title: থিন সিন

text: তাঁর এ বক্তব্যকে প্রবাসী বর্মী নাগরিকদেরকে দেশে ফিরিয়ে আনার প্রয়াস হিসেবে ও বার্মার অর্থনীতিকে পুণঃউজ্বীবনের পদক্ষেপরূপে বিভিন্ন সংবাদপত্র তুলে ধরা হয়। শতশত বছর ধরে বসবাসকারী সংখ্যালঘু রোহিঙ্গা জনগোষ্ঠীকে অন্যত্র পুণর্বাসনের জন্য জাতিসংঘে প্রস্তাব পাঠান। তিনি বলেন, ২০১২ সালের রাখাইন রাজ্যের দাঙ্গাটি গোত্র বা ধর্মের সাথে সংশ্লিষ্ট ছিল না।


title: থিন সিন

text: খিন খিন উইনের সাথে বৈবাহিক সম্পর্ক স্থাপন করেন। এ দম্পতির তিন কন্যা রয়েছে। ইন থুজার থিন নাম্নী এক কন্যাকে ক্যাপ্টেন হ্যান উইন অংয়ের কাছে বিয়ে দেন। বর্তমানে তিনি হৃদরোগের সমস্যায় ভুগছেন ও পেসমেকার ব্যবহার করছেন।


title: ব্যাটেলগ্রাউন্ড (২০১৩)

text:
ব্যাটেলগ্রাউন্ড (২০১৩) ছিল পেশাদারি কুস্তি প্রতি-দর্শনে-পরিশোধ (PPV) আয়োজন। এটা প্রযোজনা করেছে ডাব্লিউডাব্লিউই। ২০১৩ সালের অক্টোবর মাসে প্রথম নায়াগ্রা সেন্টারে অনুষ্ঠিত হয়। ২০১৩ সালের ৮ এপ্রিল "র" তে এর প্রতি-দর্শনে-পরিশোধ আয়োজনের কথা ঘোষণা করা হয়। এটা ছিল প্রথম বার্ষিক ব্যাটেলগ্রাউন্ড।
এই আয়োজনে সারা বিশ্ব থেকে ১১৪,০০০ জন টিকিট ক্রয় করেছিল।


title: চেনগুও মন্দির

text: চেনগুও মন্দির () চীনের পিংইয়াও থেকে ১০ কি.মি. দূরে শানশি প্রদেশের হাদংসুন গ্রামে অবস্থিত একটি বৌদ্ধ মন্দির। ওয়াংফো হল নামে পরিচিত মন্দিরটির সবচেয়ে পুরাতন কক্ষটি ৯৬৩ সনে উত্তরাঞ্চলীয় হান রাজবংশের রাজত্বকালে নির্মাণ করা হয়। এটি কক্ষের বিমগুলোর জন্য প্রসিদ্ধ যা কক্ষের ছাদ ও এর ঝুলে থাকা প্রলম্বিত অংশকে ধরে রাখে। কক্ষের ভিতরের কারুকার্যগুলো চীনের ১০ম শতাব্দীর বৌদ্ধ কারুশিল্পের সীমিত নিদর্শনগুলোর মধ্যে অন্যতম।


title: চেনগুও মন্দির

text: ৯৬৩ সালে ওয়াংফো হল নির্মাণের মধ্য দিয়ে মন্দিরটির ইতিহাসের সূচনা হয়। হলস্থিত একটি বিমের উপর নির্মাণের তারিখটি খোদাই করা রয়েছে। ১৯ শতকে লিখিত পিংইয়াও প্রদেশের একটি আঞ্চলিক কাহিনী থেকেও এই তারিখটি সম্পর্কে ধারণা পাওয়া যায়। ১৮১৯ সালে লিখিত একটি প্রস্তরলিপি থেকে এর সত্যতা পাওয়া যায়। চেনগুও মন্দিরের সবচেয়ে পুরাতন কুঠি হল এই ওয়াংফো হল। এটি ক্ষণস্থায়ী উত্তরাঞ্চলীয় হান রাজবংশের একমাত্র স্থাপনা যা এখনও টিকে আছে। মন্দিরটির ইতিহাস সম্পর্কে খুব কমই জানা যায়। প্রস্তরলিপি অনুসারে, ১৫৪০ ও ১৮১৬ সালে এটি সংস্কার করা হয়েছিল। ১৯৯৭ সালে পার্শ্ববর্তী পিংইয়াও শহর এবং শুয়াংলিন মন্দিরের সাথে এই মন্দিরটিও 'পিংইয়াও-এর প্রাচীন শহর' নামে বিশ্ব ঐতিহ্যবাহী স্থানসমূহে অন্তর্ভুক্ত হয়।


title: চেনগুও মন্দির

text: মন্দিরে মোট ৩টি ভবন, এদের মধ্যস্থিত ২টি চত্বর, ২টি হলঘর ও একটি প্রধান ফটক রয়েছে। সম্পূর্ণ প্রাঙ্গণটি দেয়ালবেষ্টিত। মন্দিরটি দক্ষিণে উন্মুক্ত। তিয়ানওয়াং হলটি মন্দিরের দরজা হিসেবে কাজ করে। পরবর্তী হলটি উত্তরে অবস্থিত যার নাম ওয়াংফো হল। শেষ হলঘরটির নাম সানফো হল যা কিং রাজবংশের সাক্ষী। উত্তরের চত্বরটিতে পূর্ব আর পশ্চিমে যথাক্রমে গুয়ানইন ও দিজাং নামে আরও ২টি ছোট হলঘর আছে যেগুলো মিং রাজবংশের সাক্ষ্য বহন করে। তিয়ানওয়াং হলের দুই দিকে ২টি বেল টাওয়ারও রয়েছে।


title: চেনগুও মন্দির

text: মন্দিরের সবচেয়ে গুরুত্বপূর্ণ হলঘরটি হল ওয়াংফো হল (১০,০০০ বৌদ্ধের হল) যা চীনের সবচেয়ে পুরনো কাঠের ভবনগুলোর মধ্যে অন্যতম। এটি প্রায় বর্গাকার যার দৈর্ঘ্য ১১.৬ মি. এবং উচ্চতা ৮.৮ মি। আকারে ছোট এবং হলের মত আকৃতি (যেমন স্তম্ভগুলো পাথরের বেদীতে না বসিয়ে সরাসরি মেঝেতে গেঁথে দেয়া হয়েছে) হওয়া সত্ত্বেও এর গঠনশৈলী অত্যন্ত জটিল। হলঘরটির সামনে ও পিছনে দরজা রয়েছে। এছাড়া হলের সামনের দরজার দুই দিকে ২টি জানালা রয়েছে। সম্পূর্ণ কাঠামোটি ১২টি স্তম্ভের উপর দাঁড়িয়ে আছে। কোণ আর ছাদকে ধরে রাখা স্তম্ভশীর্ষস্থ বন্ধনীগুলো ৭ ডিগ্রি কোণ করে আছে যা উইংযাও ফাশির মতে সবথেকে জটিল আর বড়গুলোর মধ্যে অন্যতম। এই বন্ধনীগুলো প্রায় ২.৫ মি. উঁচু, স্তম্ভগুলোর উচ্চতার প্রায় ৭০ শতাংশ। পাশাপাশি ২টি স্তম্ভের মাঝে দাঁড়িয়ে থাকা স্তম্ভ-মধ্যস্থ বন্ধনীগুলো ৫ ডিগ্রি করে ঝুলে রয়েছে। হলঘরটির কোন ছাদ নেই এবং ঊর্ধ্বস্থ ও নিম্নস্থ বরগাগুলো উন্মুক্ত। ন্যান্সি স্টেইনহার্ডের মতে, ভবনের বন্ধনীগুলো উত্তরাঞ্চলের হান শাসকদের সীমিত সম্পদকে কাজে লাগিয়ে বিস্ময়কর গঠনশৈলী নির্মাণের প্রচেষ্টামাত্র।


title: চেনগুও মন্দির

text: হলঘরটিতে উত্তরাঞ্চলীয় হান শাসনামলের ১১টি ভাস্কর্য বিদ্যমান। 'মোগাও কু'-এর বাইরে চীনের একমাত্র ভাস্কর্য হল এগুলো যা এখনও টিকে আছে। বোধিসত্ত্বের ভিত্তিস্বরূপ শাক্যমুনি তথা স্বর্গীয় রাজার একটি ভাস্কর্যেরও জায়গা হয়েছে এখানে।


title: ব্যাটেলগ্রাউন্ড (২০১৪)

text: ব্যাটেলগ্রাউন্ড (২০১৪) ছিল পেশাদারি কুস্তি প্রতি-দর্শনে-পরিশোধ (PPV) আয়োজন। এটা প্রযোজনা করেছে ডাব্লিউডাব্লিউই। ২০১৪ সাল্ব্র ২০ জুলাই ব্যাটেলগ্রাউন্ড (২০১৪) অনুষ্ঠিত হয়। এটা ছিল ব্যাটেলগ্রাউন্ডের কালপঞ্জি অনুসারে দ্বিতীয় আয়োজন।


title: ব্যাটেলগ্রাউন্ড (২০১৪)

text: নয় ম্যাচ (প্রথমবারের মত দুইটি প্রাক-প্রদর্শনে প্রদর্শিত ম্যাচ সহ) এই আয়োজনে অনুষ্ঠিত হয়। এই আয়োজনের প্রধান ফাটাল ফোর ওয়ে ম্যাচে ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশীপ এর জন্য জন সিনা রেনডি অরটন, কেইন এবং রোমান রিংসকে পরাজিত করে।


title: ব্যাটেলগ্রাউন্ড (২০১৪)

text: এই আয়োজনে ৯৯,০০০ দর্শক টিকিট ক্রয় করেছিল।


title: ঝাও জিয়াং

text: ঝাও জিয়াং (; জন্ম: ১৭ অক্টোবর, ১৯১৯ - মৃত্যু: ১৭ জানুয়ারি, ২০০৫) হেনান প্রদেশের হুয়া কাউন্টিতে জন্মগ্রহণকারী চীনের শীর্ষসারির রাজনীতিবিদ ছিলেন। ১৯৮০ থেকে ১৯৮৭ মেয়াদে গণপ্রজাতন্ত্রী চীনের তৃতীয় প্রধানমন্ত্রী হিসেবে দায়িত্ব পালন করেন। এছাড়াও, ১৯৮১ থেকে ১৯৮২ পর্যন্ত চীনের কমিউনিস্ট পার্টির সভাপতি ও ১৯৮৭ থেকে ১৯৮৯ পর্যন্ত মহাসচিবের দায়িত্বে ছিলেন।


title: ঝাও জিয়াং

text: শৈশবে তাঁর নাম ছিল ঝাও জিউ। ওহানের মাধ্যমিক বিদ্যালয়ে অধ্যয়নকালীন সময়ে নাম পরিবর্তন করে ঝিয়াং রাখেন। হেনানের হুয়া কাউন্টির সমৃদ্ধশালী জমিদার পরিবারের সন্তান ছিলেন তিনি। ১৯৩২ সালে কমিউনিস্ট যুব লীগে যোগদান করেন এবং ১৯৩৮ সালে পার্টির পূর্ণাঙ্গ সদস্য হন। ১৯৪০-এর দশকের শুরুতে ভূমি পুণর্গঠন আন্দোলনে কমিউনিস্ট পার্টির কর্মকর্তারা তাঁর বাবাকে মেরে ফেলে। দ্বিতীয় চীন-জাপান যুদ্ধে পিপলস লিবারেশন আর্মিতে যোগ দেন। ঐ সময় তিনি মূলতঃ প্রশাসনিক কার্যাবলী সম্পাদন করেন। ১৯৫০-এর দশকের শুরুতে গুয়াংডংয়ে দলীয় নেতা হন।


title: ঝাও জিয়াং

text: কমিউনিস্ট পার্টি কেন্দ্রীয় কমিটির সদস্য পদ না থাকা স্বত্ত্বেও তাঁকে গুয়াংডং প্রদেশে পার্টি সেক্রেটারী হিসেবে নিযুক্ত করা হয়। মর্যাদাপূর্ণ এ পদে নিযুক্তকালে তাঁর বয়স তখন ছিল মাত্র ৪৬। আধুনিক রাজনৈতিক চিন্তাধারার অধিকারী হওয়ায় ১৯৬৬ থেকে ১৯৭৬ মেয়াদে সাংস্কৃতিক বিপ্লব চলাকালীন রেড গার্ডদের দ্বারা আক্রান্ত হন। ১৯৬৭ সালে শিশুদের টুপি পরিধান করে কুচকাওয়াজে অংশ নেয়ায় তাঁকে সকল ধরনের রাষ্ট্রীয় দায়িত্ব থেকে অব্যহতি দেয়া হয়।


title: ঝাও জিয়াং

text: রাজনৈতিক কর্মকাণ্ড থেকে বহিস্কৃত হবার পর চার বছর হুনানে ফিটার হিসেবে জিয়ানঝং মেকানিকস ফ্যাক্টরীতে কাজ করেন। চার সন্তানের সর্বকনিষ্ঠ সন্তান ঝাও ওজান তাঁকে সহায়তা করেন। এ সময় নিজ কারখানার কাছাকাছি ছোট্ট অ্যাপার্টমেন্টে অবস্থান করেন। ছোট্ট স্যুটকেসকে ডিনার টেবিল হিসেবে ব্যবহার করতেন।


title: ঝাও জিয়াং

text: ডিসেম্বর, ১৯৭৫ সালে চেংডু সামরিক অঞ্চলের রাজনৈতিক কমিশার নিযুক্ত হন। ১৯৭৫ সালে সিচুয়ানের পার্টি সেক্রেটারী হন। দায়িত্ব গ্রহণের পর অর্থবাজার পুণর্গঠনে অংশ নেন। এরফলে তিন বছরের মধ্যে শিল্পদ্রব্যের উৎপাদন ৮১% ও কৃষিখাতের উৎপাদন ২৫% বৃদ্ধি পায়। এরফলে তিনি সিচুয়ানে বেশ জনপ্রিয়তা অর্জন করেন। স্থানীয় লোকেরা বলে যে, "যদি তুমি খেতে চাও, ঝিয়াংয়ের কাছে যাও।'


title: ঝাও জিয়াং

text: ১৯৮০ ও ১৯৮১ সালে চীনের কমিউনিস্ট পার্টির সহঃ সভাপতি হন। ১৯৭৮ সালে আনহুই এলাকায় ঝাওয়ের নীতি প্রয়োগ করে একই সফলতা পাওয়া যায়। ১৯৮০ সালে হুয়া গুফেংয়ের অধীনে উপ-প্রধানমন্ত্রী হিসেবে কাজ করেন। ছয় মাস পর চীনের সর্বত্র গ্রামীণ এলাকা পুণর্গঠন ব্যবস্থা প্রণয়নের ফলে তিনি ভোটে রাষ্ট্রীয় কাউন্সিলের প্রধান হন। ১৯৮০ থেকে ১৯৮৪ সময়কালে চীনের কৃষি উৎপাদন ৫০% পায়। ১০ জানুয়ারি, ১৯৮৪ তারিখে পশ্চিমাদের সাথে সম্পর্ক উন্নয়নের অংশ হিসেবে মার্কিন রাষ্ট্রপতি রোনাল্ড রিগানের আমন্ত্রণে হোয়াইট হাউসে যান। ১৯৮০-এর দশকে কৃষি ও ক্ষুদ্র শিল্পের উৎপাদন ব্যাপক বৃদ্ধি পেলেও তাঁর অর্থনৈতিক পুণর্গঠনে মুদ্রাস্ফীতি ঘটে ও সমালোচিত হতে থাকে। ঝাও বিদেশ নীতির প্রবর্তন করেন। চীনের অর্থনৈতিক উন্নয়নে পশ্চিমা দেশগুলোর সহায়তা কামনা করেন।


title: ঝাও জিয়াং

text: এপ্রিল, ১৯৮৯ সালের শেষদিকে নাটকীয়ভাবে ঝাওয়ের বর্ণাঢ্যময় রাজনৈতিক জীবনের পরিসমাপ্তি ঘটে। একমাস পূর্বে দেং জিয়াওপিং নিশ্চয়তা দিয়েছিলেন যে, চেন ইয়ান ও লি জিয়ানিয়ান তাঁকে সহায়তা করবেন ও আগামী দুই বছর পার্টির মহাসচিব হিসেবে দায়িত্ব পালন করবেন।


title: ঝাও জিয়াং

text: ১৫ এপ্রিল, ১৯৮৯ তারিখে হু ইয়াওবাংয়ের মৃত্যু, ব্যাপক মুদ্রাস্ফীতিতে ব্যাপক জনক্ষোভের সৃষ্টি হয়। এতে ছাত্র, বুদ্ধিজীবি ও শহুরে লোকদের অন্যান্য পেশার লোক ইন্ধন জোগায়। তিয়েনআনমেনে বিক্ষোভকারীরা শুরুতে হু’র মৃত্যুকে কেন্দ্র করে একত্রিত হলেও পরবর্তীকালে রাজনৈতিক পুণর্গঠন ও পার্টির অভ্যন্তরে দূর্নীতিকে কেন্দ্র করে দেশব্যাপী ছড়িয়ে পড়ে। কিছু প্রতিবাদকারী নেতা রাষ্ট্রীয়ভাবে দূর্নীতি নির্মুল, দ্রব্যমূল্যের স্থিতিশীলতা, সামাজিক নিরাপত্তা ও গণতান্ত্রিক পন্থায় পুণর্গঠনের দাবী করেন। মূলতঃ এসকল দাবীগুলোর কিছুটা ঝাওয়ের বিপক্ষে যায়। এছাড়াও, পূর্ব ইউরোপে সমাজতান্ত্রিক সরকারগুলোর পতনও এ বিক্ষোভের জন্যে অনেকাংশে দায়ী ছিল। ঝাও বিক্ষোভকারীদের বিষয়ে সহানুভূতিপূর্ণ অবস্থানে যান। বিক্ষোভকারীরা মৃত্যুমুখে পতিত হতো। কিন্তু, ২৬ এপ্রিল পার্টি মহাসচিব হিসেবে রাষ্ট্রীয় সফরে উত্তর কোরিয়া যান।


title: ঝাও জিয়াং

text: প্রধানমন্ত্রী লি পেং দেং জিয়াওপিং ও স্ট্যান্ডিং কমিটির সাথে বৈঠকের আয়োজন করেন। সেখানে লি বিক্ষোভকারীদেরকে দলের জন্য ভীতিকর হিসেবে পরিগণিত করেন। চায়না ডেইলিতে এক নিবন্ধে লি বিক্ষোভকারীদেরকে ভৎসনা দেন। সেখানে তিনি বিক্ষোভকারীদেরকে পূর্ব-পরিকল্পনামাফিক ও সাংগঠনিক কর্মকাণ্ড হিসেবে তাদেরকে দলীয় বিরোধী ও সাম্যবাদ বিরোধী হিসেবে আখ্যায়িত করেন। লি’র নিবন্ধ প্রকাশিত হবার পর বিক্ষোভকারীদের সংখ্যা বেড়ে দশহাজারে চলে যায় ও শাংহাই এবং গুয়াংঝুসহ চীনের বিভিন্ন শহরে ছড়িয়ে পড়ে।


title: ঝাও জিয়াং

text: ন্যাশনাল পিপলস কংগ্রেসের সিদ্ধান্তমাফিক রাষ্ট্রপতি ইয়াং শাংকুন সামরিক শাসন জারীর সিদ্ধান্ত নেন। কিন্তু ঝাও সামরিক বাহিনীর হস্তক্ষেপের বিষয়টি প্রত্যাখ্যান করেন। দেং সামরিক শাসনের ঘোষণা দেন। তিয়েনআনমেন পেপার্স জানায়, স্ট্যান্ডিং কমিটির ভোট ২-২ হয়। ঝাওয়ের মতে পার্টির নিয়ম মোতাবেক সামরিক শাসন অবৈধ ছিল। ১৯ মে সকাল ৫টায় ঝাও তিয়েনআনমেন স্কোয়ারে যান। সেখানে তিনি অ-জনপ্রিয় বক্তৃতা দেন যা চীনা সেন্ট্রাল টেলিভিশনের মাধ্যমে দেশব্যাপী সরাসরি সম্প্রচার করা হয়।


title: ঝাও জিয়াং

text: এটি ঝাওয়ের সর্বশেষ জনসভায় বক্তৃতা ছিল। স্কোয়ার থেকে ফিরে আসার পরদিন দেং জিয়াওপিং সেনাবাহিনী প্রেরণ করেন ও ঝাও পদত্যাগপত্র দাখিল করেন। এরপর তাঁর বক্তৃতামালার অংশবিশেষ ‘আমরা প্রাচীন হয়ে গেছি, এটি আমাদের জন্য কোন ব্যাপার নয়’ বেশ জনপ্রিয়তা পায়।


title: ঝাও জিয়াং

text: কিন্তু বিক্ষোভকারীরা স্থানত্যাগ করেনি। সামরিক আইনজারীর পর শতশত প্রতিবাদকারী ৪ জুন তারিখে নিহত হয়। ক্ষমতার সংঘাতে ঝাওকে সকল পদ থেকে বরখাস্ত করা হয় ও অনির্দিষ্টকালের জন্য গৃহে অন্তরীণ রাখা হয়। ত্রিশজনেরও অধিক মন্ত্রী ঝাওকে বিশ্বাসঘাতকরূপে আখ্যায়িত করেন ও চীনা গণমাধ্যমে তাঁর ব্যাপক সমালোচনা করা হয়। পরবর্তীতে গণমাধ্যমে তাঁর নাম ঘোষণায় নিষিদ্ধতা প্রদান করা হয় ও পাঠ্য-পুস্তক থেকে নাম মুছে ফেলা হয়। ঝাও চীনকে স্বাধীন গণমাধ্যম, স্বাধীন সংগঠন, স্বাধীন বিচারব্যবস্থা ও বহুদলভিত্তিক সংসদীয় গণতন্ত্রের দিকে ধাবিত করতে চেয়েছিলেন।


title: ঝাও জিয়াং

text: নিজ স্ত্রীর সঙ্গে দীর্ঘ ১৫ বছর আমৃত্যু গৃহে অন্তরীণ ছিলেন। এ সময় তাঁর বিরুদ্ধে আনুষ্ঠানিকভাবে কোন অভিযোগ দাখিল করা হয়নি ও তাঁকে কমিউনিস্ট পার্টি থেকেও বহিস্কার করা হয়নি। তাঁকে গ্রেফতারের পর দেং ও তাঁর অনুসারীরা মনে করতেন যে, ঝাও ও তাঁর অধীনস্থরা গোপনে দেশব্যাপী বিক্ষোভের জন্য কাজ করছেন। এছাড়াও দেং তাঁর মৃত্যুর পর হু ইয়াওবাংয়ের ন্যায় একই ধরনের বিক্ষোভের স্ফুলিঙ্গ ছড়াবেন বলে দুশ্চিন্তাগ্রস্ত ছিলেন।


title: ঝাও জিয়াং

text: ফেব্রুয়ারি, ২০০৪ সালে ঝাও নিউমোনিয়ায় আক্রান্ত হন ও তিন সপ্তাহ হাসপাতালে থাকেন। ৫ ডিসেম্বর, ২০০৪ তারিখে তাঁকে পুণরায় হাসপাতালে প্রেরণ করা হয়। জানুয়ারি, ২০০৫-এর শুরুতে আনুষ্ঠানিকভাবে তাঁর মৃত্যুর বিষয়ে প্রত্যাখ্যান করা হয়। ১৫ জানুয়ারি প্রকাশ পায় যে তিনি জীবন্মৃত অবস্থায় আছেন। সিনহুয়া জানায়, উপ-রাষ্ট্রপতি জেং কিংহংসহ দলের কেন্দ্রীয় নেতৃবৃন্দ ঝাওকে দেখতে আসেন। ১৭ জানুয়ারি, সকাল ৭:০১ ঘটিকায় ৮৫ বছর বয়সে তাঁর দেহাবসান ঘটে। দ্বিতীয় পত্নী লিয়াং বকি ও পাঁচ সন্তান (১ কন্যা ও ৪ পুত্র) রেখে যান তিনি। তাঁর মৃত্যুর পর তিয়েনআনমেন স্কয়ার ও ঝাওয়ের বাড়ীতে নিরাপত্তা ব্যবস্থা জোরদার করা হয়। সিনহুয়া চীনের অভ্যন্তরীণ টেলিভিশন ও রেডিওকে খবর প্রচার না করতে নির্দেশনা দেয়। খুব স্বল্পসংখ্যক গণমাধ্যমকে তাঁর মৃত্যুর কথা জানানো হয়। তাদেরকে কেবলমাত্র কমরেড বলতে শোনা যায়; তাঁর পূর্বেকার পদগুলোর পদবী নয়।


title: ঢাকা ডায়নামাইটস

text: ঢাকা ডায়নামাইটস হল একটি ফ্রাঞ্চাইজ ক্রিকেট দল যা টুয়েন্টি২০ ক্রিকেট টুর্নামেন্ট ২০১৫ বাংলাদেশ প্রিমিয়ার লীগ-এ বাংলাদেশের ঢাকাকে উপস্থাপন করছে। দলটির অফিসিয়াল রঙ হল নীল ও হলুদ। দলে তিনজন উল্লেখযোগ্য খেলোয়াড় রয়েছেন। তারা হলেন বাংলাদেশী নাসির হোসেন, শ্রীলঙ্কান কুমার সাঙ্গাকারা, কেনীয় তন্ময় মিশ্র ও পাকিস্তানি ফাস্ট বোলার মুহাম্মদ ইরফান। দলটির সত্ত্বাধীকারী বাংলাদেশী টেক্সটাইল কোম্পানি বেক্সিমকো।


title: ঢাকা ডায়নামাইটস

text: ঢাকা ডায়নামাইটস-এর হোম গ্রাউন্ড হল শের-ই-বাংলা জাতীয় ক্রিকেট স্টেডিয়াম। স্টেডিয়ামটি ঢাকার মিরপুরে অবস্থিত। ২০০৬ সালে তৈরি এই ক্রিকেট স্টেডিয়ামের ধারণ ক্ষমতা ৩৬ হাজার। প্রথমে স্টেডিয়ামটির নামকরণ করা হয়েছিল মিরপুর স্টেডিয়াম, পরবর্তীতে বাংলাদেশ সরকার নাম পরিবর্তন করে রাখে শের-ই-বাংলা ক্রিকেট স্টেডিয়াম।


title: ঢাকা ডায়নামাইটস

text: নিম্নে উল্লেখিত খেলোয়াড়গণ এই দলের বর্তমান সদস্য। ড্রাফট আয়োজনের তারিখ পর্যন্ত সকল খেলোয়াড়ের উপাত্ত সঠিক।


title: বরিশাল বুলস

text: বরিশাল বুলস হল একটি ফ্রাঞ্চাইজ ক্রিকেট দল যা টুয়েন্টি২০ ক্রিকেট টুর্নামেন্ট ২০১৫ বাংলাদেশ প্রিমিয়ার লীগ-এ বাংলাদেশের বরিশালকে উপস্থাপন করছে। দলটির অধিনায়ক মুশফিকুর রহিম ও কোচ হেলেন ডেভ হোয়াটমোর। দলটির সত্বাধীকারী অ্যক্সিওম টেকনোলজিস। বিপিএল-এর প্রথম আসরে বরিশালের দল বরিশাল বার্নার্স রানার-আপ হয়েছিল। আর্থিক শর্ত না মানায় দলটিকে বিপিএল ৫ থেকে বাদ দেয়া হয়।


title: সিলেট সুপার স্টার্স

text: সিলেট সুপার স্টার্স হল একটি ফ্রাঞ্চাইজ ক্রিকেট দল যা টি২০ ক্রিকেট টুর্নামেন্টে সিলেটকে উপস্থাপন করে। দলটির অধিনায়ক ছিলেন মুশফিকুর রহিম ও এর সত্বাধীকারী ছিল আলিফ গ্রুপ।


title: সিলেট সুপার স্টার্স

text: প্রথম ও দ্বিতীয় মৌসুমে খেলা সিলেট রয়্যালস বিপিএল থেকে বাদ পড়লে ২০১৫ সালে তৃতীয় মৌসুমে নতুন মালিকানায় নতুন নাম নিয়ে দলটি গঠিত হয়। দলটিকে কিনে নেয় আলিফ গ্রুপ। তবে বকেয়া বেতন পরিশোধ না করায় বিসিবি চতুর্থ বিপিএলে দলটিকে বাদ দেয়।


title: সিলেট সুপার স্টার্স

text:
"২০১৫ মৌসুমে দলে থাকা খেলোয়াড়গণ"
২০১৫ বিপিএলে সিলেট সুপার স্টার্স ভালো সাফল্য পায় নি। দলে অভিজ্ঞ ও দক্ষ খেলোয়াড় থাকার পরেও দশটি ম্যাচের তিনটিতে জয় পায় ও বাকি সাতটি ম্যাচে পরাজিত হয়। ধারাবাহিক সাফল্য না পাবার ফলে সিলেট সুপারস্টার্স গ্রুপ পর্বে পঞ্চম হয়ে বিদায় নেয়।


title: ফুরুস

text: ফুরুস (বৈজ্ঞানিক নাম: "Leptosia nina (Fabricius)") এক প্রজাতির ছোট আকারের প্রজাপতি, যাদের মুল শরীর আর ডানা রেশমি সাদা বর্ণের এবং তার ওপর কালো ফুটকি যুক্ত। এরা ‘পিয়েরিডি’ পরিবার এবং 'পিয়েরিনি' উপগোত্রের সদস্য।


title: ফুরুস

text: প্রসারিত অবস্থায় ফুরুসের ডানার আকার ২০-৫০ মিলিমিটার দৈর্ঘ্যের হয়।ভারতে প্রাপ্ত ফুরুস এর উপপ্রজাতি হল-


title: ফুরুস

text: আন্দামান সহ ভারতের প্রায় সর্বত্র ফুরুসের দেখা মেলে। মূলতঃ অনুচ্চ হিমালয়ের সন্নিহিত অঞ্চলে এদের দেখা যায়। এছাড়া নেপাল, শ্রীলঙ্কা , মায়ানমার, তাইল্যান্ড, ফিলিপাইন এবং চীন দেশে এদের দেখা পাওয়া যায়।


title: ফুরুস

text: ফুরুসের শরীর এবং ডানার ওপর-পিঠ সাদা রঙের। সামনের ডানায় একটা মাঝারি মাপের কালো ছোপ দেখা যায়। ডানার শীর্ষে এবং প্রান্ত বরাবর অসমান প্রস্থের কালো পাড় দেখা যায়। ডানার নীচের পিঠ ধূলটে সাদা বর্ণের এবং এতে হালকা হলদে ঘেঁসা খয়েরী রঙ দেখা যায়।


title: ফুরুস

text: এই প্রজাতির জঙ্গল খুব প্রিয় । এরা ওড়ে থেমে থেমে অর্থাৎ ওড়ার ধরনটা দূর্বল প্রকৃতির। মাটি থেকে দেড়-দু ফুট উচ্চতার মধ্যে ঘোরাফেরা করে, মাটির কাছাকাছি ছোট ছোট ফুল বা ঘাসের ওপর এদের দেখা যায়। মাটির কাছাকাছি কোন শুকনো ছোট ডালে বসতে ভালোবাসে। বিশ্রামরত অবস্থায়, এদের সামনের ডানা দুটি ভাঁজ হয়ে পিছনের ডানার তলায় অবস্থান করে। পিছনের ডানার তলদেশে অসংখ্য সূক্ষ্ম সবজেটে রেখা বর্তমান যেগুলি একে পার্শ্ববর্তী প্রতিবেশ এর মধ্যে কেমোফ্লেজ করতে সাহায্য করে।


title: ফুরুস

text:
ফুরুসের ডিম সাদা বর্ণের হয়। দেখতে অনেকটা পলির মতো লম্বাটে ধরনের।
এদের শূককীটগুলি গাঢ় সবুজ বর্ণের হয়। পিঠের ওপর লম্বালম্বি ভাবে আরও গাঢ় সবুজ রঙের দাগ থাকে। শ্বাস ছিদ্র বরাবর একটা সাদা রেখা দেখা যায় এবং তার ওপর একটি অস্পষ্ট কালচে রেখা থাকে।
এই শূককীট , এবং বরুণ এদের পাতার রসালো অংশ আহার করে।


title: ফুরুস

text: মূককীটগুলি সাধারণত সবুজ বর্ণের হয়, মাঝে মাঝে বাদামী বর্ণেরও হয়। তার ঊপর কালচে খয়েরী ফোঁটা দেখা যায়। এরা জন্মায় মাটির কাছাকাছি, ঘন ডালপালার ভেতর। পাতার নীচের পিঠে অথবা সরু গাছের ডালে এদের দেখা যায়।


title: আইসিকিউ

text: আইসিকিউ (ICQ) হল একটি তাৎক্ষণিক বার্তাপ্রদান কম্পিউটার প্রোগ্রাম যেটা প্রথম ১৯৯৬ সালে উন্নত এবং জনপ্রিয়করণ করা হল একটি ইসরাইলি কোম্পানি - "মিরাবিলিস" দ্বারা। এটির মালিকানা হস্তান্তর করা হয় এওএল -কে ১৯৯৮ সালে আর শেষে মেইল.রু-কে ২০১০ সালে।


title: সাগারা সানাসুকে

text: হল রুরোনি কেনশিন মাঙ্গা ও আনিমে সিরিজের একটি কাল্পনিক চরিত্র যার স্রষ্টা নবুহিরু ওয়াতসুকি। আনিমেটির ইংরেজি সংস্করণে সানাসুকে, সাগারা নামে পরিচিত এবং তার ডাকনাম হল সানো। ওয়াতসুকি একজন শিনসেনগুমি ভক্ত ছিলেন, সানাসুকে চরিত্রটিকে তিনি হারাদা সানাসুকে নামের একজন বাস্তব শিনসেনগুমি সদস্যের নাম ও চারিত্রিক বৈশিষ্ট্যকে ভিত্তি করে তৈরি করেন।


title: সাগারা সানাসুকে

text: কাহিনীটি মেইজি শাসনামলে জাপানের কাল্পনিক সংস্করণ, যেখানে সানাসুকে সেহিকো সেনাবাহিনীর প্রাক্তন সদস্য। মেইজিরা যখন এই দলটিকে ধ্বংস করে ফেলল, তখন তিনি ভাড়াটে যোদ্ধা হিসেবে কাজ শুরু করেন, লড়াই করার মাধ্যমে তিনি নিজের ক্রোধ প্রশমন করতেন। সিরিজটিতে প্রথম আগমনে তাকে দেখা যায় ভবঘুরে হিমুরা কেনশিনের মুখোমুখি হতে, যিনি তাকে সহজে পরাজিত করেন এবং নিজের লাভের জন্য কাজ না করে মানুষকে রক্ষা করার জন্য কাজ করতে উদ্বুদ্ধ করেন। এর পর থেকে সানাসুকে কেনশিনের সব থেকে ভালো বন্ধু হয়ে ওঠেন এবং তার বেশিরভাগ লড়াইয়ের সময় সঙ্গী হিসেবে ছিলেন।


title: সাগারা সানাসুকে

text: সানাসুকে-কে সিরিজটির নির্বাচিত চলচ্চিত্র ও অন্যান্য রুরোনি কেনশিন সংশ্লিষ্ট মিডিয়াতে দেখা যায়, ইলেক্ট্রনিক গেইম ও অরিজিনাল ভিডিও অ্যানিমেশনে তার আধিক্য লক্ষ্য করা যায়। অসংখ্য আনিমে ও মাঙ্গা প্রকাশন সানাসুকে চরিত্রটির উপর মন্তব্য করেছে। ম্যানিয়া এন্টারটেইনমেন্ট চরিত্রটির বিকাশের ওপর প্রশংসা করেছে, ধারাবাহিকটির কাহিনী যতই সামনে এগিয়েছে, ততই তাকে বিশ্বাসযোগ্য ও নির্ভরযোগ্য হতে দেখা গেছে। সাইফাই তাকে একজন ভিডিও গেইম আইকন হিসেবে উল্লেখ করেছে, আলাদাভাবে তাকে একজন দুর্ভাগা মূর্তি হিসেবে উপস্থাপন করা হয়েছে। রুরনি কেনশিন পাঠকবৃন্দের মধ্যে সানাসুকে একটি জনপ্রিয় চরিত্র, প্রত্যেক জনপ্রিয়তার জরিপে তাকে দ্বিতীয় স্থান দেয়া হয়েছে। সানাসুকের ওপর ভিত্তি করে বেশ কিছু পণ্য বাজারে এসেছে, এর মধ্যে রয়েছে কি চেইন ও প্লাস ডল।


title: সাগারা সানাসুকে

text: সানাসুকে ধারাবাহিকটির অন্যতম প্রধান চরিত্রগুলির মধ্যে অন্যতম। ওয়াতসুকি তাকে সৃষ্টি করেছেন কেনশিনের সব থেকে ভালো বন্ধু হিসেবে, যখন সে বিষণ্ণ তখন সে তাকে আঘাত করবে যাতে সে তার বিষণ্ণতা কাটিয়ে উঠতে পারে। যদিও সানাসুকে ধারাবাহিকটির একটি প্রধান চরিত্র, ওয়াতসুকি উপলব্ধি করেছিলেন তার সম্পর্কে যতটা লিখবেন ভেবেছিলেন ততটা তিনি লিখতে পারবেন না, তিনি ভেবেছিলেন, একটি ধারাবাহিকের এর নাম ভূমিকায় তাকে রাখতে পারলে তা আকর্ষণীয় হবে।


title: সাগারা সানাসুকে

text: ওয়াতসুকি সানাসুকের চরিত্রটির প্রত্যক্ষ মূল উপাদান বিশ্লেষণ করতে উল্লেখ করেন তার নকশাকৃত মডেল "ল্যাম্পকে", যা তাকেশি ওবাতার "মাশিন বকেন তান ল্যাম্প –ল্যাম্প"-এর চরিত্র ছিল। ওবাতার মাঙ্গাটি তে ওয়াতসুকি সহকারী হিসেবে কাজ করতেন, ল্যাম্প চরিত্রটিকে তিনি স্কেচ বুকে আঁকাজোকার মাধ্যমে, প্রস্তাবিত চরিত্রটির মাঝে সহযোজন-বিয়োজনের মাধ্যমে প্রতিষ্ঠিত করিয়েছিলেন, অবশ্যই মূল শিল্পীর আশীর্বাদ নিয়ে। ওয়াতসুকি "ভোতারও শিবার হারাদা" সংস্করণ দেখেছিলেন, একে তার নকশার মডেল হিসেবে ব্যবহার করতে চেয়েছিলেন, এবং তিনি বলেছিলেন তার আঁকাজোকার মধ্যে সব থেকে অদ্ভুত জিনিস ছিল চরিত্রটির দীর্ঘ সুচালো চুল।


title: সাগারা সানাসুকে

text: জুলাই ২০০৬-এ, রুরোনি কেনশিনের জাপানী প্রকাশক কানযেবান সংস্করণ প্রকাশ করে। পঞ্চম কানযেবানে, ওয়াতসুকি খসড়া সংস্করণে সানাসুকে চরিত্রটির পুনঃনকশা তৈরি করেন। মেইজি সরকারের প্রতি তার ঘৃণাকে তুলে ধরতে, ওয়াতসুকি সানাসুকের মূল ধারাবাহিকের জ্যাকেটের পেছনে জাপানী কাঞ্জি এঁকেছিলেন, কিন্তু কানযেবান পুনঃনকশাতে ট্যাটুটি ছিল তার পোশাকের ভেতরে। মাঙ্গার মত সানাসুকে একটি বিশাল "যানবাতো" অস্ত্র হিসেবে ব্যবহার করতেন, ওয়াতসুকি তাকে আরও খাটি ঐতিহাসিক যানবাতো দিয়েছিলেন, উল্লেখযোগ্য ভাবে আরও সরু ও লম্বা নকশার একটি তলোয়ার। তিনি তাকে বর্মের মত একটি পোশাক দিয়েছিলেন যাতে তাকে আরও বেশি যোদ্ধার মত দেখতে মনে হয়।


title: সাগারা সানাসুকে

text: রুরোনি কেনশিনের এনিম সংস্করণে, ওয়াতসুকির নকশার সাথে ইয়ুজি উয়েদা নামক কণ্ঠশিল্পীর কণ্ঠ সহযোজন করা হয়। সিরিজটির ইংরেজি ভাষার সংস্করণে, মিডিয়া ব্লাস্টার- লেক্স লাং নামক কণ্ঠশিল্পীকে সানাসুকের কণ্ঠ-দাতা হিসেবে নিযুক্ত করে। সানাসুকের কথোপকথন লেখার সময়, ইংরেজি পাণ্ডুলিপি অনুবাদক ক্লার্ক চেঙ্গ উল্লেখ করেন চরিত্রটি প্রথম অধ্যায়গুলির থেকে আরও স্মার্ট ছিল, তাই চেঙ্গ চেষ্টা করেছিলেন ধীরে ধীরে কথোপকথন পরিবর্তনের মাধ্যমে সানাসুকে-কে কম বুদ্ধিসম্পন্ন হিসেবে তুলে ধরতে যাতে জাপানী সংস্করণের চরিত্রটির সাথে মিল থাকে।


title: সাগারা সানাসুকে

text:
সানাসুকে সেহিকো সেনাবাহিনীর একজন প্রাক্তন সদস্য, তার জন্ম ফেব্রুয়ারি, ১৮৬০ সালে। তার ক্যাপ্টেন সাগারা সোজোর প্রতি শ্রদ্ধা রেখে তিনি সাগারা তার পারিবারিক নাম হিসেবে গ্রহণ করেন। কিন্তু যখন বিপ্লবী সরকার অর্থনৈতিক সমস্যায় পড়লো, তারা সেহিকো আর্মি কে প্রতারক হিসেবে চিহ্নিত করল যাতে তাদের দেয়া প্রতিশ্রুতিকে চাপা দেয়া যায়। সোযোকে শাস্তি দেয়া হয়, খুব অল্প লোক প্রাণে বেঁচে গিয়েছিলেন সানাসুকের মত। ঈশিন, শিশির প্রতি ঘৃণা পোষণ করে এবং নিজের নায়ককে রক্ষা না করতে পারার ব্যর্থতা নিয়ে সানাসুকে টোকিও শহরে একজন যুদ্ধের বেপারী হয়ে ওঠেন। দশ বছর সময়ে তিনি শহরের অন্যতম একজন শক্তিশালী ভাড়াটে যোদ্ধার তকমা অর্জন করেন। সেহিকো সেনাবাহিনী ধ্বংস হওয়া এবং তার সব বন্ধুদের হারানোর কষ্ট তাকে মেইজি সরকারকে ঘৃণা করতে শিখিয়েছিল, তিনি জাপানী কাঞ্জি বা চিহ্ন তার জ্যাকেটের পেছনে ধারণ করেছিলেন। চিহ্নটিকে তিনি তার প্রাক্তন সেহিকো সেনাবাহিনী-এর প্রতি বিশ্বস্ততার নিদর্শন হিসেবে ধারণ করতেন। সানাসুকে তার লড়াই-এ বিশালাকার যানবাতো ব্যবহার করতেন, তাকে যানযা সাক্ষর দিতেন। তলোয়ারটির কোনও ধার ছিল না, সানাসুকে এটিকে শুধু প্রতিপক্ষকে চূর্ণ- বিচূর্ণ করতে ব্যবহার করতেন।
মাঙ্গাটিতে সানাসুকের পরিচয় পর্বে দেখা যায়, সানাসুকে-কে ভাড়া করা হয় কেনশিনের সাথে লড়াই করার জন্য। কিন্তু সাবেক গুপ্তঘাতকের কাছে পরাজিত হবার পর, সানাসুকে কেনশিনের হত্যা না করার সত্য আদর্শকে জানতে পারেন এবং তার একজন বন্ধুতে পরিণত হন। কেনশিন তাকে হারান ও তার যানবাতো ভেঙ্গে ফেলেন, এরপর সানাসুকে অস্ত্রহীন লড়াই করবার লক্ষস্থির করেন। যখন অপরাধী শিশিও মাকাতো জাপান দখল করবার চেষ্টা করেন, সানাসুকে কেনশিনকে তার বিরুদ্ধে লড়াই করতে সাহায্য করেন। কেনশিন কে সাহায্য করতে ইডো যাবার পথে, সানাসুকে কেনপো শিক্ষা লাভ করেন ইয়ুক্যুযান আঞ্জি নামের একজন সাধু যোদ্ধার কাছ থেকে। আঞ্জি তাকে নামের একটি গোপন কৌশল শেখান। ফুটেই নো কিওইয়ামে একটি বিশেষ কৌশল যার সম্পাদনকারী নিজের শরীরের যে কোন অংশ ব্যবহার করে পর পর দুটি দ্রুত আঘাত সম্পাদন করেন। প্রথম আঘাতটিতে "প্রক্সিমাল ইন্টারফ্যালাঞ্জিয়াল জয়েন্ট" লক্ষবস্তুর কাঠিন্যকে নিরপেক্ষ করে ফেলে, তারপর দ্বিতীয় আঘাত, প্রক্সিমাল ফেলানক্স-এর সাথে সংঘর্ষের ফলে, লক্ষবস্তুটিকে প্রথম আঘাতের শক্তি কাটিয়ে ওঠার আগেই ভেঙ্গে ফেলে। নিজের ডান হাতে এই কৌশল ব্যবহার করে সানাসুকে শিশিও আর্মি এর তৃতীয় শ্রেষ্ঠ যোদ্ধাকে পরাজিত করেন, যিনি ছিলেন আঞ্জি।


title: সাগারা সানাসুকে

text: মাসখানেক পর, কেনশিনের প্রতি প্রতিশোধ নেবার জন্য, ইয়ুকিশিরু এনিশি নামের একজন কামিয়া কাউরু এর মৃত্যুর মিথ্যা খবর প্রচার করে। কেনশিন তার বাঁচার ইচ্ছা হারিয়ে ফেলেন এবং সানাসুকে তার কাছে পোঁছানোর চেষ্টা করে ব্যর্থ হন, তিনি টোকিও থেকে যাত্রা করেন। তার এই দীর্ঘ যাত্রায় শিনানো প্রদেশে (Shinshū) তিনি তার নিজের পরিবারের সাথে পুনরায় মিলিত হন। সিরিজটি শুরু হবার কিছু বছর আগে, সানাসুকে সেহিকো আর্মিতে যোগদানের উদ্দেশ্যে ৯ বছর বয়সে নিজের পরিবারকে ত্যাগ করেন। যদিও তিনি পরিবারের কাছে নিজের পরিচয় প্রকাশ করেননি, তাদের করুন অবস্থার কথা জানতে পেরে তিনি সাবেক একজন ইশিন শিশি কে আক্রমণ করেন যে তাদের ও শহরের লোকজনের সাথে দুর্ব্যবহার করছিল। এই লড়াইয়ের সময় ফুটেই নো কিওইয়ামে কৌশলের অতিরিক্ত ব্যাবহারের ফলে সানাসুকের ডান হাত স্থায়ীভাবে ক্ষতিগ্রস্ত হয়, এবং এই অক্ষমতাকে তিনি কাটিয়ে ওঠেন যখন তিনি আবিষ্কার করেন পর পর দুটি হাত ব্যবহার করতে, যা তার ক্ষতিগ্রস্ত হাতে ওপর চাপ কমায়। তার পরিবারকে রক্ষা করার পর, তিনি টোকিও ফিরে যান বন্ধুদের নিয়ে কাউরুকে উদ্ধার করার জন্য। উদ্ধারে সফল হবার পর সানাসুকে জাপান ছেড়ে যান এবং ইশিন শিশিকে আক্রমণ করার অপরাধে গ্রেপ্তার এড়াতে বিশ্ব ভ্রমণ করেন। মাঙ্গা টি শেষ হয় বন্ধুদের কাছে সানাসুকের লেখা একটি চিঠির মাধ্যমে, যাতে সানাসুকে লেখেন বন্ধুদের সাথে পুনরায় মিলিত হতে তিনি জাপান ফিরছেন ।


title: সাগারা সানাসুকে

text: সামুরাই এক্স দ্য মোশন পিকচার, এ সানাসুকে সামুরাই তাকিমি শিগুরে কে মেইজি সরকারের পতন ঘটানো থেকে বিরত রাখতে সাহায্য করেন। এই সিরিজের মূল ভিডিও এনিমেশনে তাকে আরও বেশি মানবিক রূপে এবং আরও আবেগপ্রবণ চরিত্রে দেখা গেছে। নন ক্যানন সামুরাই এক্স রিফ্লেকশনে, একজন বৃদ্ধ সানাসুকে এশিয়া ভ্রমণের সময় কেনশিনকে মৃতপ্রায় আহত অবস্থায় খুঁজে পান এবং কেনশিন কে তিনি নিজে টোকিও পাঠান, চরিত্রটির স্রষ্টা ওয়াতসুকির দ্বারা চরিত্রটির যে বিকাশ হয়েছিল তার সাথে এটির বৈসাদৃশ্য ছিল। সবগুলি রুরোনি কেনশিন ভিডিও গেইমে সানাসুকে একজন খেলার উপযোগী চরিত্র, শুধু জাম্প সুপার স্টার ও জাম্প আল্টিমেট স্টারস ছাড়া, সেখানে তিনি খেলার যোগ্য নন কিন্তু ব্যাটেল কোমা হিসেবে তাকে পাওয়া যায়।


title: সাগারা সানাসুকে

text: রুরোনি কেনশিনঃ রেস্টোরেশনে, তাকেদা কানর‍্যু সানাসুকে-কে ভাড়া করেন কেনশিনকে হত্যা করার জন্য। কেনশিনের কাছে পরাজিত হবার পর সানাসুকে তাকে সাহায্য করতে এবং কউরু এর দোযো দেখাশোনা করতে সম্মত হন।


title: সাগারা সানাসুকে

text: জুন ২৮,২০১১ তে ,রুরোনি কেনশিন ভিত্তিক একটি লাইভ অ্যাকশন ফিল্ম তৈরির ঘোষণা দেয়া হয়। ওয়ারনার ব্রস এটি তৈরি করে, মূল ফিল্মটি তৈরি করে স্টুডিও সোয়ান, পরিচালনা করেছিলেন কেইশি অতামা এবং অভিনয় শিল্পী ছিলেন তাকেরু সাতোহ (কামেন রাইডার দেন –ও ফেম) কেনশিনের ভূমিকায়, মুনেতাকা আওইকি ছিলেন সানাসুকে সাগারার ভূমিকায় এবং এমি তাকেই ছিলেন কাউরু এর ভূমিকায়। আগস্ট ২৫, ২০১৫ সালে চলচ্চিত্রটি জাপানে মুক্তি পায়। আগস্ট ২০১৩-এ ঘোষণা দেয়া হয়, এর পরপর দুটি সিকুয়েল নির্মাণের যা ২০১৪ তে মুক্তি পায়। থে গ্রেট কিয়তো ফায়ার (るろうに剣心 京都大火編 Kyoto Taika-hen?) এবং দি এন্ড অফ এ লিজেন্ড (るろうに剣心 伝説の最期編 Densetsu no Saigo-hen?) মাঙ্গাটির কিয়তো অংশ গুলির উপর ভিত্তি করে।


title: সাগারা সানাসুকে

text: রুরোনি কেনশিন পাঠকদের মধ্যে সানাসুকে একটি জনপ্রিয় চরিত্র, প্রত্যেকটি "শনেন জাম্প" জনপ্রিয়তা জরিপে তার স্থান দ্বিতীয়, এবং ফেভারিট কেনশিনস আরক-এনিমিস কেনশিনের প্রতিদ্বন্দ্বী দের মধ্যে জরিপে তিনি পঞ্চম স্থান পেয়েছেন। সানাসুকের উপর ভিত্তি করে বিভিন্ন পণ্য বাজারে আনা হয়েছে, তার মধ্যে রয়েছে সোয়েট ব্যান্ড, কি চেইন ও প্লাস ডল।


title: সাগারা সানাসুকে

text: প্রকৃত সিডি বুক কণ্ঠশিল্পীরা, বিশেষ ভাবে তোমোকাযু সেকি এবং মেগুমি অগাতা ,যারা সানাসুকে ও কেনশিন কে সিডি বুকে কণ্ঠ দিয়েছেন, আলাদাভাবে, এনিম সংস্করণে তাদের করা চরিত্রগুলিতে কণ্ঠ দিতে পারেননি যা ওয়াতসুকিকে হতাশ করেছিল। উয়েদা, জাপানী এনিমে সানাসুকের কণ্ঠ দাতা বলেন, মূল ভিডিও এনিমেশনে সানাসুকের কণ্ঠ দেয়া বেশ ঝামেলার ছিল কারণ তার চরিত্রটি ছিল একটু বেশী বয়সের এবং তিনি এ ধরনের ভূমিকায় অনেকদিন কণ্ঠ দেননি। তিনি আরও বলেন, তিনি মূল এনিমেশন ভিডিও তে সানাসুকের আরও কিছু লড়াই দেখতে চাচ্ছিলেন, কিন্তু সানাসুকের আরও পরিণত চরিত্র দেখে খুশি হয়েছিলেন। লেক্স লেং, ইংরেজি এনিমে সানাসুকে চরিত্রের কণ্ঠ দাতা, মন্তব্য করেন তার প্রথম দেখায় সানাসুকে কে মনে হয়েছে লড়াই পাগল একজন যে ক্রোধ দ্বারা চালিত হয়, কিন্তু যতই গল্প এগিয়েছে, সানাসুকে ততই বন্ধুত্বপূর্ণ ও মধুর হয়ে ওঠেন। যেহেতু তার কণ্ঠ উয়েদার কণ্ঠ থেকে একেবারেই আলাদা ছিল, লেং চেষ্টা করেছিলেন সানাসুকে কে নিজের মত করে ব্যাখ্যা করতে। লেং উল্লেখ করেন, এপিসোড ২২ এর একটি দৃশ্যে সানাসুকে ট্রেনে ভ্রমণ করতে ভয় পাচ্ছিল, কারণ সে ভেবেছিল এটা অশুভ কিছু, এটি ছিল লেং এর কাছে রেকর্ড করা সব থেকে উপভোগ্য দৃশ্য, লেং যোগ করেন “আমি সম্প্রতি দৃশ্যটি দেখে খুব আনন্দ পেয়েছি”।


title: সাগারা সানাসুকে

text: বিভিন্ন এনিম ও মাঙ্গা প্রকাশনা সানাসুকে চরিত্রটির প্রশংসা ও সমালোচনা দুই -ই করেছে। এনিম নিউজ নেটওয়ার্ক বলেছে ধারাবাহিকটিতে কেনশিনের বিপক্ষে সানাসুকের প্রথম লড়াই একটি অ্যাকশন সিরিজ অনুযায়ী গতানুগতিক ছিল, যেহেতু কেনশিন ও সানাসুকের চারিত্রিক পার্থক্য ছিল অনেক। এনিমে যে মিউজিক ব্যবহার করা হয়েছিল তাতে মনে হচ্ছিল কেনশিনই লড়াইটিতে জিতবে। সাইফাই মন্তব্য করে, সানাসুকে কমিক রিলিফের ভালো উৎস এবং তার উপস্থিতি একজন ভিডিও গেইম আইকনের। তৎসত্ত্বেও, তারা মন্তব্য করে, সে একজন “অভাগা চরিত্র যার বোকা তুচ্ছ দোষগুলির পেছনে কিছু নির্ভরযোগ্য কারণ রয়েছে” সেহিকো আর্মি কে ধ্বংসের হাত থেকে রক্ষা করতে না পারার পেছনে সে নিজেকে দোষী ভাবত। ম্যানিয়া এন্টারটেইনমেন্ট , কেনশিনের শত্রু থেকে সব থেকে ভালো বন্ধুতে পরিণত হওয়া সানাসুকে চরিত্রটির বিকাশের প্রশংসা করে। এনিম নিউজ নেটওয়ার্ক এর মাইক ক্রান্দল উল্লেখ করেন, সামুরাই এক্স রিফ্লেক্সন এর মূল এনিমেশন ভিডিও তে সানাসুকের পরিবর্তিত নকশা বেশ উদ্ভট ছিল, ক্রান্দল মনে করতেন সানাসুকের মূল চরিত্রটির নকশা এই নতুন রূপান্তরের তুলনায়, একটু বেশি ই কার্টুন উপযোগী, নতুন ধরণ-এর তুলনায় সন্দেহাতীতভাবে বেশি বাস্তবিক রূপ বিকশিত হয়েছে সবগুলি সামুরাই এক্স মূল ভিডিও এনিমেশনে।


title: ২০০৪-০৫ ভারত ক্রিকেট দলের বাংলাদেশ সফর

text: ২০০৪ সালের ১০ ডিসেম্বর হতে ১৭ ডিসেম্বর পর্যন্ত ভারত দল বাংলাদেশ সফর করে। তখন তারা বাংলাদেশ ক্রিকেট দলের বিরুদ্ধে ২ টি টেস্ট ম্যাচ এবং ৩টি একদিনে আন্তর্জাতিক ম্যাচ খেলে। ভারত ক্রিকেট দল ২-০ তে টেস্ট সিরিজ এবং ২-১ ওডিআই সিরিজ জয় লাভ করে।


title: আবদুল্লাহ আল-বাত্তাল

text: আবদুল্লাহ আল-বাত্তাল (; মৃত্যু ৭৪০ খ্রিষ্টাব্দ) ছিলেন ৮ম শতাব্দীর প্রথমদিকে আরব-বাইজেন্টাইন যুদ্ধের একজন মুসলিম যোদ্ধা। বাইজেন্টাইন সাম্রাজ্যের বিরুদ্ধে উমাইয়া খিলাফতের অভিযানে তিনি অংশগ্রহণ করেছেন। তার জীবন সম্পর্কে ঐতিহাসিক তথ্য দুর্লভ। তবে তার মৃত্যুর পর তার সম্পর্কে কিংবদন্তী গড়ে উঠে। তিনি আরব ও পরবর্তীকালে তুর্কি মহাকাব্যিক সাহিত্য যেমন "সাইয়িদ বাত্তাল গাজিতে" বিখ্যাত চরিত্র হয়ে উঠেন।


title: আবদুল্লাহ আল-বাত্তাল

text: আবদুল্লাহ আল-বাত্তালের শৈশব বা প্রথম জীবন নিয়ে কিছু জানা যায় না। অনেক পরের বিবরণে তাকে এন্টিওক বা দামেস্কের ব্যক্তি বলে দাবি করা হয়। তার কয়েকটি কুনিয়াত রয়েছে যেমন আবু মুহাম্মদ, আবু ইয়াহিয়া বা আবুল হাসান। শেষোক্তটি দ্বারা তাকে সাধারণত সম্বোধন করা হয়। তার নিসবা "আল-আনতাকি" ("এন্টিওক থেকে")। এটি গোত্রের সাথে সম্পর্কযুক্ত না হওয়ায় তিনি আরব নন বলে অভিমত রয়েছে। ধারণা করা হয় যে, তিনি ইসলাম গ্রহণ করেছিলেন এবং এরপর তার নাম আবদুল্লাহ ("আল্লাহর দাস") রাখা হয়। এই নামটি তৎকালীন নতুন ইসলাম গ্রহণকারীদের ক্ষেত্রে ব্যবহৃত হত। খালিদ ইয়াহিয়া ব্লানকিনশিপের অভিমত হল ৭২৭ খ্রিষ্টাব্দে নাইসিয়া অভিযানের সময় বাইজেন্টাইন লেখক থিওফানস দ্য কনফেসারের লিপিবদ্ধ করা "আমর" নামের ব্যক্তি আর আবদুল্লাহ আল-বাত্তাল একই ছিলেন এবং এমন হতে পারে যে তার আসল নাম আমর ও পুরো নাম আমর ইবনে আবদুল্লাহ অথবা তার আসল নাম ছিল আবদুল্লাহ ইবনে আমর এবং পরে তিনি শুধু আবদুল্লাহ বলে পরিচিতি পান।


title: আবদুল্লাহ আল-বাত্তাল

text: আল-ইয়াকুবি ও আল-তাবারির ঐতিহাসিক সূত্র অণুযায়ী, আল-বাত্তাল প্রথম ৭২৭ খ্রিষ্টাব্দে বাইজেন্টাইন এশিয়া মাইনরের বিরুদ্ধে বার্ষিক অভিযানের সময় আবির্ভূত হন। এই অভিযানে তৎকালীন খলিফা হিশাম ইবনে আবদুল মালিকের পুত্র মুয়াবিয়া ইবনে হিশাম নেতৃত্ব দিয়েছিলেন। আল-বাত্তাল সেনাবাহিনীর সম্মুখভাগের নেতৃত্ব দেন। তাদের নিয়ে তিনি পাফলাগোনিয়ার চানকিরি শহরে আক্রমণ করেন। এরপর তার বাহিনী নাইসিয়া আক্রমণ করে। তবে এই আক্রমণ ব্যর্থ হয়। ব্লানকিনশিপের মতানুযায়ী আল-বাত্তালের চানকিরি জয় এই যুগে বাইজেন্টাইনদের বিরুদ্ধে উমাইয়াদের একটি বৃহৎ সাফল্য। একই সময়ের অণুরূপ আরেকটি সাফল্য ছিল ৭২৬ খ্রিষ্টাব্দে মাসলামা ইবনে আবদুল মালিক কর্তৃক কাইসারিয়া জয়। ১০ম শতাব্দীর সূত্র অণুযায়ী আবদুল্লাহ ইবনে বাত্তাল ও মাসলামা ইবনে আবদুল মালিক ৭১৭-৭১৮ খ্রিষ্টাব্দে কনস্টান্টিনোপল অভিযানে অংশ নিয়েছিলেন। তবে আরব বিবরণগুলো এই বিষয়ে যথেষ্ট তথ্য না থাকায় এই তথ্য সঠিক কিনা তা নিশ্চিত না।


title: আবদুল্লাহ আল-বাত্তাল

text: আল-বাত্তাল ৭৩১-৭৩২ খ্রিষ্টাব্দে আরেকটি অভিযান চালান। এ বিষয়ে তেমন কিছু জানা যায় না। ধারণা করা হয় যে, এই অভিযান ব্যর্থ হয়। তবে আরেকজন আরব বীর আবদুল ওয়াহাব ইবনে বুখতের মৃত্যুর কারণে এই অভিযান স্মরণীয় হয়ে রয়েছে। পরের বছর ১১৫ হিজরিতে আল-বাত্তাল মুয়াবিয়া ইবনে হিশামের সাথে অভিযানে যান এবং এক্রোইনন ফ্রিজিয়া পর্যন্ত প্রবেশ করেন। কনস্টান্টাইন নামক একজনের অধীনে বাইজেন্টাইন সেনাবাহিনী মুসলিমদের বাধাদানের চেষ্টা করে। তবে আল-বাত্তাল তাকে পরাজিত ও বন্দী করেন। আল-বাত্তালকে সর্বশেষ ৭৪০ খ্রিষ্টাব্দে বাইজেন্টিয়ামের বিরুদ্ধে উমাইয়া অভিযানের সময় দেখা যায়। এতে প্রায় দশ হাজার থেকে এক লক্ষ সৈনিক অংশ নেয়। মালাতিয়ার ডেপুটি গভর্নর মালিক ইবনে শুয়াইবের সাথে আবদুল্লাহ আল-বাত্তাল এতে অংশ নেন। আবদুল্লাহর অধীনে এতে বিশ হাজার ঘোড়সওয়ার ছিল। মূল সেনাদলের নেতৃত্বে থাকা সুলাইমান ইবনে হিশাম তাদের পেছনে অবস্থান নিয়েছিলেন। আল-বাত্তাল ও মালিকের বাহিনী এক্রোইনন পর্যন্ত পৌছায়। এখানে সংঘটিত এক্রোইননের যুদ্ধে তারা পরাজিত হন। বাইজেন্টাইনদের পক্ষে সম্রাট তৃতীয় লিও ব্যক্তিগতভাবে যুদ্ধে নেতৃত্ব দিয়েছিলেন। উভয় সেনাপতি যুদ্ধে নিহত হন এবং আরব বাহিনীর দুই তৃতীয়াংশ এতে ধ্বংস হয়।


title: আবদুল্লাহ আল-বাত্তাল

text: আবদুল্লাহ আল-বাত্তালের সামরিক জীবন খুব বেশি জানা না গেলেও তিনি অনেক জনপ্রিয় গল্পের চরিত্র হয় উঠেন এবং তার খ্যাতি বৃদ্ধি পায়। ১০ম শতাব্দী নাগাদ তিনি আরব-বাইজেন্টাইন যুদ্ধের একজন বীর হিসেবে পরিগণিত হন। আল-মাসুদি তাকে সম্মানার্থে বাইজেন্টাইন গির্জায় "চিত্রায়িত মুসলিম ব্যক্তি"দের অন্যতম বলে উল্লেখ করেছেন। কনস্টান্টিনোপল অবরোধে তার অংশগ্রহণ ১০ম-১২শ শতাব্দীতে পারস্যের ইতিহাসবিদ বালামি ও আন্দালুসের সুফি ইবনে আরাবি কর্তৃক আদৃত হয়েছে। ইবনে আসাকিরের (১১০৬-১১৭৫) সময় থেকে আবদুল্লাহ আল-বাত্তাল সম্পর্কিত ঐতিহাসিক তথ্যের সাথে বিভিন্ন গল্প যুক্ত হয়েছে। বাইজেন্টাইনরা তাদের সন্তানদের ভয় দেখাতে এই নাম ব্যবহার করত। এমোরিয়ামে দূতের ছদ্মবেশে তার প্রবেশ, বাইজেন্টাইন পরিকল্পনা উদ্ঘাটন, একটি মঠে আশ্রয় গ্রহণ, মঠের সন্ন্যাসিনী কর্তৃক বাইজেন্টাইন সৈনিকদের কাছ থেকে তাকে রক্ষা, পরে আবদুল্লাহ আল-বাত্তালের সাথে সন্ন্যাসিনীর প্রস্থান ও বিয়ে, শেষে যুদ্ধে মৃত্যু ও দাফনের সময় সম্রাট লিওয়ের উপস্থিতি এমন কাহিনী প্রচলিত ছিল। অন্যদিকে আবদুল্লাহ আল-বাত্তালের সম্পর্কে বিভিন্ন কাল্পনিক ঘটনাগুলো অনেকে সমালোচনা করেছেন। ইবনে কাসির একে "অপরিপক্কদের জন্য উপযুক্ত এমন দুর্বল ও সন্দেহজনক বিষয়বস্তু" বলে গণ্য করতেন।


title: আবদুল্লাহ আল-বাত্তাল

text: আল-বাত্তালের কীর্তিকলাপ দুইটি বীরকাহিনীর উপজীব্য হয়েছে। এগুলো হল আরবি "সিরাত দাত আল-হিমা ওয়া আল-বাত্তাল" ("দিলহিমা ও আল-বাত্তালের গল্প") এবং তুর্কি মহাকাব্যিক "সাইয়িদ বাত্তাল গাজি" এই দুইটি রচনা ১২শ শতাব্দীতে সম্পাদিত এবং একই আরবি উৎস থেকে আগত হলেও এদের মধ্যে কিছু পার্থক্য রয়েছে। তুর্কি গল্পে তুর্কীয় ও পারস্যের প্রভাব লক্ষ্য করা যায়। এতে শাহনামা ও আবু মুসলিমের গল্প থেকে বিভিন্ন অতিপ্রাকৃতিক উপাদান ব্যবহৃত হয়েছে। দুইটি গল্পের পটভূমি ৯ম শতাব্দীর মধ্যভাগ। এতে মালাতিয়া ও এর আমির উমর আল-আকতার সাথে তাকে সম্পর্কিত করা হয়েছে। "দিলহামা" গল্পে বাইজেন্টাইনদের বিরুদ্ধে যুদ্ধে বনু কিলাবের বীর আল-সাহসাহ তার স্থান নিয়েছেন। এসব গল্পে আল-বাত্তালকে অডিসিউসের সমকক্ষ মুসলিম ব্যক্তি হিসেবে তুলে ধরা হয়েছে। ১১০২ খ্রিষ্টাব্দে মালাতিয়ার দানিশমেন্দ বিজয়ের পর তুর্কিরা আল-বাত্তালকে গ্রহণ করে এবং তিনি তুর্কি জাতীয় বীর ও এশিয়া মাইনর বিজয়ের প্রতীকে পরিণত হন। তার উপর রচিত গল্পগুলো ("বাত্তালনামা") পুরো সেলজুক ও উসমানীয় যুগব্যাপী সম্পাদিত হয়েছে। লোককাহিনীতে তিনি একজন উল্লেখযোগ্য চরিত্র। একটি ধর্মীয় গোষ্ঠী (বিশেষত আলেভি ও বেকতাশি গোষ্ঠীর মধ্যে) তাকে কেন্দ্র করে গড়ে উঠে। সেয়িতগাজিতে তার আনুমানিক সমাধি একটি গুরুত্বপূর্ণ তীর্থস্থানে পরিণত হয়। ২০শ শতাব্দীতেও সুদূর মধ্য এশিয়া থেকে তীর্থযাত্রীরা এখানে আসত।


title: বিপিএল ২০১৫ সময়সূচি

text: ২০১৫ বাংলাদেশ প্রিমিয়ার লীগ এর সকল খেলার সময়সূচি, ভেন্যু ও ফলাফল।


title: বিপিএল ২০১৫ সময়সূচি

text: সময়সূচিটি বাংলাদেশের স্থানীয় (-এর) সময় অনুসারে প্রকাশিত।


title: শুক নদী

text: শুক নদী বাংলাদেশের উত্তরাংশের ঠাকুরগাঁও সদর উপজেলার পাটিয়াডাঙ্গি হাট সংলগ্ন বিল হতে উৎপন্ন হয়ে ঠাকুরগাঁও জেলার টাঙ্গন নদীতে মিলিত হয়েছে। এই নদীটির দৈর্ঘ্য ৩০ কিলোমিটার। প্রস্থ ২০ মিটার এবং গভীরতা ৪.৫ মিটার। নদী অববাহিকার আয়তন ১০০ বর্গকিলোমিটার।


title: শুক নদী

text: শুক নদী বাঁকের আধিক্যের কারণে খুব ভাঙ্গনপ্রবণ। বুড়িবাঁধ সেচ প্রকল্প রয়েছে এই নদীতে। এই নদীতে ভাঙন রোধের কোনো ব্যবস্থা নেই। প্রায় ১০০ বর্গকিলোমিটার অববাহিকা অঞ্চল অত্যন্ত উর্বর, তাই ফসলও ভালো জন্মে।


title: শুক নদী

text: নদীর গতিপ্রবাহ সারা বছরই থাকে। এই নদীতে এপ্রিল মাসে কম প্রবাহ থাকে। তখন প্রবাহের পরিমাণ ০.৯০ ঘনমিটার/ সেকেন্ড হয় এবং পানির গভীরতা থাকে ১.২ মিটার। জুলাই ও আগস্টে প্রবাহের পরিমান বৃদ্ধি পেয়ে ৩.২৫ ঘনমিটার/ সেকেন্ড দাঁড়ায়। শুক নদীতে জোয়ার-ভাটা হয় না। এই নদীর তীরে ঠাকুরগাঁও শহর অবস্থিত।


title: ২০০৮ বন্দর আব্বাস ভূমিকম্প

text: ২০০৮ বন্দর-এ আব্বাস ভূমিকম্প ঘটে ১০ সেপ্টেম্বর, ২০০৮ সালে দক্ষিণ ইরানের হোর্মোজগন প্রদেশে, যেটি তেহরান থেকে দক্ষিণে। এটির কেন্দ্রস্থল ছিল বন্দরনগরী বন্দর আব্বাস, যেখানে দুই বছর আগেও ভূমিকম্পে ক্ষয়ক্ষতি হয়েছিল। এই ভূমিকম্পের মাত্রা ছিল আঘাত তীব্রতায় ৬.১ এবং ব্যাপকতার মাত্রায় ৬। ভূমিকম্পে ৭ জন মারা যায় এবং প্রায় ৪৭ জন আহত হয়। গুরুতর এই ভূমিকম্পে দক্ষিণ ইরানের ২০০টি গ্রাম বিধ্বস্ত হলেও বন্দরনগরী বন্দর আব্বাস প্রায় অক্ষত থাকে। ভূমিকম্পের সময় জনগণ আতঙ্কিত হয়ে পার্কে এবং খোলা জায়গায় আশ্রয় নেয়।


title: ২০০৮ বন্দর আব্বাস ভূমিকম্প

text: ইরানের ভূমিকম্পের ইতিহাস প্রায় ৮০০ সাল থেকে, এবং প্রায় ২৯টি ঘটনার দলিল পাওয়া গেছে দেশটির প্রত্যেকটি অঞ্চল ছোট থেকে তীব্র ভূমিকম্পে কম্পিত।


title: ২০০৮ বন্দর আব্বাস ভূমিকম্প

text: ভূমিকম্প ইরানের ভূত্বকের সঙ্গে জড়িত, যেটি ভূপৃষ্ঠের কাছাকাছি। ইরানে ভূপৃষ্ঠের কয়েক চ্যুতি আছে এবং মোটামুটি ৯০% এলাকা ভূমিকম্প প্রবণ। এই ভূমিকম্পটি ছিল ভূপৃষ্ঠ থেকে গভীরে।


title: ২০০৮ বন্দর আব্বাস ভূমিকম্প

text: ভূমিকম্পটির সময় বন্দর আব্বাসের সকল তেল কোম্পানি, বিশেষত অত্যন্ত উৎপাদনশীল এবং ব্যয়বহুল শোধনাগার হুমকির মুখে পড়ে। বিগত ভূমিকম্পে, বিশেষত ২০০৬-এ ভূমিকম্পের পরে শহরের অধিকাংশ বাড়ি নতুন করে ভূমিকম্প সহনশীল করে তৈরি করতে হয়। ইরানের জাতীয় তেল কোম্পানির সহ-সভাপতি হোজ্জাতল্লাহ ঘানিমিফার্দের মতে ইরানের অধিকাংশ তেল শোধনাগার ভূমিকম্প সহনশীল নয়।


title: ২০০৮ বন্দর আব্বাস ভূমিকম্প

text: স্থানীয় সময় ৩ টায় ভূমিকম্প শুরু হয় এবং পরবর্তীতে ১৭টি কম্পন অনুভূত হয়। প্রধান কম্পনটি প্রায় ৩০ সেকেন্ড স্থায়ী ছিল। বিবিসির খবরে বলা হয়, ভূমিকম্পে মৃত্যু মূলত কাসেম দ্বীপেই সীমাবদ্ধ ছিল; ৩০ জন আহত হয়। কাসেম দ্বীপে ১৫ জন আহত হয় এবং বাড়ীগুলো ভূমিকম্প সহনশীল উপকরণ দিয়ে বানাতে হয়। পুরা দক্ষিণ ইরানে অনুভূত এই ভূমিকম্পে হালকা থেকে মাঝারি ক্ষতি হয় এবং মার্কালি স্কেলে এর মাত্রা ইরানের আজমান এবং রাস আল কিমায়াহ শহরে ৬ (মধ্যপন্থী) এবং আবুধাবি, দুবাই এবং শারজায় এর মাত্রা ছিল ৩ (হালকা)। কাতারের দোহাতেও কম্পন অনুভূত হয়।


title: ২০০৮ বন্দর আব্বাস ভূমিকম্প

text: প্রধান এলাকাগুলো ভূমিকম্পে টিকে থাকলেও অধিকাংশ গ্রাম পারেনি। কাসেম দ্বীপ বিদ্যুৎহীন হয়ে পড়ে এবং সামান্য ক্ষয়ক্ষতি হয়। কাসেমের ১০০টি বাড়ির ৩০ থেকে ৫০ ভাগ ধ্বংস হয়। ২০০টি গ্রাম ভূমিকম্পে বিধ্বস্ত হয়। যেয়ানবি গ্রামের দেয়ালগুলি মাটিতে মিশে ধ্বংসস্তূপে পরিণত হয়। ধ্বংসস্তূপে আটকে পড়াদের উদ্ধারে উদ্ধারকর্মী পাঠানো হয়।


title: ২০০৮ বন্দর আব্বাস ভূমিকম্প

text: বন্দর আব্বাসের বহু নাগরিক কাছাকাছি পার্কে এবং নিরাপদস্থানে সরে যায়, যাদের অনেকে ভয়ে চিৎকার করতে থাকে। কম্পন সম্পর্কে স্থানীয়দের বক্তব্য "ভূমিকম্পের আঘাত সর্পদংশনের মত ছিল"। অন্যান্য অধিবাসীরা তাদের ঘরবাড়ি থেকে বের হয়ে শহরের রাস্তায় দাঁড়ায়। দুবাই-এ জনগণকে বহুতল ভবন থেকে বের করে ভবন খালি করে দেয়া হয়, তাদের অনেকে শঙ্কিত হয়ে পড়ে এবং কর্মকর্তাদেরকে ভূমিকম্পের কথা জানান হয়। একজন রেডক্রস কর্মকর্তা ভূমিকম্পটিকে দুর্বল বলে বর্ণনা করে বলেন, "ভূমিকম্পে ক্ষয়ক্ষতি খুব বেশি হবে না"।


title: ২০০৮ বন্দর আব্বাস ভূমিকম্প

text: ২০০৪ সালের বিশ্ব ভূমিকম্প সমীক্ষা অনুযায়ী, ইরান বিশেষভাবে ভূমিকম্প প্রবণ এলাকা। উপরন্তু, নিম্নমানের নির্মাণ সামগ্রীর ব্যবহার অতিরিক্ত মৃত্যুর কারণ; ইরানে প্রতি ৩,০০০ জনে, ১ জন ভুমিকম্পজনিত কারণে মারা যায়। কলোরাডো বিশ্ববিদ্যালয়ের অধ্যাপক রজার বিলহাম বলেন, "অধিকাংশ ইরানের পুনর্গঠন প্রয়োজন। ইরানের জনগণকে যদি বাছাই করতে দেয়া হয়, তেল বিক্রির টাকা যুদ্ধোপকরণ বা নিরাপদ বাড়ি কোন খাতে খরচ করতে দেয়া হবে, তাহলে আমার বিশ্বাস তারা নিরাপদ বাড়ি বানাবে। এজন্য ভূমিকম্পের ব্যাপারে শিক্ষা প্রয়োজন" জাতিসংঘ ইরান সম্পর্কে মুল্যায়ন করে বলেছে, "বড় শহরগুলোর জন্য নির্মাণ ব্যবস্থাপনা থাকলেও, সাধারণভাবে এগুলো প্রতিপালিত হয় বলে কেউ মনে করে না... অন্তত ছোট শহর বা গ্রামে বাসিন্দারা, যারা সাম্প্রতিক বড় ভূমিকম্পে ক্ষতিগ্রস্ত লোকজন। ঐসব এলাকায় ভূমিকম্পসহনশীল নির্মাণ খুবই বিরল এবং পর্যাপ্ত ভবন নিয়ম নীতি মানা হয় না।"


title: তোরষা নদী

text: তোর্ষা(তোর্সা) বা চুম্বি বা আমোছু নদী বাংলাদেশের একটি আন্তঃসীমান্ত নদী। তিব্বত, ভুটান, ভারত, বাংলাদেশের মধ্য দিয়ে নদীটি প্রবাহিত।


title: তোরষা নদী

text: পূর্ব তিব্বতের চুম্বি উপত্যকার টাং-পাস থেকে উত্থিত হয়ে ভুটানের পশ্চিম সীমানা ঘেঁষে নদীটি দক্ষিণে নেমেছে। নদীটির আনুমানিক দৈর্ঘ্য ৩২০ কিলোমিটার। উজানের স্রোতধারা চুম্বি নামেও অভিহিত হয়। ভুটানে এর নাম আমোছু। পশ্চিমবঙ্গের জলপাইগুড়ি জেলায় এবং বাংলাদেশে এই নদীর নাম তোরষা। তোরষা অর্থ তোয় রোষা অর্থাৎ রুষ্ট জলপ্রবাহ। সত্যিই তোরষা খ্যাপাটে স্বভাবের এক দুর্দান্ত নদী।


title: তোরষা নদী

text: তোরষা নদী কুচবিহার হয়ে বাংলাদেশে প্রবেশ করে ধুবড়ির প্রায় ২২.৫ কিলোমিটার দক্ষিণ-পশ্চিমে ব্রহ্মপুত্রের সাথে মিলিত হয়েছে। কুচবিহারের পশ্চিমে ধরলা নামে এ নদীর দক্ষিণ দিকস্থ একটি শাখা জলঢাকা নদীতে পড়েছে। কুচবিহারের প্রায় ২৯ কিলোমিটার দক্ষিণ-পূর্বে রায়ডাক নদীর একটি শাখা তোরষা নদীতে মিশেছে এবং মিলনস্থলের ভাটিতে তোরষা নদীকে রায়ডাক বা দুধকুমার বলে।


title: এলজি মোবাইল বিশ্বকাপ

text: এলজি মোবাইল বিশ্বকাপ, এলজি ইলেকট্রনিকসের আয়োজনে, ১৪ জানুয়ারি, ২০১০-এ অনুষ্ঠিত একটি আন্তর্জাতিক প্রতিযোগিতা। এই প্রতিযোগিতায় প্রতিযোগীরা মোবাইলে বার্তা আদান-প্রদাণে তাদের গতি ও নির্ভুলতার উপর ভিত্তি করে অংশগ্রহণ করেন। এটি নিউ ইয়র্ক শহরের গথাম হল-এ অনুষ্ঠিত হয়। সর্বমোট ১৩০,০০০ ডলার পুরস্কারের এই প্রতিযোগিতায় ১৩টি দল তাঁদের নিজ নিজ দেশের প্রতিনিধিত্ব করে।


title: এলজি মোবাইল বিশ্বকাপ

text: প্রতি দলে দুজন সদস্য থাকে। দলের একজন প্রতিযোগী কিউডব্লিউইআরটিওয়াই কিবোর্ড (QWERTY) ব্যবহার করে প্রতিদ্বন্দ্বিতা করেন এবং অপর সদস্য সাংখ্যিক কি-প্যাড ব্যবহার করেন। ২০১০ সালের প্রতিযোগিতায় ১৩টি দল অংশগ্রহণ করে: আর্জেন্টিনা, অস্ট্রেলিয়া, ব্রাজিল, কানাডা, ইন্দোনেশিয়া, মেক্সিকো, নিউজিল্যান্ড, পর্তুগাল, রাশিয়া, দক্ষিণ আফ্রিকা, দক্ষিণ কোরিয়া, স্পেন এবং মার্কিন যুক্তরাষ্ট্র।


title: এলজি মোবাইল বিশ্বকাপ

text: এর পূর্বে এলজি যুক্তরাষ্ট্র এবং দক্ষিণ কোরিয়ার মত দেশে পৃথকভাবে টেক্সটিং প্রতিযোগিতার আয়োজন করে। যুক্তরাষ্ট্রে প্রতিযোগিতাটি অনুষ্ঠিত হয় ২০০৭, ২০০৮ এবং ২০০৯ সালে। দক্ষিণ কোরিয়ায় প্রতিযোগিতা হয় ২০০৮ এবং ২০০৯ সালে। যদিও ২০১০ সালেই প্রথমবারের মত দেশগুলো একে অপরের বিপক্ষে প্রতিদ্বন্দ্বিতা করে।


title: এলজি মোবাইল বিশ্বকাপ

text:
দলগুলো আঞ্চলিক বাছাইপর্বে অংশগ্রহণ করার যোগ্যতা অর্জন করে। ৬০ লাখের অধিক মানুষ প্রতিযোগিতায় অংশ নেয়ার জন্য নিবন্ধন করেন।
প্রতিটি দল ৫টি পৃথক ইভেন্টে অংশ নেয়: "ব্রেক দ্যা ওয়াল", "মনস্টার পপিং", "মুভিং পিলার", "রানিং রিলে" এবং "রেসিং রিপ্লে"। মূল ভিত্তি ছিল একটি চলন্ত বাক্যকে দ্রুততার সাথে কপি করা। এই প্রক্রিয়ার সময় কোন ভুল করা অনুমোদিত ছিল না। সকল বাক্য ছিল প্রতিযোগীর স্থানীয় ভাষায়, কিন্তু প্রতিযোগিতার নিরপেক্ষতা নিশ্চিত করার জন্য সমান সংখ্যক বর্ণ ব্যবহার করা হয়। এ ছাড়াও সকল প্রতিযোগীকে এলজি এনভি৩, এলজি বিএল২০ অথবা এলজি জিডব্লিউ৫২০ ব্যবহার করতে হয়।


title: এলজি মোবাইল বিশ্বকাপ

text: ১৬ বছর বয়সী হা মক-মিন এবং তাঁর দলের সদস্য ১৭ বছর বয়সী বায় ইয়ং-হো প্রতিযোগিতার প্রথম পুরস্কার লাভ করেন। মক-মিন জাতীয় চ্যাম্পিয়নশিপ জয় করেন, এবং তিনি প্রতি সেকেন্ডে গড়ে ৭.২৫ টি বর্ণ টেক্সট করতে পারতেন। তিনি মলে ছোট একটি শামিয়ানাতে বিনা মূল্যে সিনেমার টিকেট জেতার সুযোগ দেখে প্রতিযোগিতার জন্য নিবন্ধন করেন। মাধ্যমিক থেকে ঝরে পড়া ইয়ং-হো একটি নতুন গাড়ি কেনার টাকা সংগ্রহের জন্য নিবন্ধন করেন। দ্বিতীয় স্থানে থেকে প্রতিযোগিতা শেষ করেন যুক্তরাষ্ট্রের কেট মুর এবং মরগান ডিন্ডা। আর্জেন্টিনা থেকে আগত দলটি তৃতীয় স্থান লাভ করে।


title: এলজি মোবাইল বিশ্বকাপ

text: প্রথম স্থানে থাকা প্রতিটি দলের জন্য ১০০,০০০ মার্কিন ডলার, দ্বিতীয় স্থানে থাকা প্রতিটি দলের জন্য ২০,০০০ মার্কিন ডলার এবং তৃতীয় স্থানে থাকা প্রতিটি দলের জন্য ১০,০০০ মার্কিন ডলার ঠিক করা হয়েছিল।


title: এলজি মোবাইল বিশ্বকাপ

text: দ্রুততম টেক্সট বার্তা পাঠানোর গিনেস বিশ্ব রেকর্ড-এর রেকর্ড কে ভাঙতে পারে তা দেখার জন্য একটি পার্শ্ব প্রতিযোগিতারও আয়োজন করা হয়। রেকর্ডটি পর্তুগালের পেদ্রো মাতিয়াস ভাঙ্গেন। তিনি ১ মিনিট ৫৯ সেকেন্ডে ২৬৪ বর্ণের টেক্সট বার্তা টাইপ করেন। সাংখ্যিক কিবোর্ডে প্রতি মিনিটে ৩০৬ বার বোতাম চেপে সবচেয়ে বেশিবার বোতাম চাপার রেকর্ড গড়ে ইন্দোনেশিয়া, অপরদিকে QWERTY কিবোর্ডে ৩৫৭ বার চেপে এ রেকর্ড গড়ে দক্ষিণ কোরিয়া।


title: কো কুট জেলা

text: কো কুট (Thai: เกาะกูด, English: Ko Kut) কো কুট ট্রাট প্রদেশ , পূর্ব থাইল্যান্ড এর কয়েকটি দ্বীপ সংবলিত একটি জেলা। এর জনসংখ্যা মাত্র ২০০০। এটি থাইল্যান্ড এর সবচেয়ে কম জনবসতি পূর্ণ জেলা।


title: কো কুট জেলা

text: মুলত কো কুট জেলা দুটি উপজেলা (তাম্বন) কো চাং এবং লাম নপ এর অংশ ছিল। ১৯৫২ সালে কো মাক উপজেলা পুরো দ্বীপ জুড়ে প্রতিষ্ঠিত হয়। একই সময়ে চারটি গ্রামে (মুবান) বিভক্ত হয়। ১৯৮০ সালে কো মাক উপজেলার তিনটি গ্রাম যুক্ত হয়ে কো কুট উপজেলা প্রতিষ্ঠিত হয়। ১৯৯০ সালের ১ এপ্রিল সরকার তাম্বন কো কুট এর সাথে তাম্বন কো মাক যুক্ত করে ছোট জেলা হিসেবে হাল নাগাদ করেন।


title: কো কুট জেলা

text: থাই সরকারের একটি সিদ্ধান্ত মেনে নিয়ে ২০০৭ সালের ১৫ মে, ৮১টি ছোট জেলার সবগুলকে পরিপূর্ণ জেলায় হালনাগাদ করা হয় এবং এই হাল নাগাদ ১৪ আগস্ট দ্যা রয়্যাল গেজেট এ প্রকাশের মাধ্যমে নিশ্চিত করা হয়।


title: কো কুট জেলা

text: স্থানীয় সরকারের আখ্যা হিসেবে দুই তাম্বন প্রশাসনিক সংস্থা ২০০৩ এবং ২০০৪ সালে স্থাপন করা হয়। তাম্বুন পরিষদ কো কুট ২০০৩ সালে এবং কো মাক ২০০৪ সালে দুই তাম্বন প্রশাসনিক সংস্থা হিসেবে হালনাগাদ করা হয়।


title: কো কুট জেলা

text: এটা একটি বড় দ্বীপ। যা সমুদ্রতীরবর্তী গ্রাম ও নারিকেল বাগানে ঘেরা। এটা মুল ভূখণ্ড থেকে মাত্র ৬০ মিনিট দুরত্তে অবস্থিত।


title: কো কুট জেলা

text: কুট এর অবকাঠামো সীমিত এবং এটা নিকটবর্তী কো চ্যাং এর মত জনপ্রিয় নয়। এখানে বিভিন্ন


title: কো কুট জেলা

text: অধিষ্ঠান রয়েছে যেগুলো শান্তিপ্রিয় পর্যটকদের জন্য উপযুক্ত। এ দ্বীপ এর রয়েছে বিশাল বড় সমুদ্রসৈকত যা জনজীবন থেকে কিছুক্ষণ এর জন্য বিরত থাকার জন্য উপযুক্ত স্থান।


title: কো কুট জেলা

text: এ জেলাটি দুইটি উপজেলায় বিভক্ত হয় যেগুলো পরবর্তীতে ৮ টি গ্রামে বিভক্ত হয়। প্রত্যেকটি উপজেলার জন্য একটি করে এখানে দুইটি তাম্বন প্রশাসনিক সংস্থা রয়েছে।


title: সুহার্তো

text: সুহার্তো (; জন্ম: ৮ জুন, ১৯২১ - মৃত্যু: ২৭ জানুয়ারি, ২০০৮) জোগিকার্তার গোদিয়ান অঞ্চলের কেমুসুক গ্রামে জন্মগ্রহণকারী ইন্দোনেশিয়ার বিশিষ্ট রাজনীতিবিদ ছিলেন। ১৯৬৭ সালে সুকর্ণের কাছ থেকে ক্ষমতা গ্রহণের পর সুদীর্ঘ ৩১ বছর ইন্দোনেশিয়ার দ্বিতীয় রাষ্ট্রপতি হিসেবে শাসন কার্য পরিচালনা করেন।


title: সুহার্তো

text: ওলন্দাজ ঔপনিবেশিক আমলে জাভাভাষী মুসলিম পরিবারে জন্মগ্রহণ করলেও জন্মের পরপরই তাঁর মা-বাবার মধ্যে বৈবাহিক বিচ্ছেদ ঘটে। ইন্দোনেশিয়ায় জাপানী আগ্রাসনকালীন সময়ে তিনি জাপানভিত্তিক ইন্দোনেশীয় নিরাপত্তা বাহিনীতে কাজ করেন। ইন্দোনেশিয়ার স্বাধীনতার মুহুর্তে নবগঠিত ইন্দোনেশীয় সেনাবাহিনীতে যোগ দেন। স্বাধীনতার পর তিনি মেজর জেনারেল পদবী লাভ করেন। ৩০ সেপ্টেম্বর, ১৯৬৫ তারিখে সুহার্তো’র নেতৃত্বে অভ্যুত্থান পরিচালিত হয় ও ইন্দোনেশীয় কমিউনিস্ট দলকে নিষিদ্ধ ঘোষণা করা হয়। এরপর সেনাবাহিনী সমাজতন্ত্র বিরোধী তৎপরতা চালায় যাকে সিআইএ বিংশ শতকের অন্যতম নিকৃষ্টতম গণহত্যারূপে আখ্যায়িত করে। তিনি ইন্দোনেশিয়ার জাতির জনক সুকর্ণের কাছ থেকে ক্ষমতা নিজ হাতে তুলে নেন। ১৯৬৭ সালে দেশের ভারপ্রাপ্ত রাষ্ট্রপতি হিসেবে মনোনীত হন ও পরের বছর স্থায়ীভাবে রাষ্ট্রপতি হিসেবে দায়িত্ব পালন করেন।


title: সুহার্তো

text: ১৯৭০ ও ১৯৮০-এর দশকে সুহার্তো’র রাষ্ট্রপতি হিসেবে দেশে বেশ সমর্থন পায়। কিন্তু বেশ কয়েকবার অর্থনৈতিক সঙ্কটের কবলে পড়ে তাঁর দেশ। ফলে, মে, ১৯৯৮ সালে দেশব্যাপী গণবিক্ষোভের সূত্রপাত ঘটে। ২০০৮ সালে তাঁর দেহাবসান ঘটে।


title: সুহার্তো

text: তাঁর বাবা গ্রাম্য সেচ কর্মকর্তা কার্তোসুদিরো দ্বিতীয় পত্নী সুকিরা’র গর্ভে তাঁর জন্ম হয়। সুলতান হামেংকুবুনু ভি সুকিরা’র প্রথম স্বামী ছিলেন। জন্মের পাঁচ সপ্তাহ পর তাঁর মার স্নায়ুবৈকল্য ঘটে। পরবর্তীতে বাবা-মা পুণরায় নতুনভাবে অন্যত্র বিয়ের পিঁড়িতে বসেন। তিন বছর পর সুহার্তো তাঁর মায়ের কাছে ফিরে যান। ১৯৩১ সালে ওনোগিরি শহরে চলে যান ও প্রাথমিক বিদ্যালয়ে ভর্তি হন। আর্থিক সঙ্কটে পড়ায় তাঁর শিক্ষাজীবন বাঁধাগ্রস্ত হয় ও নিম্নবেতনের মুহাম্মদিয়া মিডল স্কুলে ১৯৩৯ সাল পর্যন্ত অধ্যয়ন করেন। অন্যান্য জাভানীয়দের ন্যায় তাঁরও একটিমাত্র নাম ছিল। আন্তর্জাতিকভাবে ইংরেজি ভাষায় তাঁর নাম ‘সুহার্তো’ হিসেবে ডাকা হয়। কিন্তু ইন্দোনেশিয়ার সরকার ও গণমাধ্যমে তাঁকে ‘সোহার্তো’ নামে উল্লেখ করা হয়। সুহার্তো’র ইউরোপীয় ঔপনিবেশিক শাসকদের সাথে তেমন যোগাযোগ ছিল না। ফলশ্রুতিতে তিনি ওলন্দাজ বা অন্য কোন ইউরোপীয় ভাষা শিখেননি। ১৯৪০ সালে ওলন্দাজ সামরিকবাহিনীতে যোগ দেয়ার পর ওলন্দাজ ভাষা শিখেন।


title: সুহার্তো

text: ১৮ বছর বয়সে মাধ্যমিক পর্যায়ে পড়াশোনা শেষ করে ওরিয়ানতারোয় একটি ব্যাংকে কেরানির চাকুরী নেন। কিন্তু সাইকেল হারানোর ঘটনায় তাঁকে জোরপূর্বক বের করে দেয়া হয়। জুন, ১৯৪০ সালে রয়্যাল নেদারল্যান্ডস ইস্ট ইন্ডিজ আর্মিতে (কেএনআইএল) যোগ দেন। রামপালে ত্রয়োদশ ব্যাটেলিয়নে অন্তর্ভুক্ত হন ও সংক্ষিপ্ত প্রশিক্ষণ শেষে স্নাতক ডিগ্রী লাভ করেন। সিসারুয়ায় কেএনআইএল সংরক্ষিত ব্যাটেলিয়নে নিয়োগ দেয়া হয়।


title: সুহার্তো

text: মার্চ, ১৯৪২ সালে জাপানী অধিগ্রহণের ফলে ওলন্দাজ বাহিনী আত্মসমর্পণ করে। এরফলে কেএনআইএলের পোশাক রেখে ওরজানতোরো এলাকায় ফিরে যান। কয়েকমাস বেকার থাকার পর জাকার্তা পুলিশবাহিনীতে নিয়োগ পান। অক্টোবর, ১৯৪৩ সালে পুলিশবাহিনী থেকে নতুন গঠিত জাপানভিত্তিক মিলিশিয়া সংগঠন পেটায় স্থানান্তর করা হয়। প্রশিক্ষণকালীন তিনি জাতীয়তাবাদী ও সামরিক চেতনায় প্রভাবান্বিত হন যা তাঁর নিজ চিন্তায় ধাবিত হয়।


title: সুহার্তো

text: দ্বিতীয় বিশ্বযুদ্ধে জাপানের আত্মসমর্পণের পর সুকর্ণ ও হত্তা ইন্দোনেশিয়ার স্বাধীনতা ঘোষণা করেন। তাঁরা যথাক্রমে রাষ্ট্রপতি ও উপ-রাষ্ট্রপতি হিসেবে নিজেদের পরিচয় দেন। জাপানীদের আদেশ অনুসারে সুহার্তো তাঁর রেজিম্যান্ট থেকে সরে আসেন ও জোগিকার্তায় ফিরে যান। ওলন্দাজ বাহিনী গেরিলাদের বিপক্ষে জয়লাভে ব্যর্থ হয়। জাতিসংঘের নিরাপত্তা পরিষদ ওলন্দাজদেরকে সামরিক আক্রমণ পরিচালনা বন্ধ করার নির্দেশ দেয়। জুন, ১৯৪৯ সালে জাকার্তা থেকে সেনা প্রত্যাহার হতে থাকে ও ডিসেম্বর, ১৯৪৯ এর মধ্যে সম্পূর্ণভাবে প্রত্যাহার করা হয়। জুন, ১৯৪৯ সালে জাকার্তা শহর থেকে ওলন্দাজ সেনা প্রত্যাহারের জন্য সুহার্তো জড়িত ছিলেন।


title: সুহার্তো

text: ইন্দোনেশিয়ার স্বাধীনতা লাভের পর সুহার্তো ইন্দোনেশিয়ান ন্যাশনাল আর্মির সদস্য হিসেবে জাভা এলাকায় কর্মরত ছিলেন। ১৯৫০ সালে সংযুক্ত ইন্দোনেশিয়া গঠনকল্পে সহায়তাকারী ঔপনিবেশিক আমলের সাবেক সেনাদেরকে একত্রিত করে গারুদা ব্রিগেডের নেতৃত্ব দেন। ১৯৫১-৫২ সালে ইসলামিক আদর্শে উজ্জ্বীবিত ৪২৬ ব্যাটেলিয়নকে মধ্য জাভার ক্লাতেন এলাকায় পরাজিত করেন।


title: সুহার্তো

text: জানুয়ারি, ১৯৬২ সালে মেজর জেনারেল হিসেবে নিযুক্ত হন ও মাকাসারে সেনাবাহিনী-নৌবাহিনী-বিমানবাহিনীর যৌথভাবে গড়া অপারেশন মান্দালা পরিচালনা করেন। ইন্দোনেশিয়া থেকে নিজেদের স্বাধীনতা লাভের জন্য সক্রিয় পশ্চিম নিউগিনির বিচ্ছিন্নতাবাদীদের বিপক্ষে জয়ী হন। এপ্রিল, ১৯৬৫ সালে সামরিক বাহিনী ও কমিউনিস্টদের মধ্যে উত্তেজনা বাড়তে থাকে। আগস্টে স্বাধীনতা দিবসের বক্তৃতায় সুকর্ণ সাম্রাজ্যবাদ বিরোধী জোট হিসেবে চীন ও অন্যান্য সমাজতান্ত্রিক রাষ্ট্রের সাথে ইন্দোনেশিয়ার সম্পর্কের কথা ঘোষণা করে। তিনি সেনাবাহিনীকে এ বিষয়ে হস্তক্ষেপ না করার বিষয়ে সতর্ক করে দেন। সুকর্ণের ছত্রচ্ছায়ায় ইন্দোনেশিয়ান কমিউনিস্ট পার্টি (পিকেআই) উত্তরোত্তর শক্তিশালী হয়ে উঠলে সামরিকবাহিনী, জাতীয়তাবাদী ও ইসলামী দলগুলো উদ্বিগ্ন হয়ে পড়ে।


title: সুহার্তো

text: ফেব্রুয়ারি, ১৯৬৬ সালে সুকর্ণ সুহার্তোকে লেফট্যানেন্ট-জেনারেল হিসেবে পদোন্নতি দেন। পরবর্তীতে জুলাই, ১৯৬৬ সালে জেনারেল মর্যাদা দেন। ১১ মার্চ, ১৯৬৬ তারিখে মারদেকা প্রাসাদে সুহার্তোর অনুপস্থিতিতে অনুষ্ঠিত মন্ত্রীসভা চলাকালে অজ্ঞাতসংখ্যক সেনাদল ঘিরে ফেলে। সুকর্ণ ৬০ কিলোমিটার দূরে হেলিকপ্টারযোগে বোগর প্রাসাদে চলে যান। সুহার্তোপন্থী মেজর জেনারেল বাসুকি রহমত, ব্রিগেডিয়ার জেনারেল এম ইউসুফ এবং ব্রিগেডিয়ার জেনারেল আমিরমাচমাদ - এ তিনজন জেনারেল বোগরে সুকর্ণের সাথে স্বাক্ষাৎ করেন। তাঁরা সুহার্তোর শাসন নিয়ন্ত্রণের কথা জানান।


title: সুহার্তো

text: ১৬ মে, ১৯৯৮ তারিখে দশ সহস্রাধিক বিশ্ববিদ্যালয় পড়ুয়া ছাত্র সুহার্তোর পদত্যাগ দাবী করে সংসদীয় ভবনের মাঠ ও ছাদ দখল করে। জাকার্তায় ফিরে আসলে তিনি ২০০৩ সালে তাঁর পদত্যাগের কথা জানান ও মন্ত্রীসভা পুণর্গঠনের সিদ্ধান্ত নেন। কিন্তু রাজনৈতিক মিত্ররা তাঁর প্রস্তাব প্রত্যাখ্যান করে। উইরান্তোর জানান, ১৮ মে সুহার্তো তাঁর নিরাপত্তার বিষয়ে বার্তায় জানান। ২১ মে, ১৯৯৮ তারিখে পদত্যাগ করেন তিনি। উপ-রাষ্ট্রপতি হাবিবি সংবিধানের সাথে মিল রেখে রাষ্ট্রপতি নিযুক্ত হন।


title: সুহার্তো

text: সুহার্তো’র ৩১ বছরের ক্ষমতায় ইন্দোনেশিয়াসহ বিশ্বব্যাপী বেশ বিতর্কের মুখে পড়ে। তাঁর নতুন অধ্যাদেশ জারীর ফলে প্রশাসন ব্যবস্থা বেশ মজবুত হয় ও সামরিকবাহিনীর নিয়ন্ত্রণে রেখে ক্ষমতা কেন্দ্রীভূত করেন। সমাজতান্ত্রিক বিরোধী ভূমিকা নিয়ে তিনি দেশে স্থিরতার দিকে নিয়ে যান ও স্নায়ুযুদ্ধকালীন সময়ে অর্থনৈতিক ও কূটনৈতিক দিক দিয়ে পশ্চিমাদের কাছ থেকে বেশ সমর্থন পান। তাঁর শাসনামলে ইন্দোনেশিয়ার উল্লেখযোগ্যভাবে অর্থনৈতিক প্রবৃদ্ধি ঘটে ও শিল্পায়নের দিকে ধাবিত হয়। নাটকীয়ভাবে স্বাস্থ্যব্যবস্থা, শিক্ষাব্যবস্থার উন্নয়ন ও জীবনযাত্রার মান বৃদ্ধি পায়। পূর্ব তিমুরে ইন্দোনেশিয়ার অধিগ্রহণ ও হস্তক্ষেপের ফলে প্রায় এক লক্ষ লোকের মৃত্যু ঘটে। ১৯৯০-এর দশকে নতুন অধ্যাদেশের ফলে দূর্নীতি বেশ বাড়তে থাকে। ট্রান্সপারেন্সি ইন্টারন্যাশনালের মতে, সুহার্তো আধুনিক বিশ্বের ইতিহাসে সর্বাপেক্ষা দূর্নীতিবাজ নেতা। তাঁর আমলে তিনি ১৫-৩৫ বিলিয়ন মার্কিন ডলার আত্মসাৎ করেছেন।


title: সুহার্তো

text: রাষ্ট্রপতি থেকে পদত্যাগের পর দূর্নীতি ও গণহত্যার দায়ে তাঁকে দোষারোপ করা হয়। কিন্তু দূর্বল স্বাস্থ্য ও ইন্দোনেশিয়ায় তাঁর জনসমর্থনের কারণে তাঁকে অভিযুক্ত করা যায়নি। বিপ্লবকালীন সময়ে সিতি হার্তিনাথের সাথে বৈবাহিক সম্পর্ক স্থাপন করেন। পরবর্তীতে সিতি মাদাম তিয়েন নামে পরিচিতি পান। ১৯৯৬ সালে তিয়েনের মৃত্যু ঘটে। এ দম্পতির ছয় সন্তান ছিল।


title: সুহার্তো

text: ২৭ জানুয়ারি, ২০০৮ তারিখে তাঁর দেহাবসানের পর দশ সহস্রাধিক ব্যক্তি সারিবদ্ধভাবে রাস্তায় দাঁড়িয়ে শবযাত্রা পর্যবেক্ষণ করে। বিশ্বের বিভিন্ন দেশের রাষ্ট্রপ্রধান শোকবার্তা প্রেরণ করেন। রাষ্ট্রপতি সুসিলো বামবাং ইয়ুধনো রাষ্ট্রীয়ভাবে এক সপ্তাহের জন্য শোক পালনের ঘোষণা দেন। এ সময় ইন্দোনেশিয়ায় রাষ্ট্রীয় পতাকা অর্ধ-নমিত রাখা হয়।


সুহার্তো


title: মেনি ব্যান্ডেড ক্রেট

text: মেনি ব্যান্ডেড ক্রেট (বৈজ্ঞানিক নাম: "Bungarus multicinctus(Blyth)") এলাপিড পরিবারভুক্ত এক প্রজাতির বিষধর সাপ। এরা তাইওয়ানীজ ক্রেট বা চাইনিজ ক্রেট নামেও পরিচিত। মধ্য ও দক্ষিণ চীন এবং দক্ষিণ এশিয়ার অধিকাংশ জায়গা জুড়ে ছড়িয়ে থাকে এই সর্প প্রজাতি। এডওয়ার্ড ব্লাইথ ১৮৬১ সালে প্রথম এই প্রজাতির সাপের বিবরন দেন। এই প্রজাতির সাপেরা তাদের ভৌগোলিক পরিসরে মূলতঃ জলাজমিতে অবস্থান করে, যদিও অন্যান্য বাসভূমিতেও এদের দেখা মেলে।


title: মেনি ব্যান্ডেড ক্রেট

text: মেনি ব্যান্ডেড ক্রেট এর দুটি পরিচিত উপপ্রজাতি হল নিম্নরূপঃ


title: মেনি ব্যান্ডেড ক্রেট

text: ১৮৬১ সালে প্রানীবিদ এবং ঔষধ প্রস্তুত কারক বিজ্ঞানী অ্যাডওয়ার্ড ব্লাইদ-এর দ্বারা বর্নিত হওয়ার পর থেকে "Bungarus multicinctus" ছিল এই প্রজাতির সাপের দ্বিনাম। বাঙ্গারাস ("Bungarus") গোত্র নামটি তেলেগু "বাঙ্গারু" ("baṅgāru")অর্থাৎ ক্রেট শব্দের ল্যাটিন রূপ। প্রজাতিগত নাম মাল্টিসিনস্টাস ("multicinctus"), ল্যাটিন "মাল্টি"(বহুবচনে "মুল্টাস") শব্দ থেকে ব্যুৎপত্তি জাত। "মাল্টি" বা "মুল্টাস" এর অর্থ "অনেক" বা "প্রচুর" এবং ল্যাটিন শব্দ "সিনস্টাস"("cingere" এর past participle)এর আক্ষরিক অর্থ "গোলাকৃতি করা" ("to encircle") যেমন-ব্যান্ড ("band")। তাই সম্পূর্ন প্রজাতিগত নাম "Bungarus multicinctus" এর আক্ষরিক অর্থ ব্যান্ডযুক্ত ক্রেট। পরিচিত নাম "ক্রেট" ("krait") হিন্দী শব্দ "কারাইত"(करैत karait)থেকে এসেছে, যা সম্ভবত সংস্কৃত শব্দ "কাল"(काल kāla) থেকে আগত, যার অর্থ কালো।


title: মেনি ব্যান্ডেড ক্রেট

text: "ক্রেট" ("krait") নামে সাধারন ভাবে পরিচিত এই সাপেরা এলাপিড পরিবার ও বাঙ্গারাস ("Bungarus") বর্গের অন্তর্গত। বাঙ্গারাস বর্গভুক্ত সাপেরা এশিয়া মহাদেশ জাত। এরা অঙ্গসংস্থানগত ভাবে(morphologically) সুসঙ্গবদ্ধ এবং সঙ্গতিপূর্ন বা আসঞ্জনশীল দল গঠন করে বাস করে। এই বর্গের ১২-১৩টি প্রজাতি রয়েছে, যারা ম্যাকডোয়েল(১৯৮৭)এর মতে অঙ্গসংস্থানগত ভাবে " নাজা " "Naja" বর্গের এবং "আফ্রো-এলাপিড"দের থেকে পৃথক। ম্যাকডোয়েল বর্নিত প্রজাতিগত ভিন্নতা সর্বাধিক বেশি আফ্রিকাতে, কিন্তু দৈহিক গঠনতন্ত্র অনুসারে এশিয়াটিক "বাঙ্গারাস" ও "ওফিওফাগাস"রা প্রত্যেকে এতই অদ্ভুত যে এরা এক প্রাচীন বিপথগমন বা অপসরনকে মনে করায়। স্লোউন্সকি এবং অন্যরা মনে করেন যে "ক্রেট" ("krait")রা একটি গোষ্ঠির অংশ। এই গোষ্ঠির সাথে সংঘবদ্ধ থাকে কিং কোবরারা("Ophiophagus hannah") এবং কিছুটা অদ্ভুতভাবে আফ্রিকান মাম্বা ("Dendroaspis")। এই ব্যাপারটি কোবরাদের মোনোফাইলি(monophyly) এবং কোবরা ও মাম্বাদের ফনাধারন স্বভাবের বিষয়ে সাদৃশ্যতা সম্বন্ধে যে অনিয়শ্চয়তা রয়েছে সে ব্যাপারে প্রশ্ন তোলে কোবরা,ক্রেট ও মাম্বাদের মধ্যে সম্পর্ক ভিন্নরকমের হয় এদের Maximum parsimony ও সাদৃশতার পুঙ্খানুপুঙ্খ বিচারে। এখানে এটাই নির্দেশ করে যে এই প্রজাতিগুলির মধ্যেকার সম্পর্কের জটিলতার সমাধানে আরো কাজ হওয়া প্রয়োজন। বাঙ্গারাস এবং সমুদ্র সর্পপ্রাজাতি("Hydrophiinae")র বিষয়ে ম্যাকডোয়েলের গবেষনালব্ধ তথ্য থেকে জানা যায় "ক্রেট" ("krait")রা এলাপিড "palatine-erectors" এবং ("Hydrophiinae") "palatine draggers" এর মধ্যবর্তী এক শাখা হতে পারে। hydrophiinae বর্গের দুটি প্রজাতি বিশেষত ম্যাকডোয়েলের এই প্রতিপাদ্য বিষয়টি সমর্থন করে। সমুদ্র সাপ অথবা hydrophiinae বর্গের এই দুটি সাপের গোত্র হল "Salomonelaps" ও "Loveridgelaps" এবং এদের মধ্যে অনেক অনুরুপ বৈশিষ্ট্য রয়েছে। মাও এবং অন্যান্য বিঞানীরা(Mao "et al") ১৯৮৩ সালে দেখেছিলেন যে এই মেনি ব্যান্ডেড ক্রেট ("Bungarus multicinctus") অন্যান্য "বাঙ্গারাস" প্রজাতির সাপের থেকে সামান্য কিছুটা ভিন্ন এবং এরা "Elapsoidea sundevalli" (Sundevall's garter snake),"Naja naja" (ভারতীয় কোবরা) অথবা দুটি "Micrurus" প্রজাতি (New World or American coral snakes) অপেক্ষা "Laticauda", terrestrial Australian elapids এবং প্রকৃত সামুদ্রিক সর্পদের সাথে অধিকতর সাদৃশ্যপূর্ন। মাও এবং অন্যান্য বিজ্ঞানী(Mao "et al")১৯৮৩ এর এই ভাবনার সাথে মিনটন Minton (১৯৮১) Schwaner "et al." ও ক্যাডেল এবং জরমান (১৯৮১)এর ধারণার মিল দেখা যায়। মেনি ব্যান্ডেড ক্রেট এর সাথে যেসব অসংখ্য এলাপিডপরিবার ভুক্ত সাপেদের তুলনা করা হত ইতিপূর্বে, বর্তমান সমীক্ষায় দেখা যায় যে অস্ট্রেলিয়ান এলাপিডস (Australian elapids), ল্যাটিকৌডা"Laticauda" এবং প্রকৃত সামুদ্রিক সর্পদের সাথে মেনি ব্যান্ডেড ক্রেটদের অধিকতর মিল আছে।


title: মেনি ব্যান্ডেড ক্রেট

text: মেনি ব্যান্ডেড ক্রেট এর দৈর্ঘ্য মাঝারি থেকে দীর্ঘ হয়; গড় দৈর্ঘ্য ১ থেকে ১.৫মিটার(৩.৩ থেকে ৪.৯ ফুট)। এদের সর্বাপেক্ষা বেশী দৈর্ঘ্য হতে পারে ১.৮৫মিটার(৬.১ ফুট) পর্যন্ত। এদের দেহ সরু এবং খানিকটা চাপা। এই প্রজাতির সাপের আঁশগুলি মসৃন এবং চকচকে এবং একটি মেরুদন্ডীয় প্রান্ত বা পার্শ্বরেখা সুস্পষ্টভাবে দৃশ্যমান। এদের বর্ন কালো অথবা ঘন নীলচে কালো এবং প্রায় ২১ থেকে ৩০টি সাদা বা দুধের সরের রঙের ব্যান্ড বা বন্ধনী থেকে সারা দেহে। দীর্ঘতর সাপের ক্ষেত্রে এই সাদা বন্ধনীর সংখ্যা অধিকতর। এই প্রজাতির লেজটি ক্ষুদ্র, তীক্ষ্ণ, কালো বর্নের এবং ৭ থেকে ১১টি সাদা বন্ধনী যুক্ত। মেনি ব্যান্ডেড ক্রেটের উদরদেশ স্বভাবত সাদা বর্নের, তবে ঘিয়ে বা দুধ সাদা রঙেরও হতে পারে। এদের মাথা মূলতঃ কালো রঙের, প্রশস্ত এবং ডিম্বাকৃতি। কিন্তু চ্যাপ্টা ও দেহ থেকে সামান্য পৃথক। মেনি ব্যান্ডেড ক্রেটের চোখগুলি ক্ষুদ্র এবং কালো রঙের। চোখের মনিও কালো বর্নের, তাই এদের খেয়াল করা মুশকিল। এই প্রজাতির সাপেদের নাসিকাছিদ্র বৃহদাকারের হয়। এদের বিষদাঁতগুলি আকারে ক্ষুদ্র, স্থির ভাবে আটকানো এবং উপরের চোয়ালের অগ্রবর্তী অংশে অবস্থিত। এই প্রজাতির শিশু সাপেদের মাথার নিম্নভাগে সাধারণত সাদাটে ছোপ দেখা যায়।


title: মেনি ব্যান্ডেড ক্রেট

text: মেনি ব্যান্ডেড ক্রেটের পৃষ্ঠদেশীয় আঁশ বিন্যাস ১৫টি সারিতে বিন্যস্ত। উদরদেশের আঁশ পুরুষের ২০০-২৩১ টি এবং স্ত্রীর দেহে ১৯৮-২২৭ টি। এদের লেজ ক্ষুদ্র ও ক্রমশ সরু হয়ে যাওয়ায় সাবক্যাডুল বা লেজের নিম্ন ভাগের আঁশগুলি গোটা এবং অবিভক্ত; পুরুষ দেহে ৪৩-৫৪টি এবং স্ত্রী দেহে ৩৭-৫৫টি আঁশ থাকে।


title: মেনি ব্যান্ডেড ক্রেট

text:
মেনি ব্যান্ডেড ক্রেটদের দেখা যায় তাইওয়ান দ্বীপ জুড়ে (মাতসু এবং কিনমেন দ্বীপপুঞ্জে ), চীনের মূল ভূখন্ডের মধ্য ও দক্ষিণ অংশে (হাইনান, আনহুই, সিছুয়ান, কুয়াংতুং, কুয়াংশি, হুনান,হুবেই, ইউন্নান, কুইচৌ, চিয়াংশি, চচিয়াং ও ফুচিয়েন প্রদেশে), হংকং, মায়ানমার, লাওস এবং উত্তর ভিয়েতনাম এ। থাইল্যান্ডেও এদের খোঁজ পাওয়া যায়।
যদিও প্রায় ১৫০০মিটার(৪৯০০ফুট) উচ্চতায় ও এদের দর্শন মেলে, এই প্রজাতির সাপেদের আরো বেশী দেখা যায় আর্দ্র নিম্নভূমিতে। এদের প্রায়শই দেখা যায় উপক্রান্তীয় অঞ্চল থেকে জলাভূমি পর্যন্ত। এদের প্রায়শই দেখা যায় গুল্মভূমিতে, জঙ্গলে। ইহারা প্রায়শই জল এর কাছাকাছি থাকে যেমন- নদী, পাহাড়ী ঝর্না ও গর্তে। গ্রামাঞ্চলে এবং শহরতলি অঞ্চলে এদের দেখা মিলতে পারে। এই সাপেরা অন্যান্য বাসভূমিতেও বাস করে।


title: মেনি ব্যান্ডেড ক্রেট

text: মেনি ব্যান্ডেড ক্রেট রাত্রিবেলায় চলা-ফেরা করে এবং সক্রিয় হয়। এই সময়ই (রাত্রিবেলা) এরা অপেক্ষাকৃত বেশি আত্ম্রক্ষাকারী, এই কারণেই এরা ভীরু ও শান্তিপূর্ন স্বভাবের সাপ। দিনের বেলায় এরা গর্তে বা পাথরের নিচে লুকিয়ে থাকে। এই সর্প প্রজাতি নভেম্বর এ শীতঘুমে যায় এবং এপ্রিলে প্রকাশে আসে। এই প্রজাতির সাপেরা শঙ্খিনী ("Bungarus fasciatus") অপেক্ষা বেশী প্রতিরক্ষামূলক হয় বলে মনে করা হয়। এদের ধরতে গেলে বা এদের সামনে বাধার সৃষ্টি করলে নিজেকে আছাড় মারতে থাকে।


title: মেনি ব্যান্ডেড ক্রেট

text: অন্যান্য বাঙ্গারাস ("Bungarus")প্রজাতির সাপেদের প্রাথমিক খাদ্য হল সর্প, কিন্তু মেনি ব্যান্ডেড ক্রেটদের খাদ্য হল মাছ। তবে এরা অনেক সময় অন্যান্য প্রজাতির সাপ আবার নিজেদের প্রজাতির সাপও ভক্ষন করে। এই প্রজাতির সাপেরা ইঁদুর , ইল মাছ,ব্যাঙ এবং মাঝেমধ্যে টিকটিকিও খেয়ে থাকে।


title: মেনি ব্যান্ডেড ক্রেট

text: এই মেনি ব্যান্ডেড ক্রেটদের প্রজনন সংক্রান্ত বিষয়ে খুবই সীমিত তথ্য পাওয়া যায়। অনেক এলাপিডদের মতো, এই প্রজাতির সাপেরাও অন্ডজ বা ডিম্বনালীজাত। এদের মিলন ঘটে আগষ্ট থেকে সেপ্টেম্বরের মধ্যে। স্ত্রীরা সাধারণত ৩-১৫ টি ডিম পাড়ে (সর্বাধিক ২০টি পর্যন্ত ডিম হতে পাড়ে)। বসন্ত কালের শেষদিকে অথবা গ্রীষ্মের প্রথমদিকে সাধারণত জুন মাসে। ডিম ফোটে সাধারণত প্রায় দেড় মাস পরে। ডিম ফুটে বেরোনো বাচ্চাগুলি দৈর্ঘ্যে ২৫সেন্টিমিটার(৯.৮ মিটার) হয়।


title: মেনি ব্যান্ডেড ক্রেট

text: মেনি ব্যান্ডেড ক্রেটের বিষ গঠিত হয় প্রি-সাইন্যাপ্টিক এবং পোস্ট-সাইন্যাপ্টিক নিউরোটক্সিনস দ্বারা। নিউরোটক্সিনসগুলি আলফা-বাঙ্গারোটক্সিনস এবং বিটা-বাঙ্গারোটক্সিনস নামে পরিচিত। সর্প-কেন্দ্রে অবস্থানকারী এই প্রজাতির সাপের গড় বিষ নির্গমন কামড়প্রতি প্রায় ৪.৬মিগ্রা-১৮.৭মিগ্রা । এদের বিষ ভীষন ক্রিয়াশীল এবং ইঁদুরের উপর পরীক্ষায় এর এলডি হল ০.০৯মিগ্রা/কেজি থেকে ০.১০৮মিগ্রা/কেজি। ইঁদুরের উপর মেনি ব্যান্ডেড ক্রেটের বিষ প্রয়োগ করে প্রাপ্ত সাবকিউটেনিয়াস এলডি হল ০.১১৩মিগ্রা/কেজি, ইন্ট্রাভেনাস এবং ইন্ট্রাপেরিটোনিয়াল এলডি হল ০.০৮মিগ্রা/কেজি। বিভিন্ন এলডি সমীক্ষার উপর ভিত্তি করে বলা হয় যে মেনি ব্যান্ডেড ক্রেট পৃথিবীর সর্বাপেক্ষা বিষধর স্থলবাসী সাপেদের মধ্যে অন্যতম।


title: মেনি ব্যান্ডেড ক্রেট

text: আলফা-বাঙ্গারোটক্সিনস বিষ স্নায়ুকলার অর্থাৎ কলার আনুবিক্ষনীক বিষয়ে গুরুত্পূরর্ন এবং এটি স্নায়ুকলার সংযোগের গ্রাহকগুলিকে একটি দিক দিয়ে আবব্ধ করে দেয় আর সেই স্থানে ফ্লুরোসেন্ট প্রোটিনস (fluorescent proteins) যেমন- গ্রিন ফ্লুরোসেন্ট প্রোটিন অথবা রোডামিন ডাই টেট্রামিথাইল আইসোথিওসায়ানেট (tetramethylrhodamine isothiocyanate) যৌগ উৎপন্ন করে।


title: মেনি ব্যান্ডেড ক্রেট

text: মেনি ব্যান্ডেড ক্রেটের দংশনে আক্রান্ত ব্যক্তির মধ্যে যে উপসর্গগুলি দেখা যায়, তাতে গুরুতর রকম ফুলে ওঠা বা ব্যাথা পরিলক্ষিত হয় না। আক্রান্ত ব্যক্তি সামান্য জ্বালা্র বা চুলকানির ভাব অনুভব করে ও তার শরীরে বিবশতা বা অসাড় ভাব লক্ষ্য করা যায়। প্রধান ও পদ্ধতিগত উপসর্গ সাধারনত দেখা যায় কামড় খাওয়ার ১ থেকে ৪ ঘন্টা পরে। প্রধান উপসর্গগুলির মধ্যে দেখা যায়- চোখের পেশীর পক্ষাঘাতের দরুন চোখের উপরের পাতা ঝুলে পড়া, ডিপলোপিয়া, বুকে অস্বস্তি,সাধারন ব্যাথা, অঙ্গপ্রত্যঙ্গে দূর্বল অনুভূতি, অ্যাটাকসিয়া, জিভের অসাড়তা, কণ্ঠস্বর রূদ্ধ হওয়া, গলাধঃকরনে অসুবিধা, দৃষ্টিশক্তির হ্রাস এবং শ্বাস কষ্ট। দংশনে বিষের মাত্রা গুরুতর হলে শ্বাসপ্রশ্বাস বন্ধ হয়ে মৃত্যু পর্যন্ত হতে পারে।


title: মেনি ব্যান্ডেড ক্রেট

text: সময়মতো এবং ঠিকমতো চিকিৎসা না করালে,মেনি ব্যান্ডেড ক্রেটের কামড়ে মৃত্যুর হার, বিভিন্ন সমীক্ষায় দেখা গেছে (২০-৩০% থেকে ৭৭-১০০% পর্যন্ত)। ভিয়েতনাম যুদ্ধ চলাকালীন, আমেরিকান সৈন্যরা এই প্রজাতির সর্পের সন্মুখীন হয় এবং এদের তারা "টু স্টেপ স্নেক" (“two-step snake”) নামে অভিহিত করে। এই নামকরণ আমেরিকান সৈন্যদের ভুল ধারনার ফল। তাদের এই ধারণা হয়েছিল, এই প্রজাতির বিষ এতটাই ভয়ানক যে দংশিত ব্যক্তি দু'পা এগোনোর পরেই মৃত্যুর কোলে ঢলে পড়ে।


title: মেনি ব্যান্ডেড ক্রেট

text: এই মেনি ব্যান্ডেড ক্রেট প্রথম সারা পৃথিবীর দৃষ্টি আকর্ষন করে যখন ২০০১ সালের ১১ই সেপ্টেম্বর মায়ানমারের ডাঃ জো স্লোউন্সকি এই প্রজাতির শিশু সাপের কামড়ে মারা যান, দংশনের ঠিক ২৯ ঘন্টা পরে।


title: বারখাদ আবদি

text:
বারখাদ আবদি একজন সোমালীও আমেরিকান অভিনেতা এবং একই সাথে প্রযোযক। কেপ্টেন ফিলিপস্ চলচিত্রের মাধ্যমে তার পদচারনার সূচনা হয় এবং চলচিত্রটির জন্য তিনি বিভিন্ন চলচিত্র পুরস্কার এ মনোনীত হন। শ্রেষ্ঠ সহযোগী চরিত্র হিসেবে তিনি একাডেমী এ্যাওয়ার্ড ,গোল্ডেন গ্লোবস্ এবং বিএএফটিএ জয় করেন।
ব্যাক্তিগত জীবন
আদবি ১৯৮৫ সালে মগাদিশু তে জন্ম গ্রহণ করেন ,যা সোমালিয়ার বানাদির এ অবস্থিত। ছয় সাত বছর বয়সে সে তার পরিবারের সাথে ইইয়েমেন এ তার বাবার কাছে চলে যান। যিনি পেশায় এক জন শিক্ষক ছিলেন।
১৯৯৯ সালে আবদি তার পরিবারের সাথে MINNEAPOLIS, MINNESOTA তে চলে যান। যেখানে একটি বৃহত সোমালিও বসতি ছিলো। বলা বালাবাহুল্য Minnesota state বিশ্ববিদ্যালয় এর ছাত্র ছিলেন। চলচিত্রে যোগদানে র্পূবে তিনি একটি সপিং মলে তার ভাই এর দোকানে মোবাইল বিক্রেতা ছিলেন।


title: বারখাদ আবদি

text:
কেপ্টেন ফিলিপস্ চলচিত্রে তিনি জাহাজ ছিনতাই কারীর ভূমিকায় ছিলেন। যেখানে তিনি ছিনতাই এর নেতৃত্ব প্রদান করেন। সেখানে তিনি আব্দুঅয়ালী মুছা চরিত্রে অভিনয় করেন। এই চরিত্রের জন্য সাতশো জনের মাঝে আবদি বাছাইকৃত হন। এই চরিত্রে অভিনয় করার জন্য আবদি ৬৫,০০০ ডলার পান। এ ছাড়াও পূর্বে উল্লেখকৃত একাডেমী এ্যাওয়ার্ড ,গোল্ডেন গ্লোবস্ এবং বিএএফটিএ পুরষ্কার পান
২০১৪ সালে তিনি ইঊ এস টেলিভিশন শো হাওয়াই-৫ ০ তে অভিনয় করেন। একই সালে তিনি ট্রেইনরেক চলচিত্রতে অভিনয় করেন। এছাড়া ও বিভিন্ন মিঊজিক ভিডিও সহ তিনি CIVAALKA XAATADA চলচিত্রের প্রযজক ছিলেন।


title: বারখাদ আবদি

text: ২০১৩ সালে আবদি ADESO এর দূত হিসাবে এর পরিসেবা প্রদান করেন, যা কিনা মাতেমা জিবরাইল এর একটি এনজীও।


title: .কিউএ

text: .কিউএ (.qa) হচ্ছে কাতারের ইন্টারনেট কান্ট্রি কোড টপ-লেভেল ডোমেইন।


title: .কিউএ

text:
২০১১ সালের সেপ্টেম্বর মাস থেকে কাতারের সাধারণ জনগন স্বীকৃত নিবন্ধক মাধ্যমে কাতারের ইন্টারনেট ডোমেইন (.কিউএ) হিসেবে নিবন্ধন করতে পারে। .কিউএ সবার জন্য উন্মুক্ত করার পূর্বে, কিউডিআর একটি বিশেষ সময়কাল ঘোষণা করে যাতে ট্রেডমার্কধারী এবং সরকারী সংগঠনগুলো কাতার ভিত্তিক ডোমেইন নামের জন্য রেজিস্ট্রেশন করতে পারে।
বর্তমানে ডোমেইন নাম দেয়ার জন্য কিউডিআর এর অনুমতি প্রাপ্ত ১২ টি নিবন্ধক প্রতিষ্ঠান আছে। নিবন্ধক প্রতিষ্ঠান গুলো হচ্ছে কিউটেল, ডব্লিউ৩ ইনফোটেক, আইপি মিরর, অ্যাসকিও, মার্কমনিটর, মারাকিয়া.কম, ইপিএজি ডোমেইন সার্ভিস, সেফনেম, সিপিএস-ডেটেন্সিস্টেম, ডোমেইনমনোস্টার এবং ইন্টারনেটএক্স।


title: গুমানি নদী

text: গুমানি নদী বাংলাদেশের উত্তর অংশে প্রবাহিত একটি নদী। এই নদীর দৈর্ঘ্য ২৫ কিলোমিটার, প্রস্থ ৬৫ মিটার, গভীরতা ৫ মিটার। নদী অববাহিকার আয়তন ১০০ বর্গকিলোমিটার। এই নদীর প্রবাহের ধরন মৌসুমি প্রকৃতির। কম প্রবাহের মাস মার্চ। তবে উৎসমুখ রেগুলেটর দ্বারা বন্ধ হয়ে আছে বলে প্রবাহ থাকে না। আগস্টে বেশি প্রবাহ থাকে। তখন পানির গভীরতা হয় ৫ মিটার। মার্চে পানির গভীরতা এক মিটারে কমে আসে। জোয়ার-ভাটার প্রভাব নেই এই নদীতে।


title: গুমানি নদী

text: পাবনা জেলার চাটমোহর উপজেলার আত্রাই নদী হতে উৎপত্তি হয়ে এই জেলারই ফরিদপুর উপজেলাতে বড়াল নদীতে মিলিত হয়েছে। প্রবাহ পথে নদীটি ভাঙ্গুরা উপজেলার মধ্য দিয়ে গেছে। চাঁচকৈড় সীমানায় গুড় নদীর সাথে মিলিত হয়েছে। এরপর মিলিত স্রোতধারা গুমানা বা গুমানি নামে বামনকোলা, বরদানগর হয়ে বড়াল নদীতে মিলেছে।


title: রঙ্গীত নদী

text: রঙ্গীত নদী (দেবনাগরী: रंगीत) সিকিমের দক্ষিণ অংশ এবং কালিম্পং-এ প্রবাহিত একটি নদী। এটি তিস্তা নদীর একটি শাখানদী। রঙ্গীত নদী পশ্চিম সিক্কিম জেলার হিমালয় অংশে উৎপত্তি লাভ করেছে। নদীটি জোরেথাং, পেল্লিং এবং লেগশিপ শহরগুলোর নিকট দিয়ে প্রবাহিত হয়েছে। শেষের কয়েক কিলোমিটারে এটি তিস্তার সাথে মিশেছে, যাকে ত্রিবেণী বলা হয়, এবং ত্রিবেণী একটি জনপ্রিয় বনভোজনের জায়গা।


title: ঘাঘট নদী

text: ঘাঘট নদী বা ঘাঘট নদ বাংলাদেশের উত্তর অংশে প্রবাহিত একটি নদী। এটি বাংলাদেশের রংপুর বিভাগ ও রাজশাহী বিভাগের নদী। নদীটির দৈর্ঘ্য ২৩৬ কিলোমিটার। এর পানিপ্রবাহমাত্রা অবস্থাভেদে ৫০ থেকে ২৫০০ কিউসেক।


title: ঘাঘট নদী

text: ঘাঘট নদী নীলফামারী জেলার জলঢাকা উপজেলার তিস্তা নদী থেকে উৎপত্তি লাভ করেছে। উত্তর থেকে দক্ষিণ-পূর্ব দিকে নদীটি সর্পিল গতিতে গাইবান্ধা শহরের মধ্য দিয়ে প্রবাহিত হয়ে ফুলছড়ি ঘাট থেকে কয়েক কিলোমিটার উত্তরে ব্রহ্মপুত্র নদের সাথে মিলিত হয়েছে।


title: ঘাঘট নদী

text: ঘাঘট নদ থেকে স্থানীয়ভাবে রংপুর অঞ্চলে পানিপ্রবাহ বাধাগ্রস্ত করে মাটি কাটা হয় এবং বালু তোলা হয়। মাটি-বালু কাটার কারণে বর্ষার পানি ঘোরপাক খায়, নদএর পাড় ভেঙ্গে যায়, এলাকার কৃষকের জমি নদে মিশে যায়।


title: সাবেক সোভিয়েত প্রজাতন্ত্র

text: সাবেক সোভিয়েত প্রজাতন্ত্রগুলি; (), হল ১৯৯১ সালে সোভিয়েত ইউনিয়নের পতনের পর, সোভিয়েত ইউনিয়ন থেকে নির্গত ১৫টি স্বাধীন রাষ্ট্র। ফলে রাশিয়া আন্তর্জাতিকভাবে সোভিয়েত ইউনিয়নের উত্তরাধিকারী রাষ্ট্র হিসেবে স্বীকৃত হল।


title: সাবেক সোভিয়েত প্রজাতন্ত্র

text: ১১ই মার্চ ১৯৯০ সালে লিথুয়ানিয়া প্রথম নিজের স্বাধীনতা ঘোষণা করে, সঙ্গে ইস্তোনিয়া ও লাতভিয়াও ১৯৯১ সালের আগস্ট মাসে নিজের স্বাধীনতা ঘোষণা করে। অবশিষ্ট ১২টি প্রজাতন্ত্রগুলিও পরবর্তীকালে সোভিয়েত ইউনিয়নের পতনে, ইউনিয়ন থেকে বিচ্ছিন্ন হয়ে ফলে স্বতন্ত্র রাষ্ট্র হিসেবে ভেঙে নির্গত ও প্রতিষ্ঠিত করা হয়। বর্তমানে প্রায় ১২টি সাবেক সোভিয়েত প্রজাতন্ত্র এখন স্বাধীন রাষ্ট্রের রাষ্ট্রমণ্ডলের সদস্য।


title: মাসলামা ইবনে আবদুল মালিক

text: মাসলামা ইবনে আবদুল মালিক (, গ্রীক সূত্রে , "Masalmas"; মৃত্যু ৭৩৮ খ্রিষ্টাব্দ) ছিলেন একজন উমাইয়া রাজপুত্র এবং ৮ম শতাব্দীর প্রথমদিকের একজন বিখ্যাত আরব সেনাপতি। বাইজেন্টাইন সাম্রাজ্য ও খাজার খাগানাতের বিরুদ্ধে তিনি বেশ কিছু অভিযানে নেতৃত্ব দিয়েছেন। কনস্টান্টিনোপলে দ্বিতীয় ও শেষ আরব অবরোধে নেতৃত্ব প্রদান এবং ককেশাসে মুসলিমদের অবস্থান শক্তিশালী করার জন্য তিনি বেশি পরিচিতি পান। তিনি মুসলিম দারবান্দের প্রতিষ্ঠাতা।


title: মাসলামা ইবনে আবদুল মালিক

text: মাসলামা ছিলেন উমাইয়া খলিফা আবদুল মালিক ইবনে মারওয়ানের (শাসনকাল ৬৮৫–৭০৫) পুত্র। খলিফা প্রথম আল-ওয়ালিদ (শাসনকাল ৭০৫–৭১৫), সুলাইমান ইবনে আবদুল মালিক (শাসনকাল ৭১৫-৭১৭), দ্বিতীয় ইয়াজিদ (শাসনকাল ৭২০–৭২৪) ও হিশাম ইবনে আবদুল মালিক (শাসনকাল ৭২৪–৭৪৩) তার সৎভাই ছিলেন। মাসলামার মা দাসী হওয়ায় তিনি উত্তরাধিকারী হননি।


title: মাসলামা ইবনে আবদুল মালিক

text: ৭০৫ খ্রিষ্টাব্দে বাইজেন্টাইন সাম্রাজ্যের বিরুদ্ধে গ্রীষ্মকালের বার্ষিক অভিযানের সময় তিনি প্রথম নেতৃত্ব দেন বলে তথ্য পাওয়া যায়। এশিয়া মাইনরের দক্ষিণপূর্বে বাইজেন্টাইন শহর তিয়ানার বিরুদ্ধে ৭০৭-৭০৮ খ্রিষ্টাব্দের অবরোধ তার প্রথম গুরুত্বপূর্ণ অভিযান। আগের বছর সেনাপতি মাইমুনের পরাজয় ও মৃত্যুর পাল্টা আঘাত হিসেবে এই অভিযান চালানো হয়। এই অবরোধ শীতকাল পর্যন্ত চলেছিল। অবরোধের সময় আরবরা কঠিন পরিস্থিতির মুখোমুখি হয়। তবে ৭০৮ খ্রিষ্টাব্দে বাইজেন্টাইনদের উদ্ধারকারী বাহিনীকে পরাজিত করার পর শহর আত্মসমর্পণ করে। কয়েকমাস পর গ্রীষ্মকালে মাসলামা এশিয়া মাইনরে আরেকটি অভিযানের নেতৃত্ব দেন। এসময় এমোরিয়ামের নিকটে তিনি বাইজেন্টাইন বাহিনীকে পরাজিত করেন। ৭০৯ খ্রিষ্টাব্দে তিনি ইসাওরিয়া অঞ্চলে অভিযান চালান।


title: মাসলামা ইবনে আবদুল মালিক

text: একই বছর তিনি আর্মেনিয়া ও আজারবাইজানের সামরিক গভর্নর হিসেবে তার চাচা মুহাম্মদ ইবনে মারওয়ানের স্থলাভিষিক্ত হন। দায়িত্বগ্রহণের সময় তিনি উত্তর সিরিয়ার জুন্দ কিন্নাসরিনের গভর্নর ছিলেন। তবে তার অন্যান্য দায়িত্ব সংক্রান্ত তথ্য প্রথমদিককার আরব বিবরণগুলোতে ভালোভাবে লিপিবদ্ধ হলেও জুন্দ কিন্নাসরিনের দায়িত্ব সংক্রান্ত তথ্য বেশি পাওয়া যায় না। তবে ইতিহাসবিদ জেরে লি ব্যাচেরেচ দাবি করেন যে মাসলামা আলেপ্পোর উমাইয়া মসজিদের তত্ত্বাবধায়ক ছিলেন এবং সম্ভবত কিন্নাসরিনে কিছু নির্মাণের দায়িত্ব পালন করেছেন। এসকল প্রদেশের দায়িত্বপ্রাপ্তির ফলে খিলাফতের সমগ্র উত্তরপশ্চিম সীমান্ত জুড়ে তার পূর্ণ নিয়ন্ত্রণ প্রতিষ্ঠিত হয়। এই অবস্থান থেকে তিনি বাইজেন্টাইনদের বিরুদ্ধে বেশ কয়েকটি অভিযান চালান। তিনি সর্বপ্রথম ককেশাসের উত্তরে খিলাফত প্রসারিত করেন। খাজারদের বিরুদ্ধে অভিযানে তিনি নেতৃত্ব দিয়েছেন। ৭১০ খ্রিষ্টাব্দে ও পরে ৭১৪ খ্রিষ্টাব্দে তিনি ও তার বাহিনী বাব আল-আবওয়াব (দারবান্দের আরবি নাম, অর্থ "ফটকের ফটক") অভিমুখে যাত্রা করেন। দ্বিতীয় অভিযানটিতে তিনি তা জয় করেন।


title: মাসলামা ইবনে আবদুল মালিক

text: ৭১৫ খ্রিষ্টাব্দ থেকে মাসলামা কনস্টান্টিনোপল জয়ের জন্য তার ভাই খলিফা সুলাইমানের পরিকল্পনা বাস্তবায়নের প্রধান সেনাপতি ছিলেন। এসময় সুলাইমান খুব অসুস্থ ছিলেন বলে ব্যক্তিগতভাবে অভিযানে অংশ নিতে পারছিলেন না। মাসলামা একটি বিশাল বাহিনীর নেতৃত্ব দেন। বিভিন্ন সূত্র মোতাবেক এই বাহিনীতে ১,২০,০০০ সৈনিক ও ১,৮০০ জাহাজ ছিল। ৭১৫ খ্রিষ্টাব্দের শেষের দিকে আরবদের অগ্রবর্তী বাহিনী তোরোস পর্বতমালা অতিক্রম করে বাইজেন্টাইন এলাকায় প্রবেশ করে। ৭১৬ খ্রিষ্টাব্দের বসন্তে মাসলামা তার প্রধান সেনাবাহিনী ও নৌবহর নিয়ে উপস্থিত হন। ৬৯৫ খ্রিষ্টাব্দে শুরু হওয়া বিশ বছরের বিশৃঙ্খলার কারণে আরবদের সুবিধা হয়। সম্রাট দ্বিতীয় আনাস্টাসিওসকে তৃতীয় থিওডোসিয়াস ৭১৫ খ্রিষ্টাব্দে ক্ষমতাচ্যুত করেছিলেন। মাসলামা বাইজেন্টাইনদের মধ্যকার বিরোধকে কাজে লাগাতে চেয়েছিলেন। তিনি তৃতীয় থিওডোসিয়াসের আরেক প্রতিপক্ষ সেনাপতি (পরে সম্রাট) তৃতীয় লিওয়ের সাথে যোগাযোগ করেন। কিন্তু লিও আলোচনাকে ব্যবহার করে কৌশলগতভাবে গুরুত্বপূর্ণ এমোরিয়াম শহর নিজের অধিকারে নিয়ে নেন। অন্যদিকে মাসলামা এই শহরকে শীতকালীন শিবির হিসেবে ব্যবহার করতে চেয়েছিলেন। ফলশ্রুতিতে মাসলামা আরো পশ্চিমে থ্রেসেসিয়ান থিমের উপকূলের দিকে অগ্রসর হন। সেখানে তিনি শীতকাল অতিবাহিত করেন। এদিকে লিও কনস্টান্টিনোপলের দিকে অগ্রসর হন এবং ৭১৭ খ্রিষ্টাব্দের মার্চে শহরে প্রবেশ করেন।


title: মাসলামা ইবনে আবদুল মালিক

text: ৭১৭ খ্রিষ্টাব্দের গ্রীষ্মের প্রথমদিকে মাসলামা তার বাহিনী নিয়ে দারদানেলেসের মধ্য দিয়ে এশিয়া থেকে ইউরোপে প্রবেশ করেন। তিনি স্থল ও সমুদ্র থেকে কনস্টান্টিনোপল অবরোধ করেন। তবে গ্রীক ফায়ারের কারণে তার নৌবাহিনী বেশি অগ্রসর হতে পারছিল না। এদিকে শহরের প্রতিরক্ষা ভেদ করে স্থলবাহিনীও শহরে প্রবেশ করতে ব্যর্থ হচ্ছিল। এই অবরোধের স্থায়ীত্বকাল শীতকাল পর্যন্ত পৌছায়। সে বছর তীব্র শীত অনুভূত হয় এবং প্রায় তিন মাস যাবত তুষার আবৃত ছিল। মাসলামা প্রচুর পরিমাণ রসদ নিয়ে এলেও তা দ্রুত ফুরিয়ে যায়। এদিকে লিও তার রসদ ধ্বংস করে ক্ষতিগ্রস্ত করেন। ফলে সেনাবাহিনী ক্ষুধা ও রোগব্যাধিতে ভুগতে থাকে। বসন্তে মিশর ও ইফ্রিকিয়া থেকে দুইটি বড় নৌবহরের মাধ্যমে সাহায্য পাঠানো হয়। এসব জাহাজের অনেক ক্রু ছিল খ্রিষ্টান। তাদের একটি বড় অংশ বাইজেন্টাইনদের পক্ষে চলে যায় এবং লিওর নৌবাহিনী আরব নৌবহরকে ধ্বংস করতে সক্ষম হয়। এছাড়াও এশিয়া মাইনরের মধ্য দিয়ে অবরোধকারী বাহিনীকে সহায়তা করতে এগিয়ে আসা আরব বাহিনীকে বাইজেন্টাইনরা পরাজিত করতে সক্ষম হয়। এসময় মাসলামার সৈনিকরা বুলগারদের আক্রমণ প্রতিহত করতে মাঠে নামে এবং এতে তাদের অনেক সৈনিক মারা যায়। এই অবরোধ ব্যর্থ হয় এবং নতুন খলিফা দ্বিতীয় উমর (শাসনকাল ৭১৭-৭২০) মাসলামাকে ফিরে আসার নির্দেশ দেন। অবরোধের তের মাস পরে ৭১৮ খ্রিষ্টাব্দের ১৫ আগস্ট আরবরা ফিরে আসে।


title: মাসলামা ইবনে আবদুল মালিক

text: ব্যর্থ হওয়া সত্ত্বেও মাসলামার কনস্টান্টিনোপল অভিযান মুসলিম সাহিত্যে স্মরণীয় হয়ে রয়েছে। এসবের কিছু ক্ষেত্রে সত্য ও গল্পের মিশ্রণ দেখা যায়। কিছু ভাষ্যে এই অভিযানের ব্যর্থতাকে স্বল্প মাত্রার বিজয় হিসেবে চিহ্নিত হয়েছে। বলা হয়ে থাকে যে মাসলামা ত্রিশজন ঘোড়সওয়ারসহ ঘোড়ায় চরে প্রতীকিভাবে বাইজেন্টাইন রাজধানী কনস্টান্টিনোপলে প্রবেশের পরই ফিরে এসেছিলেন; লিও তাকে সম্মানের সাথে গ্রহণ করেন এবং তাকে হাজিয়া সোফিয়া নিয়ে সেখানে সম্রাট আরব সেনাপতির প্রতি সম্মান প্রদর্শন করেন। অবরোধ সংক্রান্ত গল্প এ বিষয়ে আরবি মহাকাব্যিক সাহিত্যে প্রভাব ফেলেছে। এতে বাইজেন্টিয়ামের বিরুদ্ধে লড়াই করা আরেক কিংবদন্তি আরব বীর আবদুল্লাহ আল-বাত্তালের সাথে মাসলামাকে সম্পর্কিত দেখানো হয়। উপরন্তু ১০ম শতাব্দীতে লিপিবদ্ধ বাইজেন্টাইন বিবরণ "দ্য এডমিনিস্ট্রান্ডো ইম্পেরিওতে" বলা হয়েছে যে প্রাইটোরিয়ামের কাছে কনস্টান্টিনোপলের প্রথম মসজিদ নির্মাণের জন্য মাসলামা বাইজেন্টাইনদের রাজি করাতে সক্ষম হন। পরবর্তীতে উসমানীয় বিবরণে আরাপ মসজিদ নির্মাণ বিষয়ে মাসলামার কথা বলা হয়েছে। তবে এতে তারিখ ৬৮৬ খ্রিষ্টাব্দের কাছাকাছি উল্লেখ করা হয় যা সম্ভবত কনস্টান্টিনোপলে প্রথম আরব অবরোধ ভেবে ভুল করা হয়েছে। প্রকৃত অর্থে প্রাইটরিয়ামের নিকটের মসজিদ ৮৬০ খ্রিষ্টাব্দে আরব দূতাবাস স্থাপনের কারণে নির্মিত হয়ে থাকতে পারে।


title: মাসলামা ইবনে আবদুল মালিক

text:
কনস্টান্টিনোপল থেকে ফিরে আসার পর খারিজিদের দমনের জন্য মাসলামাকে ইরাক পাঠানো হয়। দ্বিতীয় উমরের মৃত্যুর পর মাসলামার ভাই দ্বিতীয় ইয়াজিদ খলিফা হন। মাসলামাকে এসময় ইয়াজিদ ইবনে আল-মুহাল্লাবের বিদ্রোহ দমনের দায়িত্ব দেয়া হয়। ৭২০ খ্রিষ্টাব্দের আগস্টে মাসলামা তাকে পরাজিত ও হত্যা করেন। তবে শেষপর্যন্ত মাসলামার প্রতি খলিফার অসন্তুষ্ট হন। উত্তরাধিকার প্রশ্নে মাসলামা দ্বিতীয় ইয়াজিদের পুত্র ওয়ালিদের চেয়ে নিজ ভাই হিশামের সমর্থক ছিলেন। নিজ প্রদেশের কর দামেস্কে পাঠাতে ব্যর্থ হওয়ায় মাসলামাকে এরপর তার পদ থেকে ফিরিয়ে আনা হয় এবং উমর ইবনে হুবাইরাকে তার স্থলাভিষিক্ত করা হয়।
তৎকালীন সূত্রে এরপর মাসলামাকে পাওয়া যায় না। দ্বিতীয় ইয়াজিদের মৃত্যু ও হিশামের খলিফা হওয়ার স্বল্পকাল পরে ৭২৫ খ্রিষ্টাব্দে তিনি পুনরায় আবির্ভূত হন। হিশাম মাসলামাকে ককেশাস যুদ্ধক্ষেত্রে খাজারদের বিরুদ্ধে আল-জাররাহ ইবনে আবদুল্লাহ আল-হাকামির স্থলাভিষিক্ত করে পাঠান। তবে প্রথমদিকে মাসলামা বাইজেন্টাইনদের বিরুদ্ধে লড়াইয়ে নিয়োজিত ছিলেন এবং আল-হারিস ইবনে আমর আল-তায়ি তার প্রতিনিধি হিসেবে খাজারদের বিরুদ্ধে অংশ নিয়েছেন। ৭২৫ খ্রিষ্টাব্দের শীতে মাসলামা এশিয়া মাইনরে একটি অভিযানে নেতৃত্ব দেন। এই অভিযানে ৭২৬ খ্রিষ্টাব্দের ১৩ জানুয়ারি কায়সারিয়া জয় করা হয়। ৭২৭ খ্রিষ্টাব্দে আবদুল্লাহ আল-বাত্তাল কর্তৃক চানকিরি জয়ের মত কায়সারিয়া জয়ও বাইজেন্টাইনদের বিরুদ্ধে আরবদের অন্যতম গুরুত্বপূর্ণ সাফল্য ছিল। কয়েকমাস পরে তিনি উত্তরে বাইজেন্টাইন অঞ্চলে গ্রীষ্মকালের অভিযানে নেতৃত্ব দেন। ৭২৭-৭২৮ সময়কালে খাজারদের আক্রমণের প্রতি তিনি মনোযোগী হন। খাজাররা এসময় আজারবাইজানের অনেক ভেতরে প্রবেশ করেছিল। ৭২৮ খ্রিষ্টাব্দে ককেশাসে তার অভিযান কঠিন অবস্থার সম্মুখীন হয়। তার সেনাবাহিনী প্রতিকূল আবহাওয়ার মধ্যে প্রায় ৩০ থেকে ৪০ দিন লড়াই করেছিল এমনটা বলা হয়ে থাকে। তবে এই অভিযান তেমন ফল বয়ে আনেনি। সে বছর আল-জাররাহকে মাসলামার স্থলাভিষিক্ত করা হয়। বাইজেন্টাইন লেখক থিওফানস দ্য কনফেসারের বর্ণনা অনুযায়ী তিনি ৭৩০ খ্রিষ্টাব্দের শেষের দিকে কারসিয়ানন দুর্গ ধ্বংস করেছিলেন। তবে আরব সূত্রগুলোতে মুয়াবিয়া ইবনে হিশামের নাম উল্লেখ রয়েছে।
মাসলামার প্রস্থানের পর ককেশাসের অবস্থা বদলে যায়। আল-জাররাহ ককেশাসের উত্তরে অভিযান চালানোর সময় খাজাররা তার মূল ঘাটি আরদাবিল আক্রমণ করে। তিনি শহর রক্ষায় এগিয়ে আসেন। ৭৩০ খ্রিষ্টাব্দের ৯ ডিসেম্বর সংঘটিত আরদাবিলের যুদ্ধে তার বাহিনী আংশিক ধ্বংস হয়ে যায়। এসকল সংকটের কারণে খলিফা মাসলামাকে আর্মেনিয়া ও আজারবাইজানের গভর্নর হিসেবে নিয়োগ দেন। ইতিমধ্যে সেনাপতি সাইদ ইবনে আমর আল-হারাশি খাজারদের পরাজিত করেন এবং পরিস্থিতি পুনরুদ্ধার করতে সক্ষম হন। অভিযোগ রয়েছে যে সাইদের সাফল্যের কারণে ঈর্ষান্বিত হয়ে মাসলামা তাকে বন্দী করেন এবং খলিফা নির্দেশ দেয়ার পর তাকে মুক্তি দেয়া হয়। ৭৩০ ও ৭৩১ খ্রিষ্টাব্দ জুড়ে মাসলামা তার বাহিনী নিয়ে ককেশাসের দক্ষিণের প্রদেশগুলো থেকে খাজারদের বিতাড়িত করেন এবং পর্বতমালার অপর পাশের শহরে অভিযান চালিয়ে "খাগান"কে পরাজিত করেন। বাব আল-আবওয়াবের কৌশলগত দুর্গ তিনি খাজারদের হাত থেকে পুনরুদ্ধার করেছিলেন। ৭৩২ খ্রিষ্টাব্দে মারওয়ান ইবনে মুহাম্মদকে তার স্থলাভিষিক্ত করা হয়।


title: মাসলামা ইবনে আবদুল মালিক

text: এরপর মাসলামা অবসর জীবন যাপন করেন। উত্তর সিরিয়ায় তার ভূসম্পত্তিতে তিনি বাকি জীবন অতিবাহিত করে থাকতে পারেন। ৭৩৮ খ্রিষ্টাব্দের ২৪ ডিসেম্বর তিনি ইন্তেকাল করেন।


title: ফারিস উদেহ

text: ফারিস উদেহ (ডিসেম্বর ১৯৮৫-৮ ই নভেম্বর,২০০০ ইংরেজি) গাজা ভূখণ্ড'র একজন ফিলিস্তিনি কিশোর যাকে আল-আকসা ইন্তিফাদার সময় ইসরাইলী ট্যাংকে পাথর ছুড়ার অপরাধে ইসরাইলের সেনাবাহিনীর সদস্যরা গুলি করে হত্যা করেছিল।


title: ফারিস উদেহ

text: একটি বিখ্যাত ছবিতে দেখা যায় উদেহ একা একটি ইসরাইলী ট্যাঙ্কের সামনে পাথর হাতে দাড়িয়ে ট্যাঙ্কে পাথর ছুড়ছে।২০০০ সালের ২৯ শে অক্টোবর এই সাড়াজাগানো ছবিটি তুলেছিল এসোসিয়েটেড প্রেস এর একজন ফটোসাংবাদিক। দশদিন পর,৮ ই নভেম্বর ফারিস আবার গাজা বর্ডারের পাশে ইসরাইলী ট্যাঙ্কে পাথর ছুড়ে।তখন ইসরাইলী সেনারা তাকে গুলি করে।ফারিস উদেহ ইসরাইলী দখলদারিত্বের বিরুদ্ধে ফিলিস্তিনিদের প্রেরণার উৎস।ফারিস উদেহর ট্যাঙ্কের সামনে একা পাথর হাতে দাড়িয়ে থাকা ছবিটা স্বাধীনতাকামীদের প্রেরণার প্রতীকে পরিণত হয়েছে।


title: ফারিস উদেহ

text: ফারিস উদেহ গাজা সিটির  জায়তুন এলাকায় জন্মগ্রহণ করে।মা-বাবা ও আট ভাইবোন নিয়ে এখানেই সে বসবাস করছিল।দ্য ওয়াশিংটন পোস্ট অনুসারে, উদেহ ডানপিঠে ও সাহসী কিশোর ছিল।একবার সে একটি ভবনের ছাদ থেকে আরেকটি  দুতলা ভবনের ছাদে লাফ দিয়ে পাড় হয়েছিল।দুইটি ভবনের দূরত্ব ছিল প্রায় ৮ ফিট।


title: ফারিস উদেহ

text: ২০০০ সালের সেপ্টেম্বরে যখন  আল-আকসা রক্ষায় দ্বিতীয় ইন্তিফাদার শুরু হল তখন উদেহ স্কুলে যাওয়া বন্ধ করে দিয়ে ইন্তিফাদায় সক্রিয়ভাবে অংশগ্রহন করল।স্কুলের হেডমাস্টার তার স্কুলে না যাওয়ায় তার বাবা-মায়ের কাছে নালিশ করল।তার বাবা তাকে অনেক শাসালেন তাকে পাথর না ছুড়ে স্কুলে যাওয়ার জন্য তাগিদ দিলেন।এমনকি ফারিস উদেহকে ঘরেও বন্দী রাখা হল কিন্তু ফারিস জানালা দিয়ে পালিয়ে গিয়ে ইন্তিফাদায় যোগ দেয়।পরবর্তীতে ফারিসের বাবা ফায়েক তার দুশ্চিন্তায় তাকে কঠিন শাস্তি দেওয়ার জন্য তার হাত পা বেঁধে ছাঁদে রেখে আসে।পড়ে ফারিসের মা চুপি চুপি ছাঁদে তাকে রাতের খাবার দিয়ে আসে।


title: ফারিস উদেহ

text: কিন্তু এই কঠিন শাস্তি দিয়েও ফারিসকে ফেরানো যায়নি!তার মা তার দুশ্চিন্তায় তাকে খোজার জন্য যেত।কিন্তু প্রতিবারই তাকে দেখা যেত সে আন্দোলনের প্রথম সারিতে একেবারে ইসরাইলী সেনাদের সম্মুখে দাড়িয়ে আছে।তার মা দ্য ওয়াশিংটন পোস্টকে জানান,আমি তাকে প্রতিদিনই খোজার জন্য যেতাম।মাঝে মাঝে খেতে বসলে ছেলেরা এসে খবর দিত ফারিস আবার কারণি (গাজা বর্ডার) সীমান্তে গিয়েছে এবং ইসরাইলী সেনাদের উপর পাথর ছুড়ছে।আমি খাবার রেখে দৌড়ে ওখানে যেতাম।


title: ফারিস উদেহ

text: সে টিভি ক্যামেরা দেখলে দূরে থাকত।কারণ তার বাবা টিভিতে তাকে দেখে ফেলবে এই ভয়ে।তার মা আরও জানান,একদিন আমি তাকে সংঘর্ষের স্থান থেকে টেনে নিয়ে আসি এবং তাকে বলি ,ঠিক আছে তুমি যদি পাথর ছুড়তেই চাও তাহলে কোন কিছুর আড়াল থেকে ছোড়।তুমি কেন একেবারে সম্মুখে চলে যাও যেখানে বড়রাও যেতে সাহস করেনা?ফারিস উদেহ তার মাকে উত্তর দেয়,আমি এসব ভয় পাইনা।


title: ফারিস উদেহ

text: ২০০০ সালের ২৯ শে অক্টোবর ট্যাঙ্কের সামনে পাথর হাতে একা দাড়িয়ে থাকা উদেহ'র সাড়াজাগানো ছবিটি তুলেছিল এসোসিয়েটেড প্রেস এর ফটোসাংবাদিক লরেন্ট রিবরস। তাকে এসোসিয়েটেড প্রেস (AP) তে কারণির বিখ্যাত পাথর নিক্ষেপকারী হিসাবে শিরনাম করা হয়।সাদি নামে উদেহর ১৭ বছরের এক কাজিন ইসরাইলী সৈন্যদের হাতে নিহত হয়।এর পর থেকেই ফারিস উদেহ এই খুনের বদলা নেওয়ার প্রতিজ্ঞা করে।


title: ফারিস উদেহ

text: কারণি সীমান্তে ফারিস উদেহ ফিলিস্তিনি কিশোর ও যুবকদের বিক্ষোভের একেবারে সামনে ছিল।ফিলিস্তিনিরা সশস্ত্র ইসরাইলী সৈন্যদের লক্ষ্য করে পাথর ছুড়ছিল।এমন সময় ইসরাইলী সৈন্যরা গুলি ছুড়তে শুরু করে।উদেহ'র এক বন্ধু জানায়,গুলি বর্ষণের সময় উদেহ নুয়ে পাথর সংগ্রহ করছিল।গুলি এসে তার ঘাড়ে বিদ্ধ হয়।সে ইসরাইলী ট্যাঙ্কের একেবারে নিকটে ছিল তাই গুলিবিদ্ধ উদেহকে উদ্ধার করতে তাদের প্রায় ঘণ্টাখানেক অপেক্ষা করতে হয়।হাসপাতালে নেওয়ার পথেই মৃত্যু হয় এই সাহসী ফিলিস্তিনি কিশোরের।


title: ফারিস উদেহ

text: ফারিস উদেহর জানাজায় প্রায় দশ হাজার মানুষ উপস্থিত হয়েছিল।তার বাবা ইউনাইটেড প্রেস ইন্টারন্যাশনালকে বলেন,সে একজন শহীদ এবং এই শহীদি মৃত্যুই সে সবসময় কামনা করত।সে আল আকসার জন্য নিজের জীবনকে উৎসর্গ করেছে।তৎকালীন ইরাকের প্রেসিডেন্ট সাদ্দাম হুসাইন উদেহর পরিবারকে দশ হাজার মার্কিন ডলার প্রদান করেন।


title: ফারিস উদেহ

text: ফারিস উদেহর  মৃত্যুর পর থেকে তার ছবিটা ব্যাপক সাড়া ফেলে।ফিলিস্তিনিদের কাছে সে এক প্রেরনায় পরিণত হয়।তার পোস্টার ,গ্রাফিতিতে ছেয়ে যায় ফিলিস্তিন।২০০১ সালে শহীদদের স্মরণে রামাল্লায় অনুষ্ঠিত এক প্রোগ্রামে ইয়াসির আরাফাত তার ভূয়সী প্রশংসা করেন। ১২ বছরের ফিলিস্তিনি বালক মুহাম্মদ আল দুরারহ এবং ফারিস উদেহকে ফিলিস্তিনের কনিষ্ঠ শহীদ হিসাবে বিবেচনা করা হয়।


title: দেলি সালতানাত

text: দেলি সালতানাত (ইন্দোনেশীয়: "Kesultanan Deli Darul Maimoon"; জাউয়ি: ) ১৬৩০ খ্রিষ্টাব্দে পূর্ব সুমাত্রায় প্রতিষ্ঠিত একটি রাষ্ট্র। এর আয়তন ১,৮২০ বর্গকিমি। প্রতিষ্ঠাকালীন সময় থেকে ১৮১৪ খ্রিষ্টাব্দ নাগাদ এটি একটি করদ রাজ্য ছিল। এসময় তারা স্বাধীনতা লাভ করে এবং সিয়াক সালতানাত থেকে বেরিয়ে আসে।


title: দেলি সালতানাত

text: আচেহর শাসক ১৫শ শতাব্দীর মধ্যভাগে ইসলাম গ্রহণ করেন। আলি মুগায়াত শাহ আচেহ সালতানাত প্রতিষ্ঠা করেছিলেন। তিনি ১৫২০ খ্রিষ্টাব্দে উত্তর সুমাত্রায় তার নিয়ন্ত্রণ প্রতিষ্ঠার জন্য অভিযান শুরু করেন। সুলতান ইসকান্দার মুদা তার অভিযানের মাধ্যমে আচেহর সীমানা বৃদ্ধি করেন। ১৬১২ খ্রিষ্টাব্দে দেলি পরাজিত হয় এবং আচেহর অন্তর্গত হয়। ১৮৬১ খ্রিষ্টাব্দে ডাচদের হস্তক্ষেপের পরের বছর ডাচ ইস্ট ইন্ডিয়া কোম্পানির সাথে সন্ধি হয় যা আচেহ ও সিয়াকের কাছ থেকে দেলির স্বাধীনতা স্বীকার করতে সহায়তা করে। এটি বর্তমানে ইন্দোনেশিয়ার অংশ। মেদানের ইতিহাসে সালতানাত প্রতীক হিসেবে টিকে রয়েছে।


title: দেলি সালতানাত

text: সুলতান ইসকান্দার মুদার শাসনামলে আচেহ সালতানাতের সমৃদ্ধির যুগের সাথে দেলি সালতানাতের ইতিহাসের সম্পর্ক রয়েছে। ১৬১২ খ্রিষ্টাব্দে আচেহ দারুস সালামের বিস্তার শুরু হয়। এসময় সুমাত্রার পূর্ব উপকূলের শহরগুলোতে আক্রমণ করা হয়। দেলির উপকূল ছয় সপ্তাহের মধ্যে দখল করে নেয়া হয়। ১৬১৩ খ্রিষ্টাব্দের প্রথমদিকে আরু রাজ্য আত্মসমর্পণ করেছিল। পূর্ব সুমাত্রায় অবস্থিত আরু রাজ্যকে কিছু রচনা কর্মে যেমন দ্বিতীয় টুঙ্কু লোকমান সিনার বাসার শাহর লেখায় হারু রাজ্যও বলা হয়েছে। তিনি পূর্ব সুমাত্রার ইতিহাস নিয়ে নিয়মিত লিখে গেছেন।


title: দেলি সালতানাত

text: আচেহ দারুসসালামের অভিযানগুলোতে মুহাম্মদ দালিক নেতৃত্ব দিয়েছিলেন। তিনি স্রি পাদুকা টুঙ্কু গোচাহ পাহলাওয়ান উপাধি ধারণ করেছিলেন। তিনি ছিলেন ভারতীয় বংশোদ্ভূত অভিজাত ব্যক্তি আমির মুহাম্মদ বদরউদ্দিন খানের বংশধর। আমির মুহাম্মদ সামুদেরা পাসাইয়ের সুলতানের কন্যা রাজকুমারী চন্দ্র দেউয়িকে বিয়ে করেছিলেন। মুহাম্মদ দালিনকে লক্ষণ কুদা বিনতান বলা হত। ১৬২৯ খ্রিষ্টাব্দে তিনি পর্তুগিজদের বিরুদ্ধে অভিযানে আচেহর সেনাদের নেতৃত্ব দিয়েছিলেন এবং ১৬১৭ খ্রিষ্টাব্দে পাহাং, ১৬২০ খ্রিষ্টাব্দে কেদাহ, ১৬২৪ খ্রিষ্টাব্দে নিয়াস ও সেসাথে আরো কিছু এলাকা জয় করেছিলেন বলে ধারণা করা হয়।


title: দেলি সালতানাত

text: সুলতান ইসকান্দার মুদা আরু অঞ্চল স্রি পাদুকাকে প্রদান করেছিলেন। ১৬৩২ খ্রিষ্টাব্দে স্রি পাদুকা টুঙ্কু গোচাহ পাহলাওয়ানকে আরুর প্রাক্তন এলাকা শাসনের জন্য সুলতানের প্রতিনিধি নিয়োগ করা হয়। পর্তুগিজদের সহায়তাপ্রাপ্ত আরু রাজ্যের অবশিষ্ট প্রতিরোধ ভেঙে দেয়া, অভ্যন্তরীণ এলাকায় ইসলামের প্রসার ও আচেহর অংশে শৃঙ্খলা প্রতিষ্ঠা করা আচেহর উদ্দেশ্য ছিল।


title: দেলি সালতানাত

text: আচেহর সুলতানের প্রতিনিধি হিসেবে আরুর শাসক হওয়ার অল্প কিছুকাল পরে স্রি পাদুকা টুঙ্কু পাহলাওয়ান বাতাক কারু উরুঙের চারটি রাজ্যের রাজা কর্তৃক দাতুক টুনগাল বা উলুন জানজি নিযুক্ত হন। এই পদ প্রধানমন্ত্রীর সমপর্যায়ের ছিল। এছাড়াও তার সরকারকে সহায়তা করার জন্য উপদেষ্টা পরিষদ হিসেবে লেমবাগা দাতুক বেরেমপাত প্রতিষ্ঠিত হয়। বাতাক কারুর চার রাজা এর সদস্য হন।


title: দেলি সালতানাত

text: বাতাক কারুর চারজন রাজা এই অঞ্চলের চারটি রাজ্যের শাসক ছিলেন। তারা ইসলাম গ্রহণ করেছিলেন। স্রি পাদুকা টুঙ্কু গোচাহ পাহলাওয়ানের অভিযানের সময় তারা আচেহ কর্তৃক বিজিত হন। তাদের অন্যতম রাজা উন্দু সানগাল ছিলেন স্রি পাদুকার শ্বশুর। ১৬৩২ খ্রিষ্টাব্দে স্রি পাদুকা রাজা উন্দু সানগালের কন্যা রাজকুমারী নাং বালুয়ান বেরু সুরবাকতিকে বিয়ে করেন।


title: দেলি সালতানাত

text: স্রি পাদুকা ১৬৪১ খ্রিষ্টাব্দে মারা যান। এরপর দেলির শাসনভার তার ছেলের হস্তগত হয়। তার ছেলে টুঙ্কু পাংলিমা পেরুনগিত এসময় পাংলিমা দেলি উপাধি ধারণ করেন। ইতিমধ্যে সুলতান ইসকান্দার মুদা ১৬৩৬ খ্রিষ্টাব্দে আচেহে মারা গিয়েছিলেন। ইসকান্দার মুদার পর তার জামাতা ইসকান্দার থানি আচেহর নতুন শাসক হন। তিনি ১৬৪১ খ্রিষ্টাব্দে মারা যান।


title: দেলি সালতানাত

text: ইসকান্দার থানির মৃত্যুর পর আচেহ দুর্বল হয়ে পড়ে। তার স্ত্রী ও ইসকান্দার মুদার কন্যা সুলতানা সাফি আল-দীন তাজ আল-আলম উত্তরসুরি হন। এই পরিস্থিতি টুঙ্কু পাংলিমা পেরুনগিতের জন্য সুযোগ হিসেবে দেখা দেয়। ১৬৬৯ খ্রিষ্টাব্দে তিনি আচেহ থেকে স্বাধীনতা ঘোষণা করেন এবং মালাক্কার ডাচদের সাথে যোগাযোগ স্থাপন করেন। এর মাধ্যমে দেলি সালতানাত প্রতিষ্ঠিত হয়। লাবুহান ছিল এর রাজধানী। বর্তমান উত্তর সুমাত্রার রাজধানী মেদান থেকে ২০ কিমি দূরে এর অবস্থান ছিল।


title: দেলি সালতানাত

text: ভেরেনিগডে অস্ট ইন্দিসচে কোম্পাগনির আর্কাইভে ১৬৪১ খ্রিষ্টাব্দের এপ্রিলের বিবরণে দেলির উল্লেখ রয়েছে। সে বছর ডাচরা মালাক্কা অবরোধ করে। এই বিবরণে বলা হয়েছে যে জহরের নৌ সেনাপতির রিপোর্ট অনুযায়ী আচেহর সেনাবাহিনী কুয়ালা দেলিতে সমবেত হয়েছিল। এই সময় আচেহ সালতানাত ও জহর সালতানাতের মধ্যে সংঘর্ষ চলছিল। ইতিপূর্বে প্রথমে পর্তুগিজ ও পরে ডাচরা এতে সহায়তা করে।


title: দেলি সালতানাত

text: অন্য একটি ডাচ আর্কাইভে ১৬৪১ খ্রিষ্টাব্দের ৯ সেপ্টেম্বরের বিবরণে দেলির উল্লেখ রয়েছে। এতে সুলতানা সাফি আল-দীন তাজ আল-আলমের তরফ থেকে বাটাভিয়ায় গভর্নর জেনারেল এন্টনিও ভন ডিমেনের কাছে পাঠানো চিঠি রয়েছে। এই চিঠিতে সুলতানা লিখেছেন যে ডাচরা দেলি ও বেসিতাঙের সাথে বাণিজ্য করতে পারবে। ১৬৪৪ খ্রিষ্টাব্দের অক্টোবরের রেকর্ড অনুযায়ী টূঙ্কু পাংলিমা দেলি নামক একজন শাসক মালাক্কার ডাচদেরকে চিঠি ও উপহার পাঠিয়েছিলেন। কিন্তু দেলিতে পেনাজি নদীর কাছে তার প্রতিনিধি দল লুন্ঠিত হয়।


title: দেলি সালতানাত

text: স্রি পাদুকা টুঙ্কু গোচাহ পাহলাওয়ানের পরবর্তী সুলতান ১৭০০ খ্রিষ্টাব্দে মারা যান। তার উত্তরসুরি টুঙ্কু পাংলিমা পাদেরাপ ১৭২০ খ্রিষ্টাব্দ পর্যন্ত শাসন করেছিলেন। টুঙ্কু পাংলিমা পাদেরাপের মৃত্যুর পর সালতানাতের ভেতর অভ্যন্তরীণ ভাঙন দেখা দেয়। তার উত্তরসুরি কে হবেন এই প্রশ্নে তার সন্তানদের মধ্যে কলহ সৃষ্টি হয়।


title: দেলি সালতানাত

text: টূঙ্কু জালালউদ্দিন গেলার কেজুরুয়ান মেতার জ্যেষ্ঠ সন্তান হলেও চোখের সমস্যার কারণে দেলির সুলতান পদের প্রার্থীদের থেকে বাদ পড়েন। এই অবস্থায় দ্বিতীয় সন্তান টুঙ্কু পাংলিমা পাসুতান ক্ষমতা গ্রহণে ইচ্ছুক ছিলেন। তবে রাণীর সন্তান হওয়ায় চতুর্থ সন্তান টুঙ্কু উমর জোহান আলম শাহ গেলার কেজারুয়ান জুনজুনগান রাজা হওয়ার দাবিদার ছিলেন। দুই সন্তানের মধ্যে গৃহযুদ্ধ সংঘটিত হয়। টুঙ্কু তাওয়ার গেলার কেজুরুয়ান সানতুন ভাইদের মধ্যকার যুদ্ধ এড়িয়ে যেতে চান। তিনি দেনাই চলে গিয়ে শাসন স্থাপন করেন যা পরবর্তীতে সেরবাজাদিতে বিস্তৃত হয়।


title: দেলি সালতানাত

text: ১৭৩২ খ্রিষ্টাব্দে শুরু হওয়া গৃহযুদ্ধে টুঙ্কু পাংলিমা পাসুতান কর্তৃক টুঙ্কু উমর জোহান আলম শাহ গেলার কেজেরুয়ান জুনজুনগান পরাজিত হন। টুঙ্কু উমর জোহান ও তার মাকে বহিষ্কার করা হয়। তারা কামপুং বেসার নামক স্থানে আশ্রয় নেন। এর ফলে টুঙ্কু পাংলিমা পাসুতান দেলির স্বাধীন সুলতান হন।


title: দেলি সালতানাত

text: ইতিমধ্যে টুঙ্কু উমর জোহান আলম শাহ গেলার কেজেরুয়ান জুনজুনগান সেরদাং সালতানাত প্রতিষ্ঠার জন্য প্রস্তুতি নেন। টুঙ্কু উমর জোহান আলম শাহর প্রতি দুই বাতাক কারু শাসক রাজা উরুং সুনগাল ও রাজা উরুং সেনেমবাহর বলিষ্ঠ সমর্থনের ফলে এই সালতানাতের জন্ম হয়। অধিকন্তু তানজুং মারাওয়ার সেরদাং অঞ্চলের উচ্চ অংশ শাসনকারী রাজা উরুং বাতাক তিমুর ও আচেহর একজন উচ্চপদস্থ ব্যক্তি কেজেরুয়ান লুমু সেরদাং প্রতিষ্ঠায় সহায়তা করেন। ১৭২৩ খ্রিষ্টাব্দে টুঙ্কু উমর জোহান আলম শাহ গেলার কেজেরুয়ান জুনজুনগান সেরদাং সালতানাতের প্রথম সুলতান হিসেবে অভিষিক্ত হন। টুঙ্কু পাংলিমা পাদেরাপের তৃতীয় পুত্র টুঙ্কু তাওয়ার কেজেরুয়ান সানতুন তার নিজ অঞ্চলকে সেরদাঙের সাথে যুক্ত করেন।


title: দেলি সালতানাত

text: দেলির অভ্যন্তরীণ অস্থিতিশীলতার কারণে প্রভাব নিয়ে প্রতিযোগীতায় লিপ্ত অন্য রাজ্যগুলোর দেলিকে নিজেদের লক্ষ্যবস্তু বানায়। দেলিকে অধিকার করতে চাওয়া রাজ্যগুলোর মধ্যে ছিল সিয়াক স্রি ইন্দেরাপুরা সালতানাত, জহর সালতানাত ও আচেহ সালতানাত।


title: দেলি সালতানাত

text: দেলি খুবই লাভজনক অঞ্চল বলে বিবেচিত হত। মূলত প্রাকৃতিক সম্পদের জন্য এই অঞ্চল লাভজনক ছিল। দেলির সুগন্ধি, চন্দনকাঠ ও কর্পূর বিখ্যাত ছিল, এছাড়াও ডাচরা দেলি থেকে চাল, মোম ও ঘোড়া সংগ্রহ করত। অর্থনৈতিক স্বার্থের কারণে ডাচরা দেলির কর্তৃপক্ষের সাথে ভালো সম্পর্ক রাখে। তারা দেলি থেকে কাপড়ও ক্রয় করত।


title: দেলি সালতানাত

text: দেলির চতুর্থ সুলতান টুঙ্কু পাংলিমা পাসুতান ১৭৬১ খ্রিষ্টাব্দে মারা যান। কানদুহিদ এরপর থেকে সালতানাতের সরকার পরিচালনা করতে থাকেন। তিনি পাংলিমা গান্দার ওয়াহিদ উপাধি ধারণ করেন। ১৮০৫ খ্রিষ্টাব্দে পাংলিমা গান্দার ওয়াহিদ মারা যান। টুঙ্কু আমালউদ্দিন তার উত্তরসুরি হন। এসময় দেলির উপর সিয়াক স্রি ইন্দেরাপুরা সালতানাতের প্রভাব ছিল। ফলে ফলে দেলির সুলতানের অভিষেকের তারিখ সিয়াকের সুলতানের জারিকৃত সনদের তারিখ অনুযায়ী ৮ আগস্ট ১৮১৪ বিবেচিত হয়। সরকারিভাবে দেলির সুলতান হওয়ার পর টুঙ্কু পাংলিমা আমালউদ্দিন "সুলতান পাংলিমা মানগেদার আলম" নামক সম্মানসূচক নাম লাভ করেন।


title: দেলি সালতানাত

text: সেকিতার সুকু মেলাজু, বাতাক, আতজেহ, দান কেরাদজান দেলি (১৯৫৬) তে মেউরাজা লিখেছেন যে ১৬৬৯ খ্রিষ্টাব্দে আচেহ সালতানাতের কাছ থেকে সিয়াক স্রি ইন্দেরাপুরা সালতানাত দেলি সালতানাতকে ছিনিয়ে নেয়। তবে সিয়াক স্রি ইন্দেরাপুরা সালতানাত যখন জওহর সালতানাতের অধীনতা মেনে নেয় তখন দেলি সালতানাতের এলাকা জওহর সালতানাতের অধীনস্থ ছিল।


title: দেলি সালতানাত

text: ১৮৫৪ খ্রিষ্টাব্দে আচেহ পুনরায় দেলির জন্য অগ্রসর হয়। টেওকু হুসিন এতে নেতৃত্ব দেন। দেলির শাসক সুলতান উসমান পেরকাসা আলম শাহকে আচেহর রাজপ্রাসাদে নিয়ে যাওয়া হয়। এরপর দেলিকে আচেহর অংশ করা হয়। সুলতান সুলাইমান শাহ এসময় আচেহর সুলতান ছিলেন। আচেহ সালতানাত কর্তৃক রোকান থেকে দক্ষিণে তামিয়াঙের সীমানা পর্যন্ত দেলির সীমান্ত নির্ধারিত হয়।


title: দেলি সালতানাত

text: ডাচদের চাপের পর দেলি ও সেরদাঙের মধ্যে গৃহযুদ্ধ ২০শ শতাব্দীর প্রথমদিকে শেষ হয়। পারস্পরিক প্রয়োজনে দেলি সালতানাত ও ডাচরা এক অন্যের সাথে সুসম্পর্ক বজায় রাখে। ডাচরা দেলি থেকে নানা প্রকার প্রাকৃতিক সম্পদ আহরণ করত। অন্যদিকে দেলি সুরক্ষার জন্য ডাচদের সহায়তা নেয়।


title: দেলি সালতানাত

text: সিয়াক স্রি ইন্দেরাপুরা সালতানাতের প্রভাবাধীন থাকাকালীন সময়ে দেলি ও ডাচ ইস্ট ইন্ডিয়া কোম্পানির সম্পর্ক ভালো ছিল। ১৮৬২ খ্রিষ্টাব্দের আগস্ট জুড়ে রিয়ায়ুর রেসিডেন্ট হিসেবে দায়িত্বপালনকারী এলিসা নেটচের পূর্ব সুমাত্রার রাজ্য ভ্রমণের সময় সিয়াকের সহকারী রেসিডেন্ট ও সিয়াক সালতানাতের কিছু শাসকের সহায়তা পান। পূর্ব সুমাত্রার কিছু রাজ্য সিয়াকের আধিপত্য মেনে নিচ্ছিল না বলে সিয়াক সালতানাতের তরফ থেকে এই ভ্রমণের অনুরোধ করা হয়েছিল। দেলিও এদের অন্তর্ভুক্ত ছিল। পূর্ব সুমাত্রার রাজ্যগুলো সিয়াককে দুর্বল বিবেচনা করে আচেহর সাথে সম্পর্ক জোরদার করে।


title: দেলি সালতানাত

text: ১৮৬২ খ্রিষ্টাব্দের ২১ আগস্ট এলিসা নিটচেরের দল কুয়ালা সুনগাই দেলিতে প্রবেশ করে। সুলতান মাহমুদ আল রশিদ পেরকাসা আলম শাহ তাদের অভ্যর্থনা জানান। তিনি তাদের জানান যে সিয়াকের ব্যাপারে দেলির কিছু করার নেই এবং তাই তিনি কোনো পক্ষ থেকে স্বীকৃতি চাইছেন না। তবে সিয়াকের কর্তৃত্ব যাতে দেলির উপর থাকে সে ব্যাপারে নেটচার চেষ্টা চালান। এরপর থেকে দেলির সাথে ডাচ ইস্ট ইন্ডিজ সরকারের রাজনৈতিক সমঝোতা হয়।


title: দেলি সালতানাত

text: ১৮৭৩ খ্রিষ্টাব্দে সুলতান মাহমুদ আল রশিদ পেরকাসা আলম শাহর শাসন সমাপ্ত হয়। এরপর তার পুত্র সুলতান মাকমুন আল রশিদ পেরকাসা আলম উপাধি ধারণ করে শাসন ক্ষমতা গ্রহণ করেন। নবম সুলতানের শাসনামলে তামাক চাষ, দেলি কোম্পানির বৃদ্ধি এবং অন্যান্য বিদেশি উদ্যোক্তাদের কারণে দেলি সমৃদ্ধি লাভ করে। এসকল উদ্যোক্তা তামাক চাষ করত। ১৮৭২ খ্রিষ্টাব্দে দেলিতে ১৩টি বিদেশি মালিকানাধীন চাষাবাদ ক্ষেত্র ছিল। দেলির মাটি বিশ্বমানের তামাক উৎপাদনের জন্য উপযুক্ত ছিল। এসব তামাক ইউরোপের বাজারে চুরুট তৈরিতে ব্যবহৃত হত।


title: দেলি সালতানাত

text: ১৮৭৩ খ্রিষ্টাব্দে দেলির তামাক চাষ ক্ষেত্র ৪৪টি এস্টেট পর্যন্ত বিস্তৃত হয়। পরের বছর উৎপাদিত তামাকের পরিমাণ অনেক বৃদ্ধি পায়। ফলে দেলি বিশ্বের সবচেয়ে বেশি তামাক উৎপাদনকারী দেশ এবং আমস্টারডাম বিশ্বের সবচেয়ে বড় তামাকের বাজারে পরিণত হয়। এসব চাষাবাদ ক্ষেত্র ও জমি থেকে প্রাপ্ত ভাড়ার কারণে দেলির সুলতান খুব ধনী হয়ে উঠেন।


title: দেলি সালতানাত

text: এ সময় সুলতান মাহমুদ আল রশিদ পেরকাসা আলম শাহ সমৃদ্ধি প্রতীক নির্মাণ করেন। অন্যান্যের মধ্যে আছে ১৮৮৬ খ্রিষ্টাব্দে নির্মিত কামপুং বাহারি (লাবুহান) ও ১৮৮৮ খ্রিষ্টাব্দে নির্মিত মাইমুন প্রাসাদ। তার উত্তরসুরি সুলতান মামুন আল রশিদ পেরকাসা আলম শাহ এসকল নির্মাণ কাজ চালু রাখেন। তিনি ১৯০৩ খ্রিষ্টাব্দে মাহকামাহ কেরাপাতান বেসার ভবন ও ১৯০৬ খ্রিষ্টাব্দে সুলতান আল মানসুন মসজিদ নির্মাণ করেন। মাইমুন প্রাসাদ ১৮৯১ খ্রিষ্টাব্দ থেকে সুলতানের প্রশাসনিক কর্মস্থল ও বাসস্থান হিসেবে ব্যবহৃত হয়ে আসছে। ইতিপূর্বে সুলতান ও তার পরিবার কামপুং বাহারিতে থাকতেন। ডাচ ইস্ট ইন্ডিজ ঔপনিবেশিক সেনাবাহিনীর সৈনিক ক্যাপ্টেন টিএইচ. ভন এরপ এই প্রাসাদের স্থপতি ছিলেন।


title: দেলি সালতানাত

text: ১৯৪৫ খ্রিষ্টাব্দে ইন্দোনেশিয়া স্বাধীনতা লাভ করে। ১৯৪৯ খ্রিষ্টাব্দে নেদারল্যান্ড দেলিকে স্বীকৃতি দেয়। দেলি এ সময় পূর্ব সুমাত্রা অঞ্চলের অন্তর্ভুক্ত ছিল। ১৯৫০ খ্রিষ্টাব্দের পর তা উত্তর সুমাত্রা প্রদেশের অংশ করে নেয়া হয় এবং বর্তমানেও এই অবস্থা বজায় রয়েছে। অন্যদিকে এসময় দেলি ও উত্তর সুমাত্রার অবস্থা শান্তিপূর্ণ ছিল না। উত্তর সুমাত্রার রাজপরিবারগুলো রাজতন্ত্র বিরোধী দলগুলোর হুমকির সম্মুখীন হয়। রাজপরিবারকে এসময় ডাচদের হাতের পুতুল ও সামন্ত শ্রেণীর অংশ বলে মনে করা হত।


title: দেলি সালতানাত

text: টেংকু লুকমান সিনার লিখেছেন যে ইন্দোনেশিয়ায় জাপানি আধিপত্যের সময় ১৯৪২ খ্রিষ্টাব্দের জুন মাস থেকে বিদ্রোহের উত্তেজনা ছড়িয়ে পড়ে। পারস্পরিক সহায়তার মাধ্যমে কৃষকদের ধান উৎপাদন ও ফসল কাটার উৎসব শেষ হওয়ার পর বিদ্রোহ শুরু হয়।


title: দেলি সালতানাত

text: ১৯৪৬ খ্রিষ্টাব্দে সামাজিক বিপ্লব বলে পরিচিত রক্তাক্ত ঘটনার পর অভিজাতদের বিরুদ্ধে সহিংসতা চরমে পৌছায়। উত্তর সুমাত্রার অনেক রাজা ও রাজপরিবারের সদস্যদের এসময় হত্যা করা হয় এবং তাদের সম্পদ লুঠ করা হয়। নিহতদের মধ্যে ইন্দোনেশীয় কবি টেংকু আমির হামজাও ছিলেন। দেলি ও সেরদাঙের রাজপরিবার বেঁচে যায়। জাপানের আত্মসমর্পণ গ্রহণের জন্য মিত্রবাহিনীর সৈনিকরা এসময় এখানে দায়িত্বে ছিল ফলে রাজপরিবারের ক্ষতি হয়নি। সামাজিক বিপ্লব সেই বছর শেষ হয়। অন্যান্য প্রায় সকল প্রাসাদ ধ্বংস হলেও দেলির রাজপরিবার মাইমুন প্রাসাদ লাভ করে। মিত্রবাহিনীর সৈনিকদের পাহারার কারণে প্রাসাদের ক্ষতি হয়নি।


title: দেলি সালতানাত

text: বিপ্লব ও স্বাধীনতার পরও সালতানাত টিকে রয়েছে। তবে এর কোনো রাজনৈতিক কর্তৃত্ব নেই। "নতুন ধারার যুগ" বলে পরিচিত যুগে প্রবেশের পর সুলতান আজমি পেরকাসা আলম আলহাজ ১৯৬৭ থেকে ১৯৯৮ খ্রিষ্টাব্দ পর্যন্ত সিংহাসনে ছিলেন। সুলতান ১৯৯৮ খ্রিষ্টাব্দের ৫ মে থেকে সুলতান ওতেমান মাহমুদ পেরকাসা আলম সুলতান হন। তিনি ইন্দোনেশিয়ার সেনাবাহিনীতে একজন লেফটেন্যান্ট কর্নেল ছিলেন। ২০০৫ খ্রিষ্টাব্দের ২১ জুলাই আচেহর মালিকুস সালেহ বিমানবন্দরে বিমান বিধ্বস্ত হয়ে তিনি মারা যান। ২২ জুলাই যুবরাজ সিংহাসনে বসেন এবং সুলতান মাহমুদ লামানজিজি পেরকাসা আলম উপাধিধারণ করেন।লাবুহান দেলি, লাংকাত, সুকা পিরিং, বুলুহ চিনা, দেনাই, সেরবাজাদি এবং সুমাত্রা দ্বীপের পূর্ব উপকূলের অন্যান্য কিছু অঞ্চল দেলি সালতানাতের অংশ। ১৮৫৪ খ্রিষ্টাব্দে আচেহ সালতানাত নিয়ন্ত্রণ পুনরায় লাভ করলে আচেহর নিয়ন্ত্রণে দেলি স্বাধীনতা ঘোষণা করে। রোকান থেকে দক্ষিণে তামিয়াঙের সীমান্ত পর্যন্ত এর সীমানা নির্ধারিত হয়।


title: দেলি সালতানাত

text: ডাচ ঔপনিবেশিক সরকারের সময় দেলি সালতানাত ও ঔপনিবেশিক সরকারের মধ্যকার চুক্তি অনুযায়ী সালতানাতে নিম্নোক্ত অংশগুলো ছিল:সাধারণভাবে সালতানাতের এলাকাগুলো দুইটি ভাগে বিভক্ত ছিল। একটি ছিল হিলির অঞ্চল যাতে ইসলাম গ্রহণকারী মালয়ীরা বসবাস করত, অন্যটি ছিল হুলু অঞ্চল যাতে পূর্বের ধর্মের অনুসারী কারু গোত্র বসবাস করত।


title: দেলি সালতানাত

text: টুঙ্কু স্রি পাদুকা টুঙ্কু গোচাহ পাহলাওয়ান কর্তৃক প্রতিষ্ঠার পর থেকে সরকারি উপদেষ্টা পরিষদ হিসেবে লেমবাগা দাতুক বেরেমপাত নামক প্রতিষ্ঠান ছিল। এসময় লেমবাগা দাতুক বেরেমপাত চারজন কারু বাতাক রাজালে নিয়ে গঠিত ছিল। এই রাজারা দেলির স্বাধীনতা ঘোষণার সময় থেকে দেলিকে সমর্থন করেছিলেন। দেলির সুলতানের অভিষেক অনুষ্ঠানে লেমবাগা দাতুক বেরেমপাতের কেন্দ্রীয় ভূমিকা ছিল।


title: দেলি সালতানাত

text: সর্বো‌চ্চ কর্তৃপক্ষ হিসেবে দেলির সুলতান সরকার প্রধানের দায়িত্বের পাশাপাশি ধর্মীয় প্রধান ও মালয়ী প্রথা প্রধান ছিলেন। দায়িত্ব পালনকালে কোষাধ্যক্ষ, উপকূল্প্রধান ও রাজকীয় কর্মচারীরা তাকে সহায়তা করত। তাদের দায়িত্ব নির্দিষ্ট করে ভাগ করা ছিল।


title: দেলি সালতানাত

text: ডাচ ঔপনিবেশিক যুগে সরকারি ব্যবস্থা রাজনৈতিক চুক্তিতে আবদ্ধ ছিল। টেংকু লুকমান সিনার লিখিত সেজারাহ মেদান টেম্পু দোলে (২০০৭) অনুযায়ী দেলি সালতানাত ও ডাচদের মধ্যে সম্পাদিত রাজনৈতিক সমঝোতা নিম্নরূপে বিভক্ত ছিল:দেলির সুলতান দেওয়ান ওরাং-ওরাং বেসারকে (লেমবাগা দাতুক বেরেমপাতের বদলে) নিয়ে শাসন পরিচালনা করতেন। ডাচ ইস্ট ইন্ডিজের ঔপনিবেশিক সরকারের প্রতিনিধি হিসেবে অবস্থান করা রেসিডেন্টের সাথে আলোচনা করে ওরাং-ওরাং বেসার কাজ করত। এটি চারজন উরুং ও কেজেরুয়ান পেরকুত নিয়ে গঠিত হয়েছিল। রেসিডেন্টের সাথে আলোচনা করে সুলতান তাদের নিয়োগ বা পদচ্যুত করতে পারতেন। অধিকন্তু ওরাং-ওরাং বেসারের বৈঠকে রেসিডেন্টের অংশগ্রহণের অধিকার ছিল (সিনার, ২০০৭:৩০)। সরকারকে সহায়তার জন্য দেলিতে আরো কিছু প্রতিষ্ঠান ছিল। এদের মধ্যে রয়েছে বিচারবিভাগ বা কেরাপাতান বেসার, পুলিশ ও ধর্মীয় আদালত।


title: বরাক নদী

text: বরাক নদী হচ্ছে ভারতের আসাম রাজ্যের মহিপুর ও কাছাড় জেলায় সুরমা নদীর উজান প্রবাহপথের নাম। বরাক নদী হচ্ছে দক্ষিণ আসামের একটি প্রধান নদী এবং সুরমা-মেঘনা নদী প্রক্রিয়ার অংশ। এতির উৎপত্তি হয়েছে মনিপুর রাজ্যের পাহাড়ে। বদরপুরের কাছে এটি সুরমা ও কুশিয়ারা নামে দুটি শাখায় বিভক্ত হয়ে বাংলাদেশের সিলেটের সমভূমিতে এসে দুটি শাখায় আবার মিলিত হয়েছে। এই মিলিত ধারা সাধারণভাবে বরাক নদী হলেও স্থানভেদে এটি কালনী, ভেড়ামোহনা, বলেশ্বর ও মেঘনা নামে পরিচিত।


title: মনু নদী

text: মনু নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের মৌলভীবাজার ও সিলেট জেলার একটি নদী। নদীটির দৈর্ঘ্য ৮৮ কিলোমিটার, গড় প্রস্থ ১১১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মনু নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৬৬।


title: মনু নদী

text: কথিত আছে হিন্দুশাস্ত্রকার মনু এ নদীর তীরে শিবপুজা করতো ব'লে এ নদীর নাম হয়েছে মনু । নদীটির রেলসেতু অঞ্চলে প্রস্থ ২০০ মিটার । অববাহিকার আয়তন ৫০০ বর্গকিলোমিটার । নদীটির জলপ্রবাহ সারাবছরই থাকে ।


title: মনু নদী

text: মনু নদী ভারতের ত্রিপুরা রাজ্যের পাহাড়ি এলাকা থেকে উৎপত্তি লাভ করে মৌলভীবাজার জেলার কুলাউড়া উপজেলার শরীফপুর ইউনিয়নের মধ্য দিয়ে বাংলাদেশে প্রবেশ করেছে। পরে জেলার বিভিন্ন স্থান দিয়ে প্রবাহিত হয়ে কুশিয়ারা নদীতে পতিত হয়েছে।


title: ধনু নদী

text: ধনু নদী বাংলাদেশের উত্তর-পূর্বাঞ্চলের সুনামগঞ্জ, নেত্রকোনা ও কিশোরগঞ্জ জেলার একটি নদী। নদীটির দৈর্ঘ্য ৯০ কিলোমিটার, গড় প্রস্থ ২২৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ধনু নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৩৮।


title: ধনু নদী

text: ধনু নদীর গভীরতা ৮ মিটার। নদী অববাহিকার আয়তন ৭০০ বর্গকিলোমিটার। নদীটির পানিপ্রবাহ সারাবছরই থাকে। তবে ফেব্রুয়ারি মার্চে তা কমে যায়।। বর্ষা মৌসুমে জুলাই-আগস্টে পানিপ্রবাহ বেড়ে যায়। জোয়ার-ভাটার প্রভাবমুক্ত হলেও বন্যায় নদীটি প্লাবিত হয়।


title: ধনু নদী

text: ধনু নদী সুনামগঞ্জ জেলার জামালগঞ্জ উপজেলায় প্রবাহিত বাউলাই বা বালু নদী হতে উৎপন্ন হয়ে কিশোরগঞ্জ জেলার বাজিতপুর উপজেলায় মেঘনা নদীতে মিশেছে। নদীটির প্রবাহপথে মোহনগঞ্জ, খালিয়াজুড়ি, ইটনা, মিঠামইন, অষ্টগ্রাম, নিকলী, বাজিতপুর, ভৈরব ও কুলিয়ারচর উপজেলা রয়েছে। নদীতীরের উল্লেখযোগ্য শহর হচ্ছে খালিয়াজুড়ি, ইটনা, মিঠামইন।


title: লঙ্গাই নদী

text: লঙ্গাই নদী ভারতের ত্রিপুরা ও আসাম প্রদেশের একটি নদী। এটি মুলত বরাক নদীর উপনদী। এর উৎপত্তি ত্রিপুরার জাম্পুই পাহাড়ে। সেখান থেকে প্রবাহিত হয়ে করিমগঞ্জ জেলায় এসেছে। পরে এটি বাংলাদেশে প্রবেশ করেছে, এবং সবশেষে হাকালুকি হাওর-এ মিশেছে।


title: বিগ বস

text: বিগ বস হলো একটি ভারতীয় টেলিভিশন রিয়্যালিটি শো, যেটি কালারসে সম্প্রচারিত হয়। এটি নেদারল্যান্ডসের এন্ডেমলের বিগ ব্রাদারের পদ্ধতি অনুসরন করে নির্মিত। ১১ বছরের সম্প্রচারের মধ্যে বিগ বস ১০টি মৌসুম এবং ১টি স্পিন-অফ সংস্করণ সম্পন্ন করেছে। এটি বর্তমানে ভারতের অন্যতম জনপ্রিয় রিয়্যালিটি শো। ২০১৮ সালের ১৫ই সেপ্টেম্বর বিগ বসের ১২তম আসর শুরু হবে।


title: বিগ বস

text: বিগ বস হলো একটি রিয়্যালিটি অনুষ্ঠান যেটির ধারণা মূলত জন দে মোল তৈরি করেছেন যা সর্বপ্রথম নেদারল্যান্ডসের বিগ ব্রাদারে প্রয়োগ করা হয়েছে। একটি নির্দিষ্ট সংখ্যক প্রতিযোগী (যারা "বাসিন্দা" হিসেবে পরিচিত) একটি বিশেষভাবে নির্মিত ঘরে এবং পৃথিবীর মানুষ হতে যোগাযোগ বিচ্ছিন্ন করে আলাদা বসবাস করে। প্রত্যেক সপ্তাহে, ঘর হতে উচ্ছন্ন হওয়ার জন্য তাদের মধ্য থেকে ২ জন বাসিন্দাদের মনোনীত করে, এবং উক্ত মনোনীত বাসিন্দাদের মধ্য হতে যে বাসিন্দা জনগণের সবচেয়ে কম ভোট পায়, সে ঘর থেকে উচ্ছন্ন হয়। যাহোক, বিগ ব্রাদারের ভারতীয় সংস্করণ বিগ বসে মনোনয়ন প্রক্রিয়ায় ব্যতিক্রম রয়েছে। চূড়ান্ত সপ্তাহে, মাত্র তিনজন প্রতিযোগী অবশিষ্ট থাকে, যাদের মধ্য হতে জনগণের ভোটে যে সবচেয়ে বেশি ভোট পায় সে বিজয়ী হয়। বিগ বসে কিছু ব্যতিক্রম ছাড়া সাধারণত সেলিব্রিটি প্রতিযোগী প্রবেশ করে, মাঝে মাঝে অডিশনের মাধ্যমে নন-সেলিব্রিটি প্রতিযোগীদের নির্ধারণ করা হয়। ঘরের বাসিন্দাদের ওপর "বিগ বস" নামধারী একজন রহস্যময় ব্যক্তি নজর রাখে, যিনি শুধুমাত্র তার কণ্ঠ নির্দেশের মাধ্যমে পুরো ঘরটি পরিচালনা করেন।


title: বিগ বস

text: বিগ বসের ঘর প্রত্যেকটি পর্বের জন্য তৈরী করা হয়। এর আগে এই ঘরটি মহারাষ্ট্রের পুনে জেলার পর্যটন এলাকা লোনাভলা নামক জায়গায় তৈরী হয়েছিল, যাইহোক ৫ম পর্বে বিগ বসের ঘর তৈরী হয়েছিল ভারতের কাজরাটে অবস্থিত এনডি স্টুডিওতে। বিগ বসের ঘরটি ভাল এবং উন্নতমানের সজ্জিত। ঘরটিতে সব ধরনের আধুনিক সুযোগ রয়েছে, কিন্তু এই ঘরটিতে একটি অথবা দুটি বেডরুম এবং চারটি টয়লেট-গোসলখানা থাকে। বাড়ির একটি বাগান, পুল, কার্যকলাপ এলাকা এবং জিম দ্বারা বেষ্টিত। একটি কনফারেন্স রুমও রয়েছে, যেখানে প্রতিযোগীরা যে কোন ধরনের কথপোকথনের এবং মনোনয়ন প্রক্রিয়ার জন্য বিগ বস ডেকে থাকে।


title: বিগ বস

text: বিগ বসের ঘরটিতে কোন টিভি, টেলিফোন, ইন্টারনেট, ঘড়ি, কলম এবং খাতা থাকে না।


title: বিগ বস

text: ২০০৬ সাল থেকে এখন পর্যন্ত ৬জন উপস্থাপক বিগ বস উপস্থাপনা করছেন। তার ভিতর ২০০৬ সালে আরশাদ ওয়ার্সী, ২০০৮ সালে শিল্পা শেঠী, ২০০৯ সালে অমিতাভ বচ্চন, ২০১১ সালে সঞ্জয় দত্ত এবং ২০১৫ সালে ফারাহ খান অনুষ্ঠানটির উপস্থাপনা করেছেন। কিন্তু একমাত্র বলিউড অভিনেতা সালমান খান যিনি ২০১০ সাল থেকে এখন পর্যন্ত উপস্থাপক হিসাবে দায়িত্ব পালন করছেন।


title: হু ইয়াওবাং

text: হু ইয়াওবাং (জন্ম: ২০ নভেম্বর, ১৯১৫ - মৃত্যু: ১৫ এপ্রিল, ১৯৮৯) গণপ্রজাতন্ত্রী চীনের উচ্চ পর্যায়ের কর্মকর্তা ছিলেন। ১৯৮১ থেকে ১৯৮৭ সাল পর্যন্ত চীনের কমিউনিস্ট পার্টির জ্যেষ্ঠ সদস্য ছিলেন। এরপূর্বে দলীয় সভাপতি ও মহাসচিবের দায়িত্ব পালন করেন। ১৯৩০-এর দশকে কমিউনিস্ট পার্টিতে যোগ দেন ও দেং জিয়াওপিংয়ের ঘনিষ্ঠ রাজনৈতিক সহচর হন। ১৯৬৬ থেকে ১৯৭৬ সালে সংঘটিত সাংস্কৃতিক বিপ্লবের সময় দেংয়ের সময়কালে দল থেকে বিতাড়িত হন, পুণরায় অন্তর্ভুক্ত হন ও আবারো বিতাড়িত হন।


title: হু ইয়াওবাং

text: হু’র পূর্ব-পুরুষগণ জিয়াংজি এলাকার হক্কা জনগোষ্ঠী ছিলেন। ১৩৬৮ থেকে ১৬৪৪ মেয়াদে মিং রাজত্বকালে তাঁরা হুনানে অভিবাসিত হন। সেখানেই তাঁর জন্ম হয়। দরিদ্র কৃষক পরিবারের সন্তান তিনি। ফলে খুব কমই পড়াশোনা করার সুযোগ ঘটে তাঁর। শৈশবে তিনি বিদ্যালয়ে যাবার সুযোগ পাননি এবং তাঁকে শুধু পড়ার সুযোগ দেয়া হয়। বারো বছর বয়সে তিনি বাড়ী থেকে বের হন। মাত্র চৌদ্দ বছর বয়সে চীনের কমিউনিস্ট পার্টির সদস্য হন। ১৯৩৩ সালে তাঁকে দলের পূর্ণ সদস্যের মর্যাদা দেয়া হয়। ১৯৩০-এর দশকে মাও সেতুংয়ের দলকে সমর্থন জানান ও ২৮ বলশেভিকের বিপক্ষে যান।